text:
梁頌恆,游蕙禎兩位新丁所引發嘅事件,可能係繼當年的23條之後,香港面臨最大嘅政治風波.不過今次想講下事件另一主角,大主席梁君彥.
先回帶去返CY透過律政司入稟緊急司法覆核之前.當日一有新聞話CY入稟,Tina第一個反應就係,梁游二人肯定無得上到去再宣誓,因為如果整個建制陣營真係「裏應外合」的話,最理想嘅做法,就係CY一早同梁君彥「打龍通」,講明法庭如果受理司法覆核後,梁君彥即時以「事件正在司法覆核」為由,押後兩梁游嘅宣誓,以減低事件嘅負面影響.雖然咁做隨時被相關人士反入稟質疑有關決定,但就起碼無咁樣衰.
點知到最後梁君彥繼續畀兩人宣誓,引發出建制流會抗梁游,單從成件事一路演變嘅劇情,Tina相信梁君彥同CY根本係零默契,所以有嘢都係出於「突發」.
點解無啦啦咁「突發」呢?
Tina聽聞,梁游兩位新丁嘅舉動今次真係驚動「天庭」,最「大大」粒嗰位知道來龍去脈之後動真火,立即頒下「聖旨」,唔畀梁游兩人喺議事堂用議員身份發表到一句說話.同天庭連線嘅西環知道龍顏大怒之後嚇到面青,CY亦都好快收到呢陣西北風.有人左度右度,就度咗一條棄車保帥嘅橋,入稟法院質疑梁君彥嘅裁決,既可以話畀阿爺知自己有做嘢,仲暗地裏同梁君彥劃清界線.由成件事發生至今,充分顯示梁君彥真係蒙在鼓裏,慘在佢上任主席之後連功都未領過一件就黑氣纏身,更要孭上呢隻世紀黑鑊,仲可能連經民聯嘅政治前景都被影響,大家睇下同為經民聯嘅梁美芬近周幾咁「賣力」反梁游,就知佢都要同梁君彥企開啲,為自己消消毒.
講返梁游事件,佢兩位玩出大頭佛搞到全城怒吼,民意可以話一面倒,如果如傳聞所言,搞到「大大」落柯打要見唔到佢兩位,我相信佢哋可以再宣誓嘅機會接近零,大家只係等待,究竟用咩方法去拉佢兩人落馬,特別係如果法院都判佢兩人無問題的話,成件事就更加複雜喇.
梁君彥今次處理手法極度低劣及不智,滿足唔到非建制,更加得罪埋建制派,最重要係喺北京方面失晒分.雖然在天庭眼中,成件事好多人都要負責,包括西環點解唔早早介入阻止,但無論如何,梁君彥肯定會食一隻最大嘅死貓.


c: text/html

text:
我成日都話,如果你想要某樣野,你一定要講出嚟,唔好好似啲女朋友咁,明明想要又扮唔想要,然後期望對方會參透箇中玄機,「參透到就應份,參透唔到就嬲咗人」咁先得架嘛.
你心裡面實係話:「超,你個毒撚有咩資格講女朋友點點點呀?」但其實唔止女朋友,好多情況下好多人都係咁架,倒如老婆(如有)……講下姐,係陌生人咁做你先會嬲架姐,女朋友/老婆咁做又點會嬲呢?唔敢嬲,最多響心入面屌鳩佢幾次姐,屌者愛也呀.我講緊嘅係搭港鐵想你讓座但又唔出聲,認為你讓係應份,會自動自覺起身,然後你唔讓佢就單單打打發爛渣,想你無面拍你片果類人.唔止係搭車讓座,日常生活都好多時候係咁.
今日返屋企搭lift果時撞到個師奶,兩手拎住兩抽野.我入lift先嘅,我一入就禁咗自己果層,見佢入埋嚟就禁埋閂門.佢入到嚟就企咗響到唔郁,我諗應該係住同一層.但係諗諗下,唔係喎,我日日都差唔多時間出門口同返屋企,差唔多認得曬同層果啲人,好似一次都未見過呢個師奶.(包括對面個靚女學生妹,毒撚我好想同佢做……做朋友,但係為咗對方幸福,我唯有默默守護佢,目送佢.雖然最後佢都係「摺」咗一聲,可能我默默咁望住佢太耐.)我住30樓以上嘅,部lift上到十幾樓果時,個師奶失驚無神擰轉面撐大對眼望住我.
我咁高大威猛,廢青有為,唔係睇中我下話?我梗係當堂小鹿亂撞啦,直情鳩都縮埋添呀,大佬,恐怖片咩,無啦啦好似撞鬼咁啤到你恆一恆,粒聲唔出咁.我地四目交投良久,我嚇到自已同自己十指緊扣,然後部lift上到30樓果時,佢將手上果兩抽野放曬去一隻手,用吉出嚟果隻手去禁咗個制———31樓.
《師奶老江湖大戰純情小毒撚》大結局,原來係個師奶一路都等緊我幫佢禁lift,而我就錯過咗呢段孽緣.
原來響佢心裡面,一路都幻想緊一個陌生後生仔會主動好有禮貌咁問佢「幾樓呀公主殿下?」然後好標準咁除咗頂帽,左手按住右胸,微微欠身咁行個禮.作為毒撚自問都算識睇眉頭眼額,估唔到我咁都察覺唔到,一定最衰都係我啦.
呢啲心態同啲讓座撚根本完全一樣.佢地唔係仆街,佢地唔係欺壓後生仔,佢地只係容易受傷嘅王子公主,同埋唔識表達自己,比毒撚更毒撚嘅on9.大家千奇唔好歧視精神方面有問題嘅人,要包容下佢地.我地要悉心呵護佢地,等佢地健康快樂咁成長.只要我地忍住心痛無視佢地,等佢地學識向人地表達自己,唔好乜都當老奉,佢地先可以成為一個健全嘅大人.拖住個喼企埋你果到?唔好理佢.單打你「家下啲後生好自私」?唔好理佢.拍你片?整理下頭髮,執好個樣,挺起胸膛,比個微笑,個樣適合賣萌嘅可以講句:「咦唔係影相咩?傻咗添哈哈哈~☆」
所以大家記得,對住呢啲人唔好手軟.就算對住女朋友都係.如果你女朋友咁就嬲咗你甚至飛咗你,咁你就由佢啦,佢唔值得你愛.我會好好對佢架喇,你放心去啦.

robotstxt: allowed

filter: keep


text:
25 JANUARY 2017(FRI)
哈哈哈...又嚟到愛心便當,寫依啲愛心便當系列主要都係紀錄下自己整過咩傻便當,等自己開心下之餘,又可以繼續有動力去整靚靚便當!
今個星期抵呀,因為農曆新年將至,所以都只係需要整三日就得啦...哈哈哈~
星期一就真係超級簡單,整左洋蔥牛肉飯~
其實我係有啲頭痛,所以真係完全冇心機去整公仔飯團,所以只係原飯盒咁為小小豬準備.原本我都以為佢係會嘈我,點知佢話:MaMi,我知你今日整左個D字俾我...哈哈哈!
又真係估依隻豬仔咁有創意,既然佢話係D字就係D字,最緊要係佢食得開心嘛!
星期二就整左肉醬意粉~
意粉都係小小豬要求嘅,我估佢又係見到同學仔食意粉佢想一1樣啦,不過佢就叫我一定要整個A字母俾佢(緊係尋日個D字影響到佢啦),咁小嘅要求我當然冇問題,所以就用紅蘿蔔條整個A字啦!
星期三就係時候整返個公仔便當俾佢啦~
主菜係粟米肉粒加西蘭花,有菜有肉夠晒健康.之後就用火腿整豬耳同豬鼻,再用藍莓做眼睛,一個可愛嘅豬仔便當就完成啦!
豬仔飯配小小豬,簡直係絕配,我自己都覺得整得唔錯,都幾可愛呀(又嚟自我感覺良好了).當然小小豬都一樣好鐘意,仲話叫我下次再整添!
小小豬開始放新年假了,即係我又可以停一停手,休息十日之後就再嚟過.不過我都要趁假期上網研究下有咩新餸菜係啱做便當,同埋整咩新公仔啦!
**我地的FACEBOOK PAGE,齊齊來交流親子.育兒.烹飪啦**


text:
警告所有有用foxy單野既人應該delete曬佢.
等我解釋下比你地聽先啦
第1,foxy既解釋同fox可以話係一樣意思係好似狐狸咁狡猾
第2,foxy同bt係一樣差唔多既野,不過foxy勁過bt佢會自動共享你電腦既所有野!
第3,佢共享既係所有野所以就算係幾私人只要你有單到foxy又放左果樣野係電腦度就會自動共享其咩人都可以拎到!
第4,唔好諗住話我白痴!foxy的確係可以按停止不過你按左之後佢都仲係會當你無到咁自己共享!所以停止只係得個樣!
第5,你係foxy所單到既野唔係佢間公司/網站所有,係係其他foxy使用者電腦度直接單!(當當人地都可以做到同樣既野係你既電腦度單野)
第6,就算人地電腦度既野係有病毒都好啦,你只要一單果d野就會連自己既電腦都中病毒!
其他我都懶得打啦,信就信唔信我都唔理啦,當然係唔會咁易中病毒啦.你地可以試下一樣野嫁,到時就知咩係foxy
一,你同你既一個朋友單左foxy先
二,其中一個是但係電腦永搵樣野改一個長到無人有又古怪既名(djdjdjdjdj1521515)
三,令一個人試下係foxy度搵(djdjdjdjdj1521515)
到時就會明白係咩一回事嫁啦~!
男士們其實大過左好多都對女仔有好奇心~好似我果d仲會直接d上,,,,,,唔知你地又點呢?
[ 此貼被流氓兔在2006-11-17 18:58重新編輯 ]


text:
話說今日陪女友去去睇Minions,本來假日睇套咁開心嘅片就好開心,不過就發生咗件唔係咁開心嘅事.相信大家有睇戲買過飛嘅都會見識過「位霸」嘅力量,佢地唔知係咪好怕同人類接觸,買飛總會隔開一個位.
咩意思呢?就係如果一行裡面,得返7~10四個位未畀人買,位霸就會專揀8,9兩個位,原本嘅7,10因為畀兩個位霸隔開咗,通常都唔會有人買,位霸就可以兩個人霸四個位,雖然我唔知要咁多個位有乜用,但佢地就係有一種旁若無人嘅孤傲.
大家都睇啦香港睇戲本來已經一飛難求,睇遲一個星期又會畀同事恥笑,但就因為呢啲位霸,本來可以容納四個人嘅座位,側面兩個就由吉位變死位..
我仲發現,好多位霸都係情侶黎,所以我建議一個人去睇戲嘅人士組成「去死去死團」,專門揀呢類死位坐,左右夾住對情侶傾劇情,或者一桶爆谷傳來傳去分黎食.
所以我揀親位都會貼住隔離買,或者預留兩個空位畀其他人.不過估唔到今日畀我撞正更加霸道嘅「家庭式位霸」…
話說,今次我揀到個中間靚位,本來都預咗呢套戲會有好多小朋友扮Minions大叫,但無法啦,加上咁樣氣氛都幾歡樂.我同女友準時入到場,發現成行都畀班細路坐晒,我望一望座位無錯,日期無錯,時間無錯,亦無買錯另一套戲,喺我茫然慌恐之際,一個疑似係老豆嘅男人就出聲:
「唔好意思,我地係一家人,本來想買晒全行,但畀你兩個霸咗我兩個位,你可唔可以同我地調一調去隔離?」個男人指住同一排走廊側邊嘅3,4號位.
但係…我就係驚無位先預早買飛,而家竟然成為呢一家人口中嘅位霸?
呢個時候阿媽又出聲:「我哋係一家人,想照顧小朋友…」說畢個阿媽就仲露出無奈嘅眼神.我想講我先係最無奈嗰個囉老母.
呢個情況,周圍梗係無人出聲,因為四方八面都係老母,而佢地深信天下間父母都係最偉大嘅生物,耶穌對落就係佢地.
現場一片寂靜無人出聲,戲院職員又唔知去咗邊,不過諗深一層就算堅持唔換位,兩邊小朋友萬一喊嘅話,我就連套戲都睇唔到,所以逼於無奈之下我同女朋友就掉咗去邊邊位.臨行開之前其中一個細路都唔知拿景定贈慶,同我揮手講「Poopaye!」(Minions語拜拜嘅意思).
最後我想講,有仔有女都唔係咪有特權,係咪大撚晒?咁我特登預早買飛有乜意思呢?家計會仲叫人生夠五個,五個小朋友連埋老豆老母已經七個人,到時所有動畫都會畀呢類「家庭式位霸」佔領.
IG:BlueGodZi
書展首賣:《就算愛很苦》…我們還是犯賤地以身犯險
則留言
原文連結


text:
有樣野我想問好耐,點解唔接受對方道歉有時會變成受害者嘅錯?「人地都道咗歉啦你仲想點」,「唔好咁小器啦」每一次聽到呢啲說話都會想問頭先個問題.
好記得中七個年,有個新老師代監考我班嘅中化測驗,咁小弟急尿急到死,就係測驗期間舉手問老師可唔可以去洗手間.點知個老師講咗句:
「你腎虧架?唔准去!」
我聽到個下真係火都嚟埋,拎住份卷衝咗出去老師枱,啪一聲交咗份卷再嘭門去廁所(得喇,我知道好中二病).跟住個老師就梗係報串(a.k.a. report)比班主任同中化Miss 聽啦. 第二日中化Miss當然揾我興師問罪,問我做咩咁無禮貌同要向老師道歉,我就同中文老師講:
「我阿媽有腎衰竭每日要洗三次肚,如果你係我,你聽到比人話腎虧會有咩反應?」
班主任仲以為我吹水(監考個位報串梗係唔會提自己講過腎虧啦),係班度問返同學個監考Miss 有冇咁講到,好在同班同學都一致確認有呢件事,同時我亦都公開提出要搵我屋企人投訴.班主任feel 到我想搞大佢,就即刻揾咗肇事者出黎講數,期間肇事者就道歉並且話唔知我屋企人係長病患者 :0) ,我立即表示唔接受道歉,並且問:
「姐係如果我阿媽無腎病,你咁講就冇問題?」
我收到第一個回應竟然係班主任話:
「你都嘭門咁無禮貌啦,大家都有錯,就咁完件事啦好嗎?」
我極度懷疑佢係曾志偉將門人上身,差在未講 「呢round 打和啦,SUPER!」渣,我嘅怒火亦都隨幾何級數上升:
「我而家Form 7 ,半年之後就考AL,我唔接受道歉會點呀?因為嘭門而記我缺點呀?阿監考Miss 你今年第一年入嚟做,斷估都唔會係perm 位啦,邊個係缸瓦,邊個係瓷器,你自己諗吓.」
最後件事點解決?佢地咪揾咗個同我相熟嘅老師叫我息事寧人囉.喺呢件事之後就了解到我其實係好小器,但我就一直唔明點解唔接受對方道歉有時會變成受害者嘅錯囉.


text:
係仲有半個鐘就放工嘅時候,收到大肥豬阿哥打嚟(因為大肥豬冇帶電話返工,所以將條線飛左去我手提度),佢語帶緊張話奶奶入左院,仲話低晒床位,叫我通知大肥豬去睇奶奶.
當我聽完個電話後,個人都開始有少少緊張,因為又唔知奶奶係乜事,個情況又去到邊.大肥豬又冇帶電話,加上今日又出左外做野,又通知唔到佢,所以成個人都急急地.等到夠鐘放工就走人,趕去醫院睇吓乜情況.
去到醫院因為未夠鐘到探病時間,所以都等左一陣先可以入去睇奶奶.係依個時候,大肥豬終於到打俾我,我當然就叫佢即刻嚟醫院啦!講完俾大肥豬,好似鬆左一口氣咁!
終於夠鐘探病,我就即刻去左奶奶個床位睇佢啦!見到奶奶座左係床度,都OK精神,我都放心左D.陪左奶奶一陣,大肥豬同大伯都分別嚟到,咁我地就一齊陪奶奶傾吓,等佢冇咁悶.
係傾計時,原來今次奶奶入院係因為今日下午做身體檢查時,發現心律有少少唔正常,所以醫生就建議入院做一個全身檢查,睇吓係乜問題.
聽日先開始抽血...驗野..等等,暫時都未知係邊方面出現問題,所以都未知幾時可以出院.不過見奶奶都精神,我相信都應該OK冇事!
希望驗出嚟係冇乜大問題,奶奶可以快D出院啦!
題外話:
今日係我準備入醫院時,竟然俾我撞到一位BLOG友仔,就係ii.當我見到佢時,都覺得依位朋友你好面善,不過一時間又諗唔到佢係邊個.最後都係要ii先作介紹,我先知道...真係唔好意思啦...有少少失禮添!


text:
[神州股票資訊]海洋公園 加價只會死快啲 中環客2016-12-12 00:07:12 香港資訊 全民媒體
海洋公園公布成績表,面臨過去廿幾年嚟最勁嘅,蝕咗兩億四,嚇到全世界眼都突.
海洋公園勁蝕成咁,有啲人梗係賴自由行客少咗之類.大佬,廿九年以嚟最勁虧損喎,比沙士果陣仲要差,你同我講自由行少咗有關,我中環客真係想講:你講呢啲.
其實海洋公園勁蝕,梁振英一定要負責任. 海洋公園有段時期,成績好過香港迪士尼樂園,而 海洋公園 嘅成功,同蘭桂坊之父盛智文大有關係.
中環客認為董建華少數正確嘅決定,就係搵盛智文接管 海洋公園 ,盛智文自己落場扮鬼扮馬,marketing上不斷有noise,又改善喺主題公園裡面客人嘅experience,所以盛智文管理 海洋公園 果十一年成績都好好.主題公園係好睇掌舵果個人識唔識管,好似東京迪士尼係全世界最成功嘅一個,都係因為班日本仔識管,而唔係美國佬叻.
依家梁振英搵孔令成管 海洋公園 ,結果搞到 海洋公園 蝕得最勁.如果梁生係一間公司嘅CEO嘅話,梁生所託非人已經炒得.如果我係立法會議員,實會質問,邊個決定炒盛智文.
依家做得唔好,仲要加價,證明依家 海洋公園 由傻佬去管,我祝 海洋公園 好運.
中環客


text:
近排球壇最轟動嘅事,一定係上季帶領李斯特城爆大冷奪得英超冠軍嘅神奇領隊雲尼亞里被「炒魷魚」,再次證明一剎那嘅光輝並唔代表永恒!另一位「雲帥」雲格季季帶領阿仙奴都拎第4,冇乜大突破,今季終被大班廠迷要求佢落台,反對高普嘅聲音都唔少,皆因利記近5場聯賽只贏得1場咁大把,相信兩位名帥為保面子,喺今晚利物浦對阿仙奴嘅大戰中,一定使出渾身解數搶分,入球唔慌少呀,入球大細中位數2.5球,心水推介入球大!
(Now 621及LeSports HK應用程式周日凌晨1時30分直播)
紅軍劫富濟貧衝4 on fire
「紅軍」利物浦最近喺聯賽遇強愈強,遇弱愈弱!對熱刺,車路士,曼聯同曼城等強隊統統搶到分,但往往對弱隊嗰時就失分,名副其實嘅「劫富濟貧」呀!佢哋上場聯賽爆冷以1比3輪畀李斯特城,搞到高普賽後嬲嬲豬,仲警告班球員要醒醒定定,否則就會調動正選名單呀!目標以前4完成今個球季嘅紅軍,暫時喺積分榜排第5位,只落後第4位嘅兵工廠1分,今仗可以話係不容有失呀!相信佢哋今晚一定會on fire搏到盡,攻勢唔會少!
兵工廠蓄銳13日搏甩髀
另邊廂,阿仙奴上一場比賽已經係2月21號對瑟頓聯嘅足總盃比賽,成班球員唞咗10日先嚟到今晚對紅軍嘅大戰呀,佢哋早前仲悶到拉大隊去「碌齡」解悶添呀,似乎對呢場大戰好有信心!不過,廠迷對領隊雲格嘅信心就開始動搖啦,雲帥同兵工廠嘅合約今個夏天就屆滿,雖然佢已經講到明唔會離隊他投,但始終都要交出表現以穩民心,今晚嘅大戰絕對係表演嘅好機會!再加上兩軍相遇,慣性上演「入球騷」,近6次交手,有5次總入球都係3球或以上,預料雙方為搶分爭名次,今場會攜手合演大廝殺,入球大絕對係明智之選.


text:
年末年始,在所難免要見成堆親戚.喺阿嫲嗰邊,糖糖係同代人之中最大嘅,對落一個堂細佬細五年兼自細唔喺香港,然後再數落去又細多五年.食飯嘅時候,無法避免聽埋聽埋好多教仔育兒同埋教育話題.聽到姑姐叔父講小朋友啲近況,最近學校點樣點樣,從未受過香港教育嘅糖糖聽到皺晒眉頭,心諗邊係咁嫁.飯後同糖媽媽吹水嘅時候,大家都覺得有啲問題.諗唔到嘅係,我啲姑姐叔父原來已經對小朋友好好,比起喺facebook,報章雜誌上面描述嘅怪獸家長,真係小巫見大巫.
日前展現咗慈父相嘅哲學仔同埋我家仔仔周竪峰成日同我講生仔要考牌[1],唔識教就唔好生.呢個講法聽落好似好合理好legit;諗落好似有啲唔對路.我唔信五十年前同依家嘅家長有幾大分別:只係以前一擔心血要照顧四五個甚至更多,無咁多心血時間去理咁多,想理都理唔到;而同樣係一擔心血,依家只要照顧一個起兩個止嘅小朋友,所有目光聚焦晒喺嗰一兩個仔女身上,干預嘅門檻因而降低,理得到嘅事情自然而然多咗.試諗下,四五個仔女,督促得邊個做功課,想要送佢哋學琴要俾嘅學費,都起碼係兩個仔女嘅double.呢個係一個簡單嘅resources allocation問題嚟嘅啫.
當家長理唔到咁多,仲點樣跟到咁足,點樣施壓學校追求評核成績有用啫?chur爆家長嘅resources,老師同埋仔女嘅壓力同樣會得到release.再者,生得四五六個時,又有幾多家長月入六位可以供咁多補習,買咁多exercise去操啲小朋友?與此同時,教科書貿然改版會面對大好多嘅壓力.依家年年改版,仔女都係得一粒時,買新書咪買新書囉,貴但唔覺肉痛;試下一年要買四五set書,set set都咁樣改版,俾你做家長都肯定會同佢死過.
而家長無咁得閒理啲小朋友時,小朋友會得到空間去發展自己嘅興趣,做自己中意嘅事情,無論係睇書定係玩,都會有啲得著,會覓尋到自己嘅前途,會有機會思考未來嘅出路.覺得自己讀唔成書嘅,可能會玩得出一門手藝:烹飪,木工,女紅,咩都好啦,比起資源錯配,焗人讀書,好似更有效率.到其時,邊使cut大學學位啫.依家七萬人爭萬七個學位就話太多啫;變成十五萬人爭兩萬個學位,聽落都唔過份吖♡
只要消滅得到怪獸家長,一次過解決幾個問題,一箭N雕,聽落好似幾好.唔好驚自己唔識教就唔生,唔識教更加要生多啲:到時你識教都無用,你都無咁多心血時間去教,識唔識教已經唔再重要.
(利申:唔會生.)
----
[1] 哲學仔澄清道:精英生仔先要考牌,草根唔使,如果唔係邊有齒輪.


text:
`-點先可以完全放棄?'*同男朋友差不多一年
一齊左三個月但之後散左
成日為D小問題就電話嘈/訊息嘈~
吵完之後永遠都吾係佢主動搵番俄,
終於有次到俄想放棄呢段感情既時候..
俄問佢點解次次俄同你嘈完教你都吾會哄我?'
男友答:俄吾知打比你有咩講/又驚俄吾聽佢電話!..
每次同佢嘈完俄都拎D問題出黎同佢講..
男友背叛個過俄兩次,成日嘈交同埋佢背叛左俄兩次 但俄都算..
佢成日話俄好多Ex約俄出街 俄無時間陪佢
其實俄有時間有$都係第一時間去左陪佢先,
俄真係吾明點解仲可以講句咁既野出黎比俄聽
8號一朝去網吧搵佢 去到佢望左俄一眼
之後再無講其他野無理過俄 俄企左係佢身後面2個鐘
之後俄嗌走 俄係佢屋企等左佢6個鐘度..
男友都仲未打機捨得返黎 跟住俄好嬲咁落去搵佢
原本落去個刻俄好想同佢講散 但俄見到男友之後
只係好炆咁講:你幾時先打完捨得走啊?!*
男友聽完攬住俄 吾俾俄繼續講落去 個時俄都炆佢吾落
即日既夜晚又落去網吧打機 9號天未光 凌晨5點幾 佢同俄講出去搵朋友好快返
佢出去個陣俄等到9點搭十幾分度 忍吾住打電話比佢 問佢係邊 男友話有野傾緊..
俄唉完一聲CUT左男友線 隔左十分鐘度 俄腥左個訊息比佢
腥完訊息佢無覆無打比俄 俄好心淡好痛個心
俄真係想放棄 但俄吾捨得/__\!*
頁: [1]


text:
點解男仔咁鍾意粉紅色乳頭?
Q:點解男仔咁鍾意粉紅色乳頭?係咪因為身體唔好所以乳頭比較深色?
成日聽班男人講「粉紅LIN頭可遇不可求」,攪到啲姐妹硬係覺得有粉紅色乳頭先係正菜.無他嘅,男人係對啲粉嫩色系嘅嘢有無限幻想,不過有無科學常識㗎?其實有好多原因會影響乳頭顏色,亦有好多方法可以改變乳頭顏色,個問題係你為咗粒乳頭,可以去到幾盡啫.
有咩會影響乳頭顏色?
第一,一定係基因同家族遺傳啦.乳頭顏色基本上係天生嘅,有咩事你搵你媽媽啦.膚色深淺唔多唔少都反映咗你乳頭嘅顏色,咁當然,白種人都可以有深啡色乳頭嘅.
第二,荷爾蒙分泌.青春期同懷孕期間荷爾蒙唔平衡,攪到黑色素增加同沉澱,所以令孔暈等位置發黑.有啲人嘅乳暈甚至會愈嚟愈大,餵母乳嘅媽媽都會有較深色嘅乳頭.不過通常過咗呢啲階段,乳頭同乳暈嘅顏色都會變返正常.
第三,姨媽到.有啲姐妹姨媽一到訪身體就會又虛又差,唔單止乳頭,眼袋位置膚色都會深啲,不過都係短暫嘅轉變.有人為咗令姨媽到時舒服啲會去睇中醫,當然身體好唔一定會令你變得「可遇不可求」,但係一定唔會咁痛苦先.
第四,女人年紀愈大身體有嘅黑色素都會越多,所以乳頭變深色都係花開花落嘅過程.
第五,有毛!原來有好多人都唔知乳頭附近有毛架!!!正確嚟講,應該係話乳頭附近,乳暈位置上會有啲又細又幼嘅毛髮,會令乳頭同乳暈睇上去深色咗.
第六,污糟!唔係講笑,乳頭凹凸不平收收埋埋好多老泥的!呢啲污糟嘢會令乳頭變深色!
所以有咩方法可以令乳頭變得淺色啲呢?
1. 脫毛!!市面有啲畀敏感部位用嘅脫毛膏同脫毛蠟,可以幫你脫走乳暈位置嘅毛髮,定期清理雜毛,有機會見返乳暈嘅「真本色」!
2. 清理老泥!只要你細心啲睇,你就會見到乳頭啲凹凸位有一粒粒好似粉刺又或者黑頭般嘅老泥,你要細細力用手指去搓揉乳頭,令啲老泥走出嚟,你好快就會見到乳頭顏色變返嬌嫩架啦!
3. 用粉紅素.市面都有好多聲稱可以令乳頭變成粉紅色嘅「護膚品」,我春露小姐真係未用過,有無讀者可以分享下成果?不過我就睇過啲功效/成份,其實同普通護膚品無咩分別,大部分都聲稱可以促進細胞同皮膚再生功能,加速新陳代謝,減退黑色素,唔會褪色等等.不過有一樣嘢值得留意,要睇下佢成份有無水銀或者鉛等有害物料,同埋唔建議去偉大祖國嘅網站買,因為質素太參差,價錢由20幾蚊人仔到2,300蚊都有,又比較難辨真偽.大肚同要餵人奶嘅姐妹就更加唔好用啦,有機會影響小朋友㗎!
4. 紋身!你無睇錯,外國有人係會專做乳暈紋身(Areola Tattoo),有唔同顏色畀你揀,你想幾粉紅都得!不過係會甩色的,所以唔係直到永遠嘅方法.
講真,你個乳頭係咩顏色絕對唔應該亦都唔會影響你同另一半嘅關係,唔係嚟到21世紀仲會以為粉紅色先係處女呀?如果有男人因為你唔係粉紅色而飛咗你,你應該拍手夾道歡送佢啦,呢啲咁無常識無腦嘅男人送畀你都唔好要.


text:
十年前,加拿大滑雪選手Chandra Crawford係冬季奧運會贏得金牌,頒奬儀式佢高聲帶唱國歌,係第一代嘅viral video.當日新聞主播嘅評語係:「如果你夢想參加奧運,如果你真係入選,真係上到頒奬台,你應該咁樣唱我哋嘅國歌.」
當時筆者仲懷有大中華心,都係七分羡慕,三分妒忌,點解其他國家可以咁自然去熱愛自己嘅國歌,而我哋莫講係《義勇軍前進曲》,就算「山川壯麗,物產豐隆」,都有一種莫名嘅陌生感.到經歷完過去三年嘅發展,入過旺角場大叫「We Are Hong Kong」之後,終於明白其實我並非不愛國,只係過去制度所強制嘅效忠對象,從來冇吸引過自己.之後豁然開朗,就算運動處於低潮,亦深知自己愛嘅係邊一個民族.
有軟實力嘅國家,唱國歌環節係可以好感動.2014年,加拿大一場冰上曲棍球賽,時值亡兵紀念日,故此賽前就有迷你閱兵儀式.一分鐘默哀之後,應由管風琴領唱國歌.但係民眾熱烈回應,管風琴手甚至係半首之後停止演奏,俾民眾清唱,感覺更為震撼.全國冰上曲棍球聯盟(NFL),亦將影片上載,廣為流傳.實際上,依類小事件先最能夠證明一個國家嘅國民教育係未成功.
而且鄰國之間,就算國力強弱懸殊,亦唔一定要長期對峙,久唔久就爆出互相對罵,甚至杯葛對方嘅政治事件.2014年,美國電視台報導,某場職業聯賽由加拿大嘅多倫多楓葉隊主場,場內坐滿嘅係加拿大球迷.賽前安排,係由歌星獻唱兩國國歌,但係當美國國歌唱到一半,出現IT問題,咪高峰突然失聲.現場加拿大球迷嘅反應,竟然係代替歌手,清唱剩番嘅幾句.兩國情誼之深,可見一斑.
亞洲某類國家,單論總經濟量,或者真係躋身大國之列.但係先唔好討論,係某類場合,該國國歌係會俾全場噓番轉頭.單睇上面嘅多倫多球賽,該亞洲強國附近嘅一眾小國,又有邊個國家嘅民眾,會係該國出醜之際,主動出手補鑊?依一代嘅領導人,經常講國家軟實力.能否服眾,令諸小國主動尊重,就係軟實力嘅最佳指標.


text:
本帖最後由 羊咩咩豬BB 於 17-3-8 17:31 編輯
(下集)
話說咁星期日呢就要上最後一堂,咁我又唔記得咗交學費,咁我就諗住順便交埋學費啦咁我去到課室我就問佢
,你想我而家交學費,定係落堂先交學費啊!
跟住佢就叫左我入課室
:唔好意思啊媽媽
我諗我冇能力再教你喇
聽到我係完全呆左啦
即係簡單啲講叫我唔洗再上
跟住呢咁我就出咗去
我就一路係班房外面 根本都唔知講咩
咁本身今日係星期日啦
所以呢我就叫老公去上堂
佢又放假呀嘛
咁我就喺班房門口就等佢哋
但係又因為今日係最後一堂,咁通常每一期嘅最後一堂呢,佢都會有一個總結去講一啲評語去講返你個小朋友嘅.
咁雖然頭先佢講咗嗰啲說話,但係我都諗住好來好去咁我咪照聽埋先走囉
當然都唔情願啦
之後入到房 我先同老公講返件事
跟住我老公就話:吓...咁而家可以走啦仲洗咩留喺度 直接走啦
仲有咩需要聽佢講埋評語姐
我其實都Feel到佢都嬲對方咁講野
我老公真係好小發火 但佢都覺得佢過份
我就話唔好啦好來好去咁咪可以圓滿結束成件事囉
咁好喇 到聽評語嘅時候
:其實你個女都冇咩大問題嘅,係嗰個專注能力比較差學習能力都好差,人格發展又好有問題,脾氣都唔係咁好呢,上左咁耐其實都冇進步過,不過大肌肉同協調能力都好既
但我都無能為力啦.
咁你總之記住愛與堅持呢咁樣去教佢.我真係冇能力去教你地喇.係無能為力
其實想講係究竟係因為我上次係其他家長面前反駁佢 佢難落台呀定係因為我個女咁多堂都無進步呢?但奇怪係明明上一堂佢都俾户口我過數 叫我交錢 我唔介意聽批評的說話 但如果我個女咁差 點解今日先講 而之前又話佢聰明同有進步呢?如果因為佢從來無進步要唔俾佢再讀 咁想請問咩要有教無類?而且無能為力而唔教我小朋友 其實你依間Playgroup開黎做咩
去到依到根本就係咩都佢講晒 而且佢以愛與堅持做教學理念 我唔覺得佢做得到


text:
通街個個都 沒有笑容得o個一個樣
餐廳逐樣等 問半句就揮刀相向
Honey每次都 話兩句就嘟起個嘴算點
波士又係咁 望見我就黑起o個塊面
又係我錯 乜都係我扠禍 我究竟可忍到幾耐耐耐
*點解我要忍 就算我係忍者都要 識得放鬆o的
DALADILA…… 點解我眼中 就算美麗始終不看到 皆因我無品
有就唔會成日都咁愁*
春天到處都 漉熾翳焗天色灰暗 點知夏日都 暴雨閃電打風水浸
秋天蟻加蚊 仲配上'甲由'烏蠅通處閃 冬天有凍柑 全世界件冷衫都有電
海灘鯊魚多 公園又垃圾多 我究竟可忍到幾耐耐耐
Repeat*
Weekend到戲院 亂咁踢仲V嘩鬼叫 Call機又電話 仲有臭味飄忽攻向鼻
廢氣到處噴 塞車我最憎 我究竟可忍到幾耐耐耐 點解我要忍
就算我係忍者都要 識得放鬆o的 有陣時要凡事睇化D 點解我眼中
就算美麗始終不看到 皆因我無品 有就唔會成日都咁MUNG
點解我無品 就算有未必等於會好 皆因我無銀 有就唔會成日都咁愁
有就唔會成日都咁愁 有就唔會成日都咁愁
Tags: 郭偉亮 忍者, Romanized Lyrics, Romanization, Lyrics, 가사, 歌詞, 歌词, letras de canciones Kpop, Jpop


text: 胡杏兒同老公Philip Lee(李乘德)喺舊年結咗婚,去完一個悠長嘅蜜月之旅之後,即刻投入工作,0依家又喺無錫拍劇,之後又要去上海做舞台劇,不過杏兒爭取時間同老公Philip見面.早排Philip喺ig post咗啲去台灣參加朋友婚禮兼放天燈嘅相,跟住仲post咗條老婆大人突襲婚宴送驚喜嘅片,嗰陣唔單止現場有唔少人哄,網上有好多人share條片添!估唔到呢件事竟然仲有下文!今日有周刊報道話,原來杏兒當日突襲係因為發現同行有一個富貴巨乳台女Joy做導遊,搞到杏兒好不安,所以犧牲休息時間,飛咗去台灣.身在無錫嘅杏兒,今朝接受《蘋果》訪問,佢話:「佢哋係一大班人去台灣出席朋友嘅婚禮,好明顯佢哋係成班朋友一齊去玩,唔需要太多回應同解釋咁多.Joy係我哋嘅好朋友,人哋都有老公,所以唔好亂咁寫.」講到嗰條突襲婚宴嘅片,杏兒話:「本身我都要去呢個婚禮,只係咁啱要做嘢,我哋唔會因為擔心會有啲乜嘢新聞而唔去做啲想做嘅嘢,不過冇諗過我老公會擺段片上網,總之我哋都唔會理咁多呢啲嘢!」至於佢老公Philip亦於ig貼一行人大合照澄清,仲話杏兒同Joy亦是老友,所以見到段報道之後都忍唔住大笑.最後Philip寫道:「On my side don't worry I will stay strong and not let this affect me or my friendships.」


text:
(以下係我某民主黨朋友對我講既~)
(編按:上週投稿,選舉期間不刊登,以免非法招致選舉開支)
唔知好彩唔好彩,我嘅政治啟蒙老師係鐵頭何,吳明欽.直到呢一刻我都相信,民主黨係真誠為香港嘅.但究竟過去呢八年,有幾多黨員係會講出黨嘅路線係錯誤嘅⋯
零八年立法會選舉,當年民主黨仍然係泛民嘅第一大黨,當時新冒起嘅公民黨,社民連,都未能分薄黨嘅票源,但黨入面對黃毓民,陳偉業不滿嘅聲音,一直都無消失過.當時大家都覺得,就算我哋唔和應五區總辭,只需要抱住埋頭苦幹嘅精神,仍然會係靠得住嘅政黨.但我無諗過由零九年開始嘅反高鐵,保衛天星碼頭,一向重視民情嘅民主黨,竟然忽視一批社運中堅嘅感受,因為私怨而否決參與五區公投.最終民主黨嘅消極不支持,五區補選錄得有史以來嘅最低投票率,二零一零年五用十六日只有17.1%嘅選民投票.五月二十日電視上余若薇就政改方案進行嘅辯論上,將只係打份工嘅曾蔭權打到大失方寸.估唔到民主黨喺四日之後,竟然聯同民協作客中聯辦,幫曾特首扳回一城.令到民主黨作為泛民嘅領頭羊身份,得到徹徹底底嘅質疑.先有鄭家富,范國威拉隊走出民主黨;其後仲將佢眼中嘅私怨逼出社民連,化身人民力量嘅票債票償ver.2011/12.民主黨作為泛民碎片化嘅推手,簡直係功力深厚.
望住零八年嘅事,呢啲感想我都只能夠馬後炮事後先至明.當時我只係心諗:「多咗十席有民主成份嘅議席啊!今次仲唔打到班保皇黨趴喺度?民主黨嘅地區工作深入民心,我相信咁多位前輩嘅努力,街坊係看在眼裡,放在心裡.尤其是係好多人都記得仁哥係逐個逐個業主立案法團親手去幫手建立.」我當時竟然唔為意,一個議員代表嘅份額,由1/60變成1/70,呢個其實並唔講得上增加咗民主成份,只係一個朝三暮四嘅騙局,更何況啲票唔係全部都係泛民.撳一撳計數機,由一零年坐擁地區直選八席,加教育界一席,就算唔計鄭家富喺地方議席,民主黨都仲有8/60,仍然係泛民第一大黨.當民主黨盤算12年立法會,整個泛民直選每區可以增加一席,超區取得三席,而民主黨自己當年籌謀坐六望七(*註:唔係我老屈,即使黨外人,睇返參選名單都知).結果?大黨貪婪嘅籌謀,換嚟嘅係6/70嘅失算.民主成份嘅增加?冇.民意嘅授權,仲要減少咗.
點解會籌謀失算?我好想問,當令到區議會變得咁重要之後,竟然仲容忍自動當選?作為曾經代表民主黨嘅候選人,見到喺一一年區議會選舉嘅時候,都唔寸土必爭,任由保皇黨自動當選,真係心酸.放任如斯,咁點解要特登入中聯辦傾超級區議會嗰五席返嚟?區議會變得寸土必爭,但民主黨偏偏無盡道義責任,去追擊每一區嘅保皇黨.一一年嘅傷心事,都係無謂再講,只要大家好記性嘅,都會記得當年富恩選區,大坑選區,第一城選區,發生咗咩事?一零年就已經種下咗追擊種子,何不放手一搏,真係寸土必爭,盡返領頭羊嘅責任,挑戰保皇明星,嘗試為泛民爭戰於凶險之地,確保嗰五席超級區議會?結果喺保守怯懦之下,非但無寸土必爭,最終仲寸土必失.
如果按照時下最興嘅政治倫理說,民協同民主黨應該擁有分配八個新增議席嘅優先話語權.當然啦,泛民之間派閥之爭,由上面留落來種種私怨,根本無可能坐低傾.最後咩事?二零一二年嘅立法會選舉,泛民之間嘅不信任,不協調,各種嘅鬼胎各懷(我唔只係針對黨外嘅人,我意思係話在座咁多位泛民).
咪一車車選票倒落海唔益你囉.仲保送田二少,亡國興入局.區議會無寸土必爭,立法會更加係寸土必失.民主黨地區直選,由六席變到得四席;六十席變七十席之後,喺功能組別攞返兩席做安慰獎.其中一席仲要阿涂含淚出選?士氣同軍心點會高漲.咁仲可能有人話,超區嗰兩席係有歷史意義吖?我唔否定,不過一個政黨最重要嘅係宣傳嘅窗口.用地區直選換超區更係血本無歸,雖知道一個直選議席=最少200條BANNER;而功能組別,只有最多162條BANNER,仲要分勻畀18區.街坊好現實,見唔到你大頭,自然當你放棄唔玩,仲點記得你?
呢啲種種嘅不作為同埋領頭羊嘅失格,喺年輕人眼中,就只係淨低出賣,輕視,和理非嘅烙印.「當中共揭開底牌之後」(胡志偉 語)對民主黨來講,「雨傘運動」甚至「佔中」只係一場光環之爭;但係佢哋睇唔到一班年輕素人,誇張啲講已經成為一場「雨傘革命」嘅主軸.龍和道,銅鑼灣,旺角,都成為咗15年區議會一班傘兵嘅沃土,而呢塊沃土已經再同泛民毫無關係.
今日,終於將想同人傾訴嘅嘢都寫低晒落來,回望返二零一零年到現在,我不禁諗起當日投身政黨,為嘅係乜嘢⋯我更加望唔到民主黨捱過咗兩次衝擊,面臨今屆第三次衝擊,之後究竟仲淨低幾多,身為一個政黨嘅作用⋯
我突然覺得畀長毛,毓民政治啟蒙嘅後生,真係好幸福.


text:
世界盃八強第三場由阿根廷對比利時,可能係今屆世界盃到家陣最有星味嘅賽事.莫講話阿根廷中前場粒粒皆星,比利時正選十一人亦個個都獨當一面.可能你會話,葡萄牙對德國夠多星啦,但美斯同基斯坦奴朗拿度嘅拍檔質素差幾條街,而比利時班新紮師兄係多到 11 都出唔晒嘅.
阿根廷今場前線繼續係美斯,希古恩,迪馬利亞同拿維斯;防中有馬斯查蘭奴同碧利亞;中堅變陣出迪米捷利斯夥拍加雷;左閘盧祖停賽改出巴辛達,右閘薩巴列達同門將羅美路繼續正選.歐洲「紅魔鬼」比利時沿用對美國嘅主力陣容,唯一變陣係米拉拿斯代替美頓斯.換而言之,奧列治繼續做正印前鋒,兩個爆炸頭費蘭尼同域素做防中,防線照舊有維頓漢冇華美倫.
頭重腳輕嘅阿根廷後防變得更慢,比利時會唔會把握到機會呢……?阿根廷同大家講,後面輸幾多我控制唔到,前面起碼入波先!上半場 8 分鐘,美斯喺中場擺脫成棚紅衫之後轉身餵畀迪馬利亞,呢位皇馬翼鋒想交畀希古恩走位但個波省中人改變方向,直接去咗希古恩腳下,希古恩情急智生快腳一射,比利時一對中堅包唔切,只可以睇住個波網仔入.學桂神話齋,好運好過好波喇.唔信你睇下賓施馬.
開波落筆打三更,最緊要係唔好急,唔好亂.比利時嚴格嚟講係保持到隊形嘅,但前面攻擊重心迪布尼今場表現失色,踢返喺車路士嘅水平;夏薩特繼續保持喺世界盃嘅低水準,仲要對住相當熟路嘅曼城右閘薩巴列達,又係冇乜表現;奧列治衝唔散阿根廷嘅防線,唯一係米拉拿斯(成日打咗做米拿拉斯,好煩)反而有個入楔頭槌攻門好近磅.
比利時攻勢有限,好在防守都唔曳,域素喺中間封咗好多波,好多時都見到美斯去到兩邊有三個人招呼而當中幾乎一定有域素.最緊要係,唔茅丫嘛,唔係好似費蘭甸奴咁下下趙低占士洛迪古斯.費蘭尼就……有幫手嘅……但只要佢一出腳,就馬上露底.有一次美斯喺禁區邊(真係去到界線上咁滯)一個扭四個,搞到費蘭尼好似 “Street Fighter” 春麗咁出百裂腿……但冇腳中波,淨踢中美斯,咪犯規囉.難怪球圈盛傳雲高爾上任後馬上低價送走佢.
阿根廷領先下可以放鬆啲打下反擊,美斯後場一次靚直線送迪馬利亞一程,佢好似洛賓咁後發先至,可惜射波畀甘柏尼及時封到,更可惜嘅係佢因為呢次攻勢而拉親右腳大脾,「樂奔」變成「樂極生悲」,睇怕就算阿根廷入到四強都唔駛再預佢.
落後一球嘅比利時下半場出返嚟唔見好大起色,反而幾乎畀希古恩喺左邊梅開二度.教練韋莫斯終於要 61 分鐘換人,盧卡古同美頓斯入替奧列治同米拉拿斯.變陣之後夏薩特移入中路,迪布尼順移至右路,效果其實比之前好.不過真正嘅威脅,都係來自維頓漢喺三閘線嘅傳中,搵到費蘭尼個爆炸頭可惜頂高咗.希古恩另外都有一次機會埋門,可惜右輔位勁射中楣,難得無線班講波佬可以淡淡然咁講「射中楣」,講場波都冇厘精神,唔好怪呢個城市冇世界盃氣氛咯.
結果比利時就咁一球輸畀阿根廷,八強止步.或者都可以解釋到點解德國入到四強而比利時唔得.比利時嘅「黃金一代」心理質素唔夠好,下半場越踢越亂,學何輝講句「精神面貌唔係幾好」.心理狀況唔穩定,交腳波呎吋都會爭啲.以冷靜,有紀律見稱嘅德國人擅於沉著應戰,所以咪有「大賽球隊」嘅稱號囉.韋莫斯寧願用沙迪利都唔出贊奴沙呢個奇兵,咁當初選佢嚟做乜?戰術上嘅單調,一味將雲拜頓同費蘭尼推到最前玩暖水袋(滾得就滾),阿根廷緊縮到最後咩事都冇.
當然,都要稱讚阿根廷可以集中踢防守而且冇乜甩漏.迪米捷利斯慢還慢,但經驗,路數仍在.喺世界盃節奏較慢兼且防線後嘅情況之下,佢嘅缺點可以縮小,優點可以放大.阿根廷事隔 24 年再入世界盃四強,對荷蘭固然好睇過戲,對哥斯達黎加亦都應該相當有娛樂性.


text:
星期六都居然咁得閒,阿珊話好攰唔嚟上堂;Lily 就要考試,仲由朝考到晚,勁慘!所以都唔嚟喇.咁,今日就剩係朝早教一個學生咋!
咁得閒,有咩好做呢?反正之前又買咗個蛋糕轉盤,咁就試吓學抆 cream 啦!
要抆 cream,咁就梗係先要整咗個海綿蛋糕先啦!因為主角唔係
個蛋糕,而係啲 cream,所以只係做咗個 mini
size,一隻蛋加 20 克粉咋!
先將個蛋糕上下切開兩份.
喺下面果塊蛋糕上面先塗上一層忌廉,然後上面鋪上切粒桃駁李.
之後再喺桃駁李粒上面再塗多層忌廉.
將另一半蛋糕放上去.
再將成個蛋糕抆上忌廉.原來都唔易 o架!抆咗好耐都係咁樣衰,
不過都已經比想像中抆得平滑 o架喇!
好在之前切定啲桃駁李片,所以一 call 即到,幫手遮醜,嘻嘻!
整好哂之後就梗係切嚟食啦!
不過疑問就嚟喇,究竟點先可以將個蛋糕由個轉盤度搬去另一隻碟度呢?好易整到啲 cream o架噃!諗咗好耐都唔知答案,最後就攞咗 Louisa 買俾我果塊墊底鋁板 "涉" 落蛋糕底度嚟搬起去咋!有冇經驗 blog 友可以話俾我知呢?
試過呢次抆 cream,就知道點解出邊賣嘅蛋糕多數都會擠花喇,因為原來要抆到啲 cream 平滑係唔易 o架!要整到好似「美心」個天使蛋糕同魔鬼蛋糕咁靚,咁平滑,都幾考功夫 o架!所以擠花上去就完全解決哂呢個問題,乜醜都遮住哂,仲遮到 "陷 一陷" o添!


text: 鄺佐輝去年12月因癌症逝世,想不到未足一年,另一位前《都市閒情》主持盧念國亦離逝.人稱「盧盧」的盧念國,於昨日凌晨病逝,終年57歲.今日《蘋果》致電盧盧昔日的好拍檔兼好友,前《都市閒情》主持陳寶儀,寶儀親口確認盧念國的死訊.她說:「佢中風第二日成班舊同事收到WhatsApp,佢星期一(上月31日)夜晚同朋友食完飯之後就出事,星期二我收到楊瑞麟通知,跟住收到表姊(余文詩)wechat,即刻仆出去啦,已經話佢情況唔係咁樂觀,佢喺廣華醫院,去到有一班舊同事同朋友,嗰陣時佢已經昏迷冇反應,大家都喺佢耳邊傾偈,安慰佢,希望佢加油.大家知情況唔係太好,但唔知有乜可以做,當然有為佢祈禱,到星期三,我再收到表姊wechat,話好似唔係好好,佢啲屋企人喺度,我話:『死啦,真係咁嚴重撐唔住?』到第日一起身就收到佢星期四凌晨6點幾走咗.」對於昔日舊拍檔離逝,寶儀坦言,星期二那天,自己也病到七彩,但都趕去醫院探望盧盧,想不到到昨日凌晨他就走了.她說:「好唔開心,因為佢係我個女嘅補習老師,當年我做《都市閒情》嗰陣,我個女讀小學,請補習先生,但冇一個敢教佢,就算教兩個禮拜都會走,因為女拔萃啲嘢實在handle唔到,唔敢教,嗰時我好頭痕,周圍拜託啲人,唔係我個女曳,而係功課太深,跟住盧盧問我個女讀幾年班,我唔知話2年班定3年班,跟住佢話我教佢啦,你放唔放心,我問佢教邊科,佢話邊科都得.佢好嚴好惡,但教到我個女非常之好,一教就教到小學畢業,嗰個期間我都有介紹唔知蘇杏璇定朱咪咪個小朋友去補習,佢中英數都好.佢唱歌亦好聽到不得了,喺香港我搵唔到邊個歌星拍得住佢把聲,靚到呢....同埋佢記性好到唔可以相信,佢一目十行,跟住唔需要再睇稿,仲一字不漏噏晒出嚟,我哋嗰時重講笑話第日百年歸老之後要解剖你個腦,點解咁勁呢!」寶儀坦言:「好唔捨得,唔係淨係一個舊同事,而係我同佢真係好close,我真係將個女交俾佢,佢教得非常之好.」寶儀表示,盧盧並未結婚,年齡不太清楚,應該約50多歲,由於盧盧是一名天主教徒,相信喪禮將採用天主教儀式,後事將由他的胞弟和好朋友安排.她續稱,年幾前曾相約盧盧食飯見面,當時他的身體已經唔多好:「佢個腎有事,佢一路身體唔好,瘦咗好多,但同佢出嚟食飯佢都好乖戒口,但一樣談笑風生,反應好快.」問到盧盧離開無綫後從事甚麼工作?她說:「聽講有幫小朋友補習,之後做啲乜我真係唔知.」


text:
男朋友唔應該做嘅事
唔少男仔自以為自己做嘅嘢一定啱,其實都唔知道女朋友一直不滿.唔想大家關係因為咁而變差,不如審視一下自己有冇不經意做咗呢啲行為啦!
1. 唔記得女朋友生日
呢點絕對係一個大忌,相信唔洗我多解釋,你最重要嘅人如果冇咗生日,你都冇可能同佢一齊到吧!所以咁重要嘅日子你又點可以唔記得?慶祝禮物係後話嚟,但係生日快樂都冇句,你真係好打極有限喇.
2. 明明唔識路但係都要帶路
心裡面你一定諗緊:唔係呀,我識㗎.不過當大家都趕時間或者已經盪失路嘅時候,你仲要逞英雄唔睇Google map靠第六感,事實上女朋友已經喺你後面反曬白眼,唔熟路不妨直接問途人或者更好.
3. 因為懶而唔出街拍拖
如果兩個人同居日日見就除外,但你同佢一個住港島,一個住新界,仲要成日拒絕出街同女朋友拍拖的話,原本可以見嘅機會又再少之又少,大家可以連繫嘅感情又隨住距離拉遠.假若你真心愛對方,掛住對方,唔會因為懶而捨得一個月少於一次見佢掛?
4. 唔做野攤係屋企拎父母錢
有上進心嘅男人一向有好大吸引力,大部分女仔自出世起已經有一個概念:想要一頭家,想成家立室.當你本身家庭環境唔叫好,你唔中意讀書或者已經畢咗業,就應該要出黎社會做野汲取經歷.係,依家搵工好難,所以未搵到係可以接受,不過你搵都冇搵過就攤大手板靠父母,有邊個女仔願意將自己下半生交比你呢?
作者:lovestoryhk
Instagram:lovestoryhk


text:
今日小弟行荃豐, 想買北斗無雙internation. 見兩間舖有得賣. 一間X豐 365, 另一間對面潮洲冷(唔記得名
) $370. 兩間舖差十步唔夠平$5, 心想仲勁過曹直, 更喺去曉X買啦.
入到去話買隻GAME, EPS 比錢. 睇睇隻GAME嗰packing: 咦? 熱縮膠? 仲要喺"play"哂口嗰隻, 己經有D唔老like. 不過又得最後嗰隻, 而且有D GAME packing 真喺用熱縮膠加嗎. 只好離開. 但想想吓有D心有不甘, 回頭去睇睇對面潮洲冷嗰隻GAME. 咦? 正常封條packing 加喎. 以小弟所知, 同一個region 嘅 同一隻game 喺唔會有兩種packing. 就立即返X豐叫回水. 曉X條友仲膽死話冇問題, 冇古怪, 減我$5 EPS 手續費. 唉, $5 我當比你條友做帛金算數. 囉翻$360 去對面潮洲冷 + $10, 正版新GAME 靚 packing.
正如X豐條友話齋, 曉X都喺嗰個場十幾年, 我由佢係細舖, 到佢做到兩個舖, 到以家又去翻一個舖都有幫親. 只見佢地越來越有問題. 估唔到今次去到 re-packing 咁9. 我估隻game 都未必係二手, 可能係爛合. 不過佢地唔想平賣就換合 re-packing. 但咁做始終喺騙人. 遲吓佢分分鍾囉隻玩得新淨二手嚟re-packing 喎. 睇嚟以後荃灣買GAME都喺睇少一度囉
各CHING 小心小心


text:
爆壹爆
劉青雲孖古天樂演茅躉華
巴之閉囉,上年《壹》仔獨家訪問慈雲山十三太保首領「茅躉華」陳慎芝,已被好多香港人遺忘嘅佢,原來喺黑道上地位更高,唔少江湖大佬都要俾面佢,等佢拆解江湖各種恩怨.訪問一出街,即刻引起好多電影公司興趣,仲計劃將佢嘅故事擺上大銀幕,嗱!話咁快套戲就開鏡,戲名叫《神行太保 2016》,卡士好乜勁,茅躉華個角色由劉青雲擔正,另一巨星古天樂都有份做喎,而蔡少芬老公張晉亦會飾演茅躉華嘅好兄弟貓仔,貓仔死之前都有同《壹》仔做訪問回顧前半生,當時感動過好多人.
據聞套戲主力市場會喺大陸,因為大陸人對香港黑社會話題好有興趣,認為係香港傳統文化,相信票房又係億億聲.女主角方面,爆哥聽聞係大陸演員江一燕,其他配角都好多大陸人.爆哥走去搵茅躉華真人傾偈吹水,佢話第一次見到劉青雲扮自己就好鍾意:「大家都睇落黑黑哋,好似冇沖涼.」咁見面有冇偈傾先?佢話:「我覺得佢係一個好敦厚好戇直嘅人,有啲似我.因為佢份人唔會花巧,話一就一,話二就二.」爆哥再問佢套戲最緊要有咩江湖料爆吓,茅躉華當然賣關子啦,講你聽仲有人買飛入場咩,佢「咔咔聲」大笑:「估唔到有電影公司會拍我嘅古仔,我發夢都估唔到喎.」
屯門猛人蘇牛娶新抱
屯門江湖猛人蘇牛,今年真係喜事重重,五月先嫁完女,上星期日個細仔又結婚.可能今次娶新抱做老爺嘅關係,蘇牛零舍開心,所以決定大搞,殺出屯門去到尖沙咀美麗華酒店擺酒,一於帶班圍村兄弟出去見吓世面.
有朋友同爆哥講,蘇牛當晚好豪氣,一層四個宴會廳佢全部包晒,筵開五十幾席大宴親朋戚友.不過圍村人始終都係迷信,所以逢係四字同七字尾嘅枱號都冇.上次蘇牛嫁女,葉劉,田北辰同專幫特首影相擺上 FB嘅馮煒光都有出席,朋友話本來今次想集郵,同班大人物影吓相,點知佢哋冇出席,惟有搵咗高佬和合照囉,話晒人哋都係鄉紳土豪,好過冇啦.不過,蘇牛話晒係屯門猛人,所以都有唔少江湖人物俾面出席,好似藍地新義安話事人肥傑,不過就唔見佢手下排骨,可能因為玩殘金毛收數佬逼人食衣紙單嘢搞大咗,仲未敢蒲頭.
勝和坐館 個仔入娛圈
上月尾,有團體喺觀塘搞咗個 party,介紹一班專門喺網上發表音樂嘅年輕人.音樂嘅嘢,爆哥真係識條鐵咩,不過有機會同班後生仔交流吓都唔錯,所以都跟朋友去咗趁熱鬧.去到現場,見到兩個貌似竹升仔嘅小男孩,好鬼熟面口,但一時又諗唔起佢哋似邊個.朋友同爆哥講,呢兩個細路背景唔簡單,原來係和勝和現任坐館沙田 Me兩個仔.
呢兩個細路分別叫 Zachary( 18歲)同 Aden( 16歲).爆哥問佢哋做乜想入娛樂圈,佢哋話自細就好鍾意唱歌跳舞,所以想試吓入呢行,依家兩個都有跟吳國敬學唱歌.而 Aden早兩年,已經喺泰國拍過一部講打拳嘅戲.兩人仲話,老豆本來反對佢哋入呢行,但最後都冇符,俾佢哋試一試.咁,驚唔驚老豆嘅麻煩背景,會有影響先?細仔 Aden就話人哋點講控制唔到,但佢話自細喺外國長大,唔知社團係乜嘢喎,只知老豆係一個生意人.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
話說之前俾班長呃參加費
他唔肯退錢,我局住去,希望可以暴飲暴食翻本
聽人講謝師宴要裝身,但冇理由為一晚而買衫
著便服好似太奇怪,唔想出位
好彩套校服未扔棄,著校服去應該okokok,算係裇衫西褲
一去到個場,班同學著到好誇張,五顏六色
有個MK指著我套校服笑
話我好毒 (心諗:關你向左走向右走事,再笑打Seven你)
佢個frd囝又過黎笑我,影我相
果一刻我真係想打人,不過我忍著
其實服裝都唔係咁大問題,因為冇人會留意毒向左走向右走
坐咗好耐,終於開咪講野,好野夠鐘食飯
點知個MC講好耐野,多謝班教畜
心諗:多Auntie謝咩,教書教得差,錢又冇出,快D食野啦
終於等佢講完,準備衝出去拎野食
Hi!竟然要俾班教畜拎野食先,學生仲要分組拎
仲要唔知點解我果枱仲要最後先拎
到我出到去已經冇晒魚生,得炒粉麵飯
問班職員話魚生唔會refill,即係唔洗食姐,Hi Auntie
點解班Hi Hi唔洗錢就可以大魚大肉,我俾足錢就食穀種
最後唯有食炒飯食飽
唯有寄望抽獎翻本
抽獎前又有一堆Hi Hi爛感性,講咩冇班教畜佢就唔會咁Hi Hi
有個仲唱埋歌
好喇,到抽獎環節,有幾十份獎品
最後抽到盒木顏色,有向左走向右走用咩Hi
$650 垃圾食物垃圾獎
搞手,我頂你個肺
係屋企食波仔冇咁嬲


text:
響網上,多年來鬧飛雞嘅人都有若干數量,但我睇得出當中絕大部份都未接觸過真正飛雞,莫講話食,連飛雞朋友都無個,對佢地只有表面嘅認知.
女人之所以狗衝去做空姐,其實並唔係真正想做空姐呢個職業,而係佢地需要一份空姐性質嘅職業.咩性質呢?就係一份可以令佢免費/廉價去全球各地地標/名勝影相,可以去大量豪華酒店房間/泳池/coffee shop/健身室影相,可以去全球國地購買相對廉價嘅名牌,番工放工一出門一舉手一投足都受人膜拜,撒網收兵當交朋結友,賣身又可以講成戀愛拍拖嘅職業.
點解咁強調影相呢?因為呢個年代,港女嘅cv就係fb,ig, 同黃浩銘一樣,佢地會花盡心思精力去豐富佢地嘅cv,景越靚,露得越多,狗公質素就越高.有咗一批高質狗公供養,資源多咗,又可以飛少啲,多啲時間扮靚做gym,馬革線變腹肌,無欏變翹臀,然後啲相又索啲,識到嘅男人又再高質啲.呢啲叫以戰養戰,我唔知你地明唔明.
開頭講過,佢地其實唔係想做空姐,只係想要空姐性質嘅工作,方便佢地達到第二段所講嘅目的.大家諗下,除咗空姐,仲有咩職業有呢幾種特性?事實係有嘅.首先係有錢佬個女,例如何超蓮呢啲,但世上有幾多個何超蓮呢?呢啲好講命水.又或者係大明星都得,即係要做藝人.再落去就係做model,再衰啲就做o靚模.
但諗真下,以上所講唔係人人都適合做,有錢女講命水,藝人唔係個個可以入行,model又唔夠高,o靚模又不屑去做,咁一個小康之家甚至公屋出身,又自命讀過下書嘅港女,從事咩職業先可以達到第二段所講嘅目的呢?好自然就係空姐.
空姐仲有一個好處,就係進可攻退可守,佢賭注無做藝人咁大,你做藝人,閒閒地要花十年廿年落去,紅唔起就乜都無,呢世都要孭住過氣二打六之名.但空姐個身份就好用得多,目標未出現果陣就攬住個貞節牌坊當自己做正行,目標出現果陣就話係真愛鍾意佢上進,公係佢贏,字都係佢贏.而且做咗空姐先,之後可以去做藝人,但做咗藝人先,就唔係咁容易接受到做空姐.
所以,空姐不單只唔係佢地目標,而且只係第一步,有咗空姐呢個身份先有之後漫長嘅部署.
以上成編文你地可以一句都唔同意,因為都係果句,鬧空姐嘅人我見得多,了解空姐嘅人係好少,最了解空姐嘅,佢地自己又唔會承認,所以世上除咗我應該無第二個講得出呢番說話.
但你地可以記住我以下呢句說話,真係袋錢落你地袋,就係;今時今日,正行當偏門做,偏門當正行做.明白呢句說話,你會睇通好多社會現像同各行各業嘅搵錢方法.
呢種人,即使比三千蚊個月佢當係學習/實習津貼,港女依然會仆街咁仆去做.要佢用自僱人士身份簽約無福利都仲得.
來源:lihkg.com


text:
Joey & Francis 1001Welcome to Joey & Francis's 1001, the central where you can find everything about our wedding that will take place on Oct 1, 2012. We will keep on updating this website with more information such as our pre-wedding photos and details of our wedding day! We will also be posting blogs about our own thoughts and the bits and pieces of the preparation process of our big day. You can start by reading our blogs below or access the older entries from the right side of the page and please do not forget to sign our guestbook where we have a question for all of our new and old friends! See you around!
令已經好抵嘅婚紗更加抵!
今日有個令我非常,非常興奮嘅驚喜,令我超忙都要抽時間去紀錄一下!
之前有提過我婚禮當日條婚紗會喺 dressilyme.com 度訂.雖然佢地係內地嘅廠,但佢地專門接美國訂單,所以 PayPal 係一個唔少得嘅 payment option. 當然 PayPal 亦係喺呢個情況下我最 prefer 嘅付款方法. 至於我點解會 prefer 用 PayPal 就要由我個網上商店 chocolate-circle.com 開始講起.
我喺 2008 年 (即係同 Francis 開始拍拖嗰年)set up 我嘅網上商店.靈感係來自一次去喺學界好出名嘅深水埗文具精品批發街——福榮街——去幫學校買禮物俾小朋友.點知我望望吓,見到一啲好得意,雪糕形狀嘅原子筆,同埋一啲好似一排朱古力咁嘅記事簿.其實我除咗係一個好鍾意食嘢嘅人之外,我亦好鍾意一啲食物造型嘅 product. 而我記得以前玩 neopets 嘅時候,我留意到 neopets 個世界裡面有好多朱古力嘅 virtual items 好多人都會買嚟儲,令我估計其實有好多人都鍾意食物造型嘅嘢,特別係朱古力或者甜品造型嘅.我喺深水埗見到啲咁得意嘅 product, 自己又住過加拿大知道外國好少呢啲咁得意嘅嘢賣,就算有都好貴,所以我就試吓每樣買幾件試吓放上 ebay 賣.好彩我識得基本嘅寫網頁同影相嘅技巧,我嗰 晚返到屋企就花咗啲時間去參考咗一啲人地嘅ebay 舖,然後做咗一啲 graphics 同影咗啲相,將我買返嚟嘅 “雪糕” 同 “朱古力” 放上去賣喇.點知,我瞓醒一覺,放咗啲嘢上去唔夠12個鐘就已經賣出咗,我標嘅仲要係成本嘅 10 倍價錢!於是乎 Chocolate Circle 就由嗰日開始,到後來舖頭有自己嘅網址,我就定時喺我最喜愛嘅淘寶入貨,一直做到今日喇.而呢兩個 products 到今時今日都仲係係我舖頭嘅皇牌 products 嚟㗎!
亦因為我有喺 ebay 開嘅呢個網店,我一定要用 PayPal 收錢,我亦喺呢個情況發現到 PayPal 有幾衰.由啲 Customer Rep 淨係識一字不漏咁對住份 sales script 去答你嘅問題,任何嘢都唔會酌情處理同埋 check 少少嘢都要等超耐,到到個兌換率衰到無人性.喺任何正當銀行美金對港幣 7.8 係 standard, ung 衰都起碼有 7.7, 但係呢間不知所謂嘅 PayPal 竟然係兌 7.5 最多都偶然係 7.6! 所以我標價都要因住呢個兌換率去計算.
不過慶還慶,竟然俾我發現呢個情況都有好處.當我自己要買嘢嘅時候,我係可以用買家入落我 PayPal 裡面嘅 balance 去買嘢嘅.而因為到頭嚟我每一蚊美金只可以攞返 7.5 港紙,所以如果我用 PayPal 俾錢,一蚊嘅 product 對我嚟講只係 7.5 港紙,變相令到所有嘢都平晒!
就係因為呢個原因,我好開心知道 dressilyme 可以用 PayPal 俾錢,但係可惜我 PayPal 裡面一直唔夠錢去俾婚紗嘅錢.原因係首先之前已經用 PayPal 買咗一 round decoration 嘅嘢,另外因為我近幾個月都忙搞學校同 wedding 嘅嘢,放咗好少時間喺 Chocolate Circle 度,令到舖頭嘅營業達到歷年新低.加上每個月又有啲自動轉賬抽走我 PayPal 嘅錢,所以我等嚟等去 PayPal 裡面都係一直唔夠錢俾條婚紗.但係因為 dressilyme 25日就可以幫我做起條裙,所以我一直諗住慢慢等,等到儲夠 237.88 美金先俾錢.
但係,啱啱呢個週末有朋友同我講:「小姐你得返唔夠三個月,請問你條婚紗搞掂未?」我先知道原來時間無多,真係要快啲訂做條裙.但係我望一望,見 PayPal 裡面都仲係爭少少未夠錢,不過我亦唔可以再等,唔係可能等到結完婚都仲未夠.我唯有決定忍痛去用 credit card 俾錢.
點知我喺臨要俾錢咁關鍵性嘅一刻之前,突然收到 PayPal 個 email, 通知我我有一條 90 蚊美金嘅入賬交易!話說呢筆賬項係嚟自一位喺印度嘅商人,之前問就問咗好耐,諗住好似我偶然有啲嘅客人咁,同我批發入貨,但就想先入啲辦睇睇.之前開咗張 90蚊美金嘅單俾佢但一直無俾又無晒聲氣,諗住都係無咪粥多.但係點知佢就喺最 critical 嘅一刻俾咗錢,令我 PayPal 裡面突然有足夠嘅錢,可以享受最抵嘅兌換率去買我呢條婚紗!
本來如果用 credit card 俾 237.88 美金連埋 0.5% 信用卡嘅海外交易手續費加埋用 7.75 個兌換率即係要俾港紙 $1948;宜家用 PayPal 只係需要俾 $1807 港紙去定做條婚紗,將本來已經超平嘅婚紗搞到更加平!呢個臨尾突然嚟嘅驚喜,真係令我實在太過,太過興奮,同需要好好咁感恩一下!:D
全球最懶準新娘
我相信我有機會可以藉著今次籌備婚禮,打破一個世界紀錄,就係全球籌備婚禮最懶嘅準新娘.
識我嘅人都知,我無可能會求祈搞一個 party 或者 event, 所以的確我唔係無做嘢㗎.只不過係,我竟然係足不出戶咁搞,全部嘢都喺電腦都設計同 plan, 喺網上做 research, 同大部分嘢都係上網買!暫時我喺淘寶買咗兩大 lot 嘢要利發幫我發嚟香港.當中好多係結婚嗰日某部份嘅 decoration. 而我之前四月頭影 prewedding 啲衫,都係上淘寶買,懶到咁!
其實我都有出吓去買嘢嘅.譬如上次去金都買 girdle 同啲鞋,同埋臨飛前啲 last minute shopping, 但基本上好多香港新娘必到嘅結婚展,金巴利道,影結婚相公司,production/decoration 公司莫講話 wedding planner 公司等等,都完全無我嘅影!
我聽到有人細細聲話我懶特別喎!平時係,不過今次真係唔係.事實上,唔去周圍試婚紗其中一個原因係自從肥咗之後,真係唔鍾意去試衫除衫試衫除衫試衫除衫,因為個人好易攰,同埋行得多腳會痛.我亦知我係一個好煩同好敏感嘅客人,呢幾年習慣咗上網隔住個電腦同個 seller 或者 service provider 慢慢溝通,大家都無咁大壓力.
我自己宜家更加期待到嗰日,睇吓呢個嚟自 virtual wedding preparation 出道嚟個效果係點!希望唔好太失禮啦!
買裙買到有錢賺
終於講到我今次買影相嘅衫嘅高潮位喇!
淘寶買裙
話說我今次影相同我個 image stylist 一致決定咗會有七個造型,兩個人總共加埋十四套衫仲未計首飾同鞋.所以為咗荷包著想,唔少嘅 wardrobe 會喺淘寶搞掂,其中就有我嗰幾條裙喇.
我用咗幾晚喺淘寶揾好晒我鍾意嘅裙,就 send 晒俾 Jammie 篩選.最後決定要訂做兩條旗袍,一條婚紗,一條晚裝同買一條現成嘅 casual wear . 當時候係三月頭,我仲有一個月先要去影相.時間話多唔多,話少唔少,所以我都同每個賣家講清楚我要三月第三個禮拜就收到貨.到時後利發嗰邊用兩,三日時間發落嚟香港俾我,我喺香港仲有時間改.一路等呀等,終於等到三月第三個禮拜.根據運單編號所顯示,所有賣家嘅衫都到晒利發嗰邊,除咗條晚裝裙.
心愛的蝦肉雅典娜
其實我揀到嗰條晚裝裙都幾唔簡單.好多人好有心機出去試衫,譬如我今晚同個朋友食飯,佢同我講總共試過嘅婚紗有五十幾,六十幾條!而我都唔輸蝕,分別在於我足不出戶,但喺淘寶睇咗成千條裙都有.而呢千條裙裡面竟然只有一條我係非常之鍾意.當我知道呢條雅典娜風格嘅晚裝裙係可以訂做,我就根據佢地提供嘅相揀咗蝦肉色同俾埋晒我嘅尺碼俾佢地幫我做條裙.同其他賣家一樣,呢個賣家都話可以三個禮拜內可以起貨.
當我其他裙都一條一條咁到咗利發,唯獨是係晚裝裙連貨都未發,我當然即刻問個賣家.佢都唔算覆得慢,但係佢就話裙已經寄出咗,不過運單號碼唔喺手,要轉頭先可以俾我.如是者佢每一次都係咁講,我等吓等吓就過咗幾日.個賣家竟然突然同我講話原來佢個同事搞錯咗.佢話條裙其實做錯咗色,我將會收到嗰條嘅顏色同尺碼都係錯嘅,問我可唔可以要.如果唔可以就即刻做過條俾我,並可以第二日即刻發順丰俾我,而當我收到條裙嘅話就退返俾佢地咁話.問題係佢同我講發俾我條裙係我最驚嘅粉紅色,所以我同佢講我唔可以要.況且尺碼都唔啱.我計一計,時間都仲可以等,咁我就同佢講叫佢即刻開始做過條俾我,我等佢.
到第二晚,佢就同我話條裙已經做好咗,已經發咗貨,話會第二朝俾個運單號碼俾我.我聽到都放咗半個心.但因為我自己都好忙,有好多臨飛前嘅嘢要搞,所以最後無追佢攞單號,諗住今次應該無甩拖啦.又過咗幾日,我問過利發都係無嘢到,於是我突然心知不妙,即刻旺旺個賣家.回覆我個人話自己係小二唔知乜事,但係竟然立刻退款俾我.我初初收到個退款收得好爽,但係就醒起退咗款我就唔可以用俾差評嚟威脅佢,覺得蠢咗,於是乎我立刻打長途俾個賣家.
淘寶神經刀
就係呢個時候個賣家帶嚟一個比噩夢更恐怖嘅消息.佢話原來其實佢地一直都無做起過條裙,因為佢地買唔到我想要嗰隻蝦肉色布,仲一直喺度揾緊.唔係做衫嘅我都知,嗰種嘅紗係好普通嘅姊妹裙質地,週圍都揾得到.我真係唔知佢發緊乜嘢噏風!總之呢個消息嚟得太突然,同埋我已經時間無多,我當場控制唔到喺個電話度鬧到佢飛起.而最奇怪嘅事終就係喺呢一刻發生.當我喺度鬧爆佢時,話我無衫去影相(我之前有同佢講話件衫係影相用),佢話佢已經退返錢俾我啦!我話你退錢俾我有鬼用,我咁嘅尺寸突然間去邊度買現成衫??雖然我鬧到成個癲婆咁,但佢無收線不特止,仲答應話今次真係會即刻做起條裙俾我,然後立刻發俾我.但我當然無可能再信佢!佢竟然同我話佢會發啲錢過嚟俾我,如果我收唔到條裙就攞啲錢去買過條裙,仲問我要幾多錢!我大佢話要條裙一倍嘅價錢 600 蚊,並真心同意佢話如果我一收到條裙就會即刻退返錢俾佢.注意我係真心答應佢,因為嗰一刻 I really cared about getting the dress more than anything else.個賣家竟然真係立刻喺個電腦度過錢俾我,重要過完先收線.其實佢真係可以一早收我線,因為我都已經唔可以俾差評佢,佢亦知我喺香港,做唔到啲乜.我真係用盡我不俗嘅偵探頭腦都諗唔明呢位神經刀諗緊乜!
最後當然條裙係無嚟到.我喺淘寶買嘢都算係老手,接觸無一千都有幾百個賣家,卻從來未遇過一個咁厚顏無恥地吹水同老作嘅賣家.雖然佢最後係賠錢俾我,我亦好開心,但不得不承認呢個實在係一個非常莫名其妙嘅賣家,零願賠 600 蚊人民幣俾我都唔肯趕少少做起條裙俾我.咁我亦唯有收下佢嘅「好意」.咁到底最後我搞唔搞得掂我條晚裝裙呢?
破釜沈舟之百利一戰
我同個賣家開拖嗰日已經係禮拜一,而我係禮拜三飛.時間無多,我唯有週圍問人邊度有多啲款,多啲尺碼嘅裙俾我揀.最後我決定咗去百利.其實我已經無諗住喺香港咁少時間可以 600 幾蚊搞掂到一條晚裝裙,揾到已經偷笑,重邊有資格睇價錢?我去到百利,一層一層咁行,有啲款同尺碼好似可以,但係一試上身都係唔得.最後行晒三層,乜嘢都買唔到,嗰一刻任何危機都唔怕嘅我覺得前所未有嘅徬徨.陪住我嘅老番,唯有陪我從三樓開始掉轉頭再行一次.
其實行多一次啲裙同舖頭都唔會唔同晒,所以好多基本入都唔駛再入去睇.不過當我行落到一樓,我入返去一間之前有入過去睇嘅舖頭.其實佢唔係啲衫唔得,而係我第一次入去嘅時候都無點睇,個老闆娘答乜都寸寸貢,我都無意思繼續睇落去.今次行返轉頭,因為真係行完成個場都無收穫,唯有死死地氣入去睇多次.當我喺度撥開喺個架啲密質質嘅裙逐條睇嘅時候,我霎眼望到啲裙下面打橫放嘅兩張長櫈仔.我突然醒起一個畫面,然後我問個老闆娘:「呢度係咪 Yvonne 嘅舖頭呀?」而個老闆娘就話「我咪 Yvonne 攞!你係邊個呀?」
再見舊友感觸萬千
之後接住嘅就係一番好感觸同興奮嘅相認.故事係咁嘅,話說我中學時期有一位同學喺百利度揾咗一份暑期工,就係 exactly 呢一間舖頭做 sales 喇.而我地幾個同學會成日落去陪吓佢坐,陪吓佢傾計咁,而我地就正正係成日坐喺呢兩張長櫈度.隔咗咁多年,我地一個二個都大晒,亦好耐無落百利.但係估唔到 Yvonne 一直仲搞緊間舖,繼續幫人做裙,而兩張長櫈亦一直源用至今!
相認過後 Yvonne 亦抹走咗之前怕我係混吉人嘅防衛心,好俾心機好專業咁幫我.我同佢娓娓道來我單淘寶奇聞,佢亦同我講只要我係揀佢地手頭上嘅款,佢就可以 24 小時起到條裙俾我,仲係只需要 500 蚊!但係因為我之前心裡面一直都諗住條蝦肉色裙係一定得,所以都無諗過我仲可以著咩款,所以呢一刻佢問我想要咩款我都唔識答佢.最後都係由 Yvonne 幫我揀款同顏色.佢建議咗一條會著得我瘦同埋影相會靚嘅珊瑚紅色俾我.同埋佢為咗等條裙顯得高貴啲,仲免費送條閃石俾我釘喺上面用.決定好晒啲嘢之後 Yvonne 答應我 24 小時內一定可以做起,叫我第日五點上去攞!竟然喺 last minute 彈出一個 reconnect 同一個咁好嘅解決辦法,令我舒一口氣放心晒之餘,亦不得不承認實在太戲劇性!
危機修復
再重申一次,嗰日係禮拜一,我地禮拜三一早就要飛.之前就係為咗等條蝦肉色晚裝搞到其他所有衫禮拜一先到香港,mun 到呢……! 本來禮拜一係應該要攞兩條太窄嘅旗袍出去放,但係實在係補買條晚裝裙緊要啲,所以我亦無時間理啲旗袍住.喺禮拜二嗰朝我問到有朋友話百利有間改衫好出名嘅,於是禮拜二我地帶埋啲旗袍去百利,一次過改埋同 pick up Yvonne 條裙.條裙試上身,覺得 Yvonne 講得無錯,呢個款同呢隻色真係好顯瘦哦!!!我同老番都好鍾意,好滿意!:D Yvonne 真係實實在在咁救咗我地一命!
改衫方面,因為個裁縫得一對手,淨係可以幫我改一件旗袍.咁我情急底下,諗到個方法,就係揾佢隔離嗰間幫我改另外嗰條.當我等緊啲旗袍嘅時候就上返一樓上去做一樣我一路要做但係都無時間做嘅嘢--就係修甲.最後啲衫改好晒,fit 晒,我啲手甲都靚晒!我地就一抽二袋咁去同 wholala 家人食晚飯.雖然遲咗成個鐘,但係佢地都知道我地第二日要飛,好多手尾要搞,所以都好體諒我地!
The happiest ending…and beginning
最完美嘅係,本來約唔到俾 Jammie 睇嘅 final fitting 都喺嗰晚搞掂埋.食完飯佢上我地屋企幫我地 confirm 晒所有配搭,即係呢件西裝襯我呢條裙,同埋配呢對鞋同呢啲首飾.其實佢第二朝一早都要上機去台北,但係佢冒死都嚟幫我地 check 埋啲嘢.全靠佢嘅犧牲,令我地可以好有信心,好安心咁對住啲鏡頭,啲相效果出到嚟好好佢絕對應記一功! 真係要同 Jammie 講多幾百次多謝都唔夠!
喺最後一日我地竟然可以一樣不漏咁搞掂晒所有嘢,個賣家肯退返條裙嘅錢俾我不特止,仲肯倒賠 600蚊人民幣俾我.而我只係 500 蚊港紙就可以買返一條好鍾意嘅裙!真係要恕我有以下嘅結論--幫 wedding 買衫買到有錢賺,邊個夠我嚟??
曼谷結婚相夢幻團隊
籌備經月嘅呢個曼谷結婚相之旅終於完成,我地終於搞掂晒所有嘢返咗嚟.如果要 share 所有喺嗰邊發生嘅嘢,真係寫到十月一號,仲要日日寫,都寫唔完!
雖則係咁,但係今次經歷實在好難忘,我地都覺得好有需要紀錄底起啲細節,希望第時都可以睇返,重溫返,回味返.
總括嚟講成個旅程我地係極之感恩.我地知道搞一個婚禮可以有萬般阻濟同 frustration,當然我地去到嗰邊都係有遇到小小困難,但係整體嚟講絕對係好開心,好順利!以下就係每一個範疇一啲好想同大家分享嘅重點.
通訊篇
首先我地今次好順利喺機場買到連 data plan 嘅 sim card, 個 plan 繼續係 offer 緊同之前一樣,即係 airtime 1.25 baht 1 分鐘加每日 49 baht 任上網,打長途電話都只係 3 baht 一分鐘. 我地亦買咗張唔駛上網嘅卡俾 Catherine 等我地如果分開車或者分開活動都可以保持聯繫.有咗一個咁全面咁抵嘅通訊系統, 我地成個 trip 確係少好多麻煩同壓力.
*註:一蚊港紙大約等於四蚊泰銖
交通篇
今次因為時間緊逼嘅關係,我地嘅小狼隊隊長老番一早喺香港已經喺部 iPad 嘅 Map 裡面 mark 好晒所有我地要去嘅地方.然後每次上的士前就 set 好個 waypoint. 加上我一口流利嘅四句泰文--「轉左」,「轉右」,「慢啲」同「停」,我地幾乎係通行無阻.唯獨是有一次好夜,我地影完相 drop Angus 返 hostel,我懶叻咁點咗個司機入咗去條細得濟嘅窄巷度去送 Angus 到間 hostel 個門口.最後搞咗差唔多 20 分鐘先掉到頭出嚟.駕車仲 high 花咗啲,真係好對個司機哥哥唔住!
住宿篇
今次我地 6 日 5 夜,頭三日住一間,之後 2 日住另 1 間.呢兩間 B&B 我地之前都無住過,因為唔平嘅.但係今次因為買到咁平嘅 Air Asia 機票所以有多餘錢住貴啲,就揀咗呢兩間我想住咗好耐,同埋影相會好靚嘅 B&B. 雖然第一間 Baan Pra Nond 對於我地喺佢地 property 影相有啲問題,但係我地最後都影晒我地要影嘅嘢,而第二間 Phranakorn Nornlen 更無問題不特止,仲要全程配合到不得了.佢地絕對對的住 The Land of Smiles 呢個美譽嘅嗰份熱情令我地非常感動!
飲食篇
我地今次好多相係揀咗喺餐廳影,同埋好彩有咁多人一齊,於是我終於可以喺泰國叫好多嘢食!!相比起以前成日淨係得我地兩個口子都叫唔到啲乜(雖然我嘅「叫唔到啲乜」已經係正常人嘅 3 倍).最開心嘅係,對食嘢有要求嘅 Catherine 同 Bobby 都覺得大部份地方啲嘢都好好食.因為我知道個個人要求唔同丫嘛,所以之前非常,非常擔心我帶佢地去食嘅嘢佢地會覺得唔好食.但係最後佢地都食得開心,咁我亦都放心晒!之不過另外一個我最擔心嘅情況都係發生咗--我地因為第二日至第五日要影相嘅關係,搞到 Catherine 同 Bobby 嗰幾日成日要等等等等等好耐先有飯食,餓到處於發育時期嘅年青人暈咁濟!雖然最後都等到同食到好嘢,但等嘅過程的確係無陰功!
化裝篇
其實講返轉頭,今次呢個旅程會成行係全因為 banquet 個場地太貴嘅關係,我地好多其他地方都要收緊開支.又要貪心去泰國影相嘅我地唯有自組團隊,而唔係用外面啲 overseas pre-wedding package. 一來我地唔想俾咁多錢影相,二來佢地收你幾萬蚊淨係俾你影幾個鐘,仲要只包三,兩個景點同一,兩套衫,我覺得我係傻嘅先會俾呢個錢出嚟.唔係傻只係低能嘅我就諗住自組團隊買機票,揾化裝師,攝影師,styling 同買衫,等我鍾意去幾多地方,換幾多套衫都得!
之前有提到我上網揾咗一位嚟自布吉嘅阿 Oh 幫我化裝 set 頭.本來我地講好咗第一日同第四日因為淨係得半日,所以佢會化好個裝,整好個頭就走.然後第二同第三日會由早上幫我地到五點左右.包埋第一日開始化裝前會幫我做一個 Shiseido 式嘅面部按摩,總共收我 2750 港紙.你無睇錯我亦無打錯,兩個半日同兩個全日嘅 service 加埋個專業按摩都只係收咁多錢!首先講佢個按摩,真係 relaxing 同舒服到不得了.阿 Oh 之前喺 Shiseido 度做咗十年,係元老級化裝師(但係其實佢好後生,只係好後生開始做),所以喺 Shiseido 度 master 咗呢套面部按摩返嚟.佢一路幫我做嘅時候我一直喺度諗,如果之前嗰兩個化妝師無放到我飛機我真係唔知點算!
一向好唔鍾意化裝嘅我,其實每一次就算係俾專業人氏(包括幫 artiste 化裝嗰啲)幫我化,我化好之後照鏡永遠都覺得好肉酸.呢個好明顯唔關人地手勢事,係我自己睇唔慣自己化舞台化裝個樣.但係今次由阿 Oh 幫我化第一個妝開始,每一次化好後,我都覺得好靚(好唔知醜添,hehe)!可能係佢幫我化得好自然嘅關係,我亦可以表現得好自然,好有信心.呢份信心,絕對係令到啲相出到嚟效果好好一個好重要嘅關鍵.
另外就係 turned out 阿 Oh 係完全無 follow 之前傾好嘅時間--佢唔係無返足,而係返凸晒!第一日因為 Angus 澳門落大雨班機 delay, 阿 Oh 最後搞到成九點幾十點先走.第二日同第三日阿 Oh 都朝早九點幫我地幫到凌晨一,兩點!因為佢老公之前喺 email 有同我講唔想阿 Oh 咁夜走因為佢要返外家瞓,而外家係喺曼谷嘅邊皮地帶.我一直叫佢走先,走先,但係佢因為想我地效果好啲,想跟到我地影完為止,而我因為排到啲嘢好夜,所以阿 Oh 都好夜先肯走!一路過程當中佢唔單止幫我睇頭睇妝,佢仲會幫我地諗 concept, 諗 pose, 睇吓點樣出到嚟個效果會好啲.2750 港紙兩個半日同兩個全日加埋按摩已經係一個超現實嘅價錢,佢仲要幫我地做埋助導,平時內斂嘅老番都不停喺度碎碎念話我地真係好好彩揾到阿 Oh!而當我唔係同好好人士嘅阿 Oh 傾緊計嘅時候,就係心裡面充滿住無言嘅感激!
所以忍唔住要幫佢賣吓廣告.因為阿 Oh 之前都係要幫 Shiseido 週圍飛去化裝,所以佢都慣咗宜家接婚禮化裝或者幫人影相化裝要週圍飛.如果去開泰國任何地方影相或者結婚而好似我咁想自組團隊嘅朋友,可以聯絡佢.佢老公負責回覆嘅 email 快精準. 我可以斗膽同你講你都幾難可以喺泰國以呢個價錢揾到個好過阿 Oh 嘅人選!阿 Oh 嘅網頁 www.makeupinphuket.com
影相篇
因為 Angus 之前交帶落係會同我地影 4 日 3 夜,所以我地揀咗喺我地本先一早買咗機票呢個 6 日 5 夜嘅 trip 第二日至第五日影相.我之前太緊張驚去唔晒想去嘅地方,於是排到個行程密麻麻.其實我已經 cut 咗好多地方,但最後因為 Angus 極度盡責,每個地方都試好多角度同燈光效果,希望盡量影到最多同最好嘅相俾我,所以呢 4 日 3 夜 Angus 幾乎係無停過手,由落機影到上機!專業嘅 Angus 帶咗好多,好多張 memory card 過去,但係最後都唔夠影,要抄咁啲相落我部 Mac Book Air 度騰空啲位出嚟.初先仲以為唔知部 card 機定條 cable 有問題,試咗好多次都連接唔到,驚到我死會唔夠 memory 留俾最後嗰日影.最後終於駁到喇,但係我部電腦就唔夠位存相!搞到我要鏟走晒成個 Microsoft Office 同 Adobe 好多無用嘅 files. 最後都抄到晒啲相去我部機度,個過程好不刺激!
話說我未去之前因為都知自己係烈火大姑奶,而我真係好重視 Angus 呢個朋友,所以我唔想因為呢個 project 而同佢有摩擦.但係今次係搞結婚,去旅行仲要有工作關係夾雜喺裡面,簡直係最大鑊嘅情況炒埋一碟!有乜方法我可以避免摩擦嘅發生呢?於是乎我問定 Clara, 佢之前俾錢人地出邊影相最後攞返幾多幅相.Clara 話大概都只係 30 幅左右,我就決定同自己講,只要呢 4 日 3 夜 影嘅相有 30 幅係 ok 嘅我已經心滿意足.從來一句都無問過我會俾幾多錢佢嘅 Angus 幫我影咗超過 5000 副相!而我喺過程當中好心急咁喺佢部相機度要睇 preview 時,一定超過 30 個「嘩!好靚呀!嘩!好靚呀!」.而最後喺電腦度睇 confirm 咗我滿意嘅相仲竟然超過 300 幅!令我覺得呢次揾 Angus 幫我影結婚相係我人生中其中一個最好嘅決定!
我咁鍾意啲相係因為 Angus 影嘅相完全絕對係 exactly 我原本想要嘅效果.我好快會 upload 啲相喺呢度俾大家分享.Meanwhile, 如果想聯絡 Angus 影結婚相可以致電 63860888 揾佢!
Oh oh oh oh oh…
繼續講去曼谷影結婚相嘅籌備過程.
之前提到攝影師 confirm 咗喇,仲有人喺我地飛之前幫我地揀好晒衫做好 styling 添.咁去到嗰邊邊個幫我化裝呢?
去到呢個位唔可以唔介紹一下過去十年嚟幫我化裝剪頭髮嘅 Leon. 話說我有一位中學同學之前喺 Wall Street Journal 度做 lab assistant, 而 Leon 當時就係喺嗰間分校度學英文.我個 friend 都算係一個健談嘅人,所以就同 Leon 做咗朋友,更開始揾佢剪頭髮.我亦喺呢位朋友嘅介紹下開始揾佢剪頭髮喇.
Leon 剪頭髮真係好有心機,同好用心.你見佢會為咗份工可以同手上嘅外國客人溝通好啲而去學英文,佢工作態度嘅認真已經可見一斑.所以我後來都有將佢介紹俾更多嘅朋友,而連一啲我朋友嘅闊太朋友都好鍾意佢添!喺我介紹嘅人當中當然唔少得我最愛嘅老番喇.念舊嘅老番幾十年以嚟都係返油麻地揾返同一個師傅剪髮.但係我硬係覺得老番可以更靚仔.經我多番說服後老番終於肯試吓俾 Leon 剪.試過一次之後就從此無再返油麻地剪頭喇.
後嚟 Leon 更加想再拓闊自己嘅業務而去學埋化裝.所以後嚟我除咗會揾佢恤髮以外,每逢有婚宴或者需要去一啲隆重打扮嘅場合,唔曉化裝嘅我仲會揾佢化埋裝添.經過多次嘅經驗,Leon 可以令唔鍾意化裝嘅我都會對佢個手勢同 result 好有信心同感覺好舒服.
所以今次去影相,我最初步嘅計劃就係飛埋 Leon 過去幫我化裝.但係等咗好多個月,揾極辦法都揾唔到平機票(復活節檔期係全年去泰國最貴嘅時間),而如果加埋 Leon 已經相宜咗俾我地嘅費用我地都真係負擔唔嚟.雖然老番同我都極度唔想,但都只能打消呢個計劃嘅念頭.
好喇!俾唔起錢請個化裝師去,咁得返唯一嘅方法就係揾當地嘅化裝師喇.好彩泰國嘅網上文化已經係非常成熟,甚至可以話比香港走得更前.加上曼谷係一個極之依靠旅遊業嘅國家,所以佢地好多生意都會有網頁或者網址,包括自由身嘅化裝服務.所以我喺網上揾到唔少當地嘅化裝加髮型師.但因為我有個 friend 阿 Grace 提醒我之前佢地 on tour 去到美國揾咗一個泰國籍嘅化裝師,化到佢地人妖咁,所以我揀時都格外留神.如果我見到啲相唔多對路嗰啲會即刻 ban, 另外就係只化裝唔識 set 頭嘅就當然更加不能.最後喺有覆我同價錢啱嘅當中選擇咗一個.因為我特登預咗充裕嘅時間俾自己揾化裝師,呢位仁兄喺我地飛之前一個月 send email 嚟話要甩我底.咁好啦,我再揾第二個啦.今次喺我相信已經睇晒全曼谷嘅化裝師嘅網頁之後,揀到個印度女仔,個 portfo 都好似樣嘅.但係佢竟然喺我地臨去之前4日放我地飛機!呢啲時候當然我唔會同去客氣,覆返個 email 嘴咒到佢飛起.
得返四日,而我已經睇晒所有睇得嘅有關網址,但係已經再揀唔落手,於是我開始感覺到徬徨.我一路喺心裡面 go through 自己睇過嘅網頁,諗吓仲有咩辦法.喺呢個時候我就諗到試吓最後一著. 我留意到我望過嘅 portfo 裡面,好多係外國人去飲揾人化裝 set 頭.所以我試吓揾啲曼谷嘅 expat website 嘅 forum, 試吓揾吓有無人介紹.而曙光亦係呢個時候出現!
我 post 完我條問題之後,好快就有人覆我.喺好多唔係好有建設性嘅回覆裡面我見到一個人話自己老婆之前喺 Shiseido 做咗十年化裝師,宜家自由身幫人化裝整頭,然後留咗個私人 email 地址俾我,有見及此我就用 email 聯絡佢.唔似得好多之前我聯絡嘅酒店又好,化裝師又好鬼死咁耐先覆 email, 呢位 Geoff 同我一個接住一個 email 咁溝通,佢俾我嘅回覆更加係到題,清晰同好 make sense. 最緊要係我睇過佢地個 portfo 非常喜歡,而且價錢又啱,所以我已經諗住 confirm 佢.但係呢個時候就出現一個小波折.因為佢地其實係住喺布吉嗰度,而所以佢老婆阿 Oh 係要搭飛機去曼谷幫我化裝.為咗安全計佢地希望收咗我 deposit 先.當然我聽到都不期然會擔心佢地又會不會收咗我錢然後失蹤呢?於是乎我好老實咁同佢地話,當日已經係星期六,而我禮拜三已經飛,就算我禮拜一即刻過錢去佢地分分鐘禮拜三都未收到.我俾晒我酒店名同 check-in 名俾佢地叫佢地打去 check 我真係有 book 到房,有咩事可以去揾我,唔駛怕我失蹤.Geoff 睇完後亦好信任我,同我 go through 完嗰幾日個行程之後,就幫我約實佢老婆喺邊度 meet.
我寫呢篇 blog 嘅時候已經係影完相返嚟.我可以話俾你聽我個總結--我咁情急底下揾到阿 Oh 一個咁好嘅人幫我化裝整頭,我相信我係唔知幾多生修嚟嘅福分.佢有幾好,我會喺 post pre-wedding photo 嗰篇再同大家仔細分享.首先俾有興趣嘅朋友阿 Oh 嘅網址 www.makeupinphuket.com
淘寶訂西裝?
因為實在有太多結咗婚嘅朋友警告過我地,所以我地好早已經決定結婚當日會留多啲時間喺個廳度,唔會走咗去換衫轉妝 set 過個頭.亦正因為我地當日唔會換咁多衫,所以貪玩嘅我地就決定影結婚相會換多幾套衫喇!
之前有提到我地揾咗 Jammie Ting 幫我地做 styling, 佢大概俾咗個 idea 我要買點樣嘅西裝俾老番.Jammie Ting 建議我出去度身定做,大概一千蚊一套.但係老番今次要成三套西裝去襯返我唔同嘅造型,如果三套西裝要成三千蚊,我諗起都打冷震!俾二千幾蚊租我地覺得更加唔抵.加上我地要影四日三夜,所以好大機會要再加錢(多數租衫係租三日兩夜),所以真係唔知點算好.
最後我自把自為懶叻咁上淘寶揾西裝喇.我有 research 過吓,個做法係揾啲本地嘅專業裁縫度好身,然後就上淘寶揾啲有做我地鍾意嘅款嘅賣家,俾個尺寸佢地,叫佢地依住個尺碼度身定做.我聽落覺得好 make sense 好簡單,所以我跟手上網揾到話中環萬邦行有啲好老字號嘅裁縫,就同老番上去度身.度好身之後上淘寶揾到間啲款好睇態度又好嘅賣家,俾個尺寸佢地,就可以七百蚊幫我地做三套西裝!
其實我俾 Jammie Ting approve 啲款嘅時候俾佢發現我個淘寶訂西裝計劃,佢聽到都唔知點俾反應我.對男裝衫特別有要求嘅佢真係幾反對,但係反叛嘅我就覺得橫掂都無人試過,就等我試吓啦!可能無事呢!
最後啲衫嚟到,亦俾唔到我地一個出人意表嘅 pleasant surprise.總括嚟講老番只係得一個方法形容啲衫,就係好似魔術師嘅道具衫咁.無論係啲料定係個尺寸同款式都連亞視啲道具衫都好過佢!老番一路試,一路都唔知好嬲定好笑!
啲衫同啲裙一齊到香港嘅時候已經係我地臨飛之前最後個 weekend. 好彩老番禮拜六唔駛返工,於是就去太古城揾衫.呢個經歷又令我覺得我地其實好好彩,住得咁近太古城,一個咩舖頭都有嘅商場.老番喺 Zara 度買到一件好 fit 又好型嘅西裝,不過就要千幾蚊.然後第二套就係喺 H&M 最裡面嘅男裝部掛喺一排男裝衫最埋邊嘅一件好孤獨嘅斷碼西裝,點知又係 fit 到老番不得了,仲要標價都只係六百蚊.最開心嘅係,我地攞到埋 counter 俾錢先發現原來件褸仲有半價,只係需要三百蚊就搞掂!最最最後第三套因為係燕尾服,都肯定好難買.我上網發現都係金都最多款揀,同埋四,五百蚊有交易,所以決定去多金都一次.我地其實之前行過見到地下嗰層有一間租男裝衫,之但係我平時唔會行地鋪,因為一定貴過樓上,不過我地都係即管入去睇吓.因為個款好 fit 同兩父子個服務態度都好專業,所以我地都無再多行,決定同佢地租.價錢雖然唔平,要六百蚊,但係佢地唔駛因為四日三夜而加我地錢,所以我地亦即刻順晒氣!更好嘅係之前 Jammie 吩咐落要幫老番揾多對白色鞋,我地今次喺三樓揾到對老番好鍾意嘅白色半波鞋/禮服鞋,令到我地又搞掂多一樣嘢!
雖然最後洗多咗好多錢,但係買到同揀到老番好鍾意又著得有信心嘅衫先係最緊要.更開心嘅係淘寶個賣家最後唔洗我喊打喊殺,好順攤咁肯退返大部份嘅錢俾我,所以都唔駛蝕好多!今次買西裝嘅經驗實在好刺激好好玩,而如果有緣睇到呢篇 blog 嘅你本來都想喺淘寶訂西裝,但就因為你睇完我地嘅分享之後打消念頭,令到你地可以避免一次災難嘅發生,我都覺得我地呢個經歷係非常值得嘅!
失蹤的鞋子
仲有一個禮拜就飛泰國影相.呢個禮拜基本上除咗等淘寶啲貨到香港之外,就係喺香港做一啲 last minute shopping. 其實大部分嘅嘢都喺淘寶買晒,除咗有啲嘢因為個別原因要喺香港買,譬如係用嚟做道具嘅竹蒸籠.因為蒸籠好大,連埋運費可能喺香港買仲平,而且香港買都方便.本來諗住去西環啲舊舖頭度買,但係打去問發現佢地好早收,我放得工都趕唔到佢地收舖前去到,佢地 weekend 又唔開.所以最後都係揾個 weekend 去上海街度買.
話說好耐之前我一個人唔小心盲樁樁走咗去上海街近果欄嗰邊,發現有成個 block 都係賣俾餐廳嘅用品,覺得好神奇成世人都唔知市區有個咁嘅一隅.估唔到今次有機會同老番去買嘢.初初見到最大間嘅萬記,除咗個夥計態度奇差之外,佢地個價錢亦奇貴.我以為去到呢區會買到好平嘅價錢,點知一問,我地三個蒸籠要成二百蚊!我記得打去西環嗰啲都唔駛咁貴.對面嗰間陳枝記態度好好多,但價錢一樣.雖然老番開始有啲唔耐煩,但係我真係好唔捨得成二百蚊買三個蒸籠做道具,如果真係咁都買,我之前喺淘寶格嘅價就無晒意義.
我堅持行多幾間,然後發現好多間都已經淨係賣鐵蒸籠,而唔賣我地要嘅竹蒸籠,加上好多間舖頭因為靠近六點已經閂咗門.最後差唔多想放棄之時,去到街尾尾二嗰間,有好平嘅竹蒸籠賣,但係啲色水好似發髦咁.我死不甘心問埋隔離全條街最後嗰間舖頭,就發現到顏色又靚價錢仲靚嘅竹蒸籠--一百蚊都唔駛就可以買晒三個!!本來開始無晒耐性嘅老番不禁承認行多呢十五分鐘都抵!好嘢!我又無駛到冤枉錢喇!!
另外無喺淘寶買嘅仲有係鞋.我地無論係老番啲西裝定我啲裙都喺淘寶買,唯獨係啲鞋就留喺香港買.我從來好少喺淘寶買鞋,因為自己半碼,而淘寶啲好多都唔足碼,即係真實個尺碼同對鞋上面寫個碼有出入,所以試過一次買咗返嚟唔啱著,以後就無再買.今日趁過海去多次金都,揾返一間以前做伴娘幫襯過嘅鞋舖,順便可以等老番睇埋金都有無啱嘅男裝鞋.
老番行咗個圈之後話啲鞋唔啱佢,我就去到我要揾嗰間舖頭,聽老闆娘介紹咗一陣.我覺得啲鞋雖然唔能夠令我十分之鍾愛,但係都揀到一個大路嘅款式同加啲咩配飾上去,老闆娘就即刻幫我地用 15 分鐘釘起佢.之後老番因為約咗舊朋友慶祝生日就要走先,留底我等埋老闆娘起貨.搞掂好晒之後,我就喺彌敦道度搭小巴返筲箕灣.
因為今日行咗好多路,個人好虛脫.我一上到小巴就瞓著咗.我平時有留意警訊話上公共交通工具如果瞓覺要特別小心(最好就唔好瞓覺添),但係我真係控制唔到,所以我瞓前將所有袋(包括我啲蒸籠,對鞋同我自己個手袋)捉到實一實.中途因為好熱嘅關係我都醒咗幾次,都有 feel 到啲嘢仲係安全.最後去到筲箕灣尾二個站起身落車,到我落咗車先發現我少咗一袋嘢,而我唔見咗嘅係我對鞋!我 check 晒剩返嘅袋都無對鞋喺裡面(其實試問又點會有呢)就成個人慌晒.我電話又無電,唔知可以點算!情急之下,我見到下一架小巴經過,我即刻截停佢,上去求救.個司機大佬好好人咁車咗我去尾站睇吓之前載我架車會唔會喺度.其實我初初都無諗過自己會唔會認得架車,但係一去到我就好肯定停喺嗰度架車就係我之前搭嗰架,因為我喺旺角上車時有留意車尾身嘅細節.個司機喺度買緊宵夜,佢出到嚟見到我都認得我,開門俾我上車揾.我咁好彩,咁到底我揾唔揾得返對鞋呢?
結果係我上到車都係揾極都揾唔到,司機都話執嘢時都無見過,只係同我傾有邊個乘客係有機會偷咗我個袋,話最大可能係最後同我一齊落車嗰個男人.我唯有好傷心地離開,但係就好傻咁喺嗰頭行咗個圈,每經過一個垃圾筒就裝吓裡面,睇吓個賊會唔會見到原來個袋裡面係對爛鬼鞋就掉咗佢,可惜我都 no luck. 最後一路行就行到返屋企.
喺我行緊嘅路程當中,我一路覺得唔見咗呢三百蚊覺得好肉痛.於是我決定博吓,去之前安琪喺淘寶度買到又平又舒服嘅結婚鞋嗰個賣家度揀鞋,然後用順豐 send 嚟香港,趕得切之餘,仲唔駛洗好多錢.我返到屋企成晚就喺淘寶度揀鞋,最後揾到三對覺得好靚好襯啲裙嘅鞋,總共都係二百幾蚊!同個賣家一再確定個碼係啱之後,就翹埋雙手等啲鞋嚟.
三對鞋我都好鍾意,令我覺得可以有個緣份俾我買到咁鍾意嘅鞋好開心,但係就俾老番笑我根本就係唔鍾意金都對鞋,特登整唔見佢地!哈哈!可能係都唔定㗎!唔知呢!總之我收到淘寶啲鞋時,有咩再喺度 update 啦!


text:
林鄭昨晚全場維持一模一樣的笑容.但如果我係佢下屬,睇完成場真係唔識笑.唔係講佢的整體表現,係佢做上司的態度.
首先,佢公開讚對手曾俊華的助理羅永聰做得好,甚至笑話「有人叫我不如請阿聰啦」(類似意思).嘩,我係佢手下的話仲洗見人?仲出得黎行?
然後佢又話自己冇洗錢請助理,但立即就有傳媒 fact check 佢明明就有請過政治助理,前記者張秀麗.我唔知佢係扮唔知定唔記得.扮唔知,就佢係「大話娥」.唔記得呢,高官政治助理係高官自己請的,妳請過咩人做野,咩人為妳做過野,同過咩人共仕,妳乜都唔記得架?即係妳眼中冇班o靚啦?
跟住,佢又猛寸鬍鬚「好得閒」所以可以返工上 fb 和民望高,又話自己好忙冇時間上 fb 和學習同市民溝通云云.嘩妳做三十幾年官都未學同市民溝通架?外國高官的話唔好話同市民溝通,上 fb 上 twitter 上 IG 通通都係基本野囉.
仲有,話人返工得閒,潛台詞就係話人懶啦,即係佢又係果d認為上 fb 就係懶人廢青果類老細.甚至仲衰,因為你識同人溝通又係懶人廢青,人緣好又係懶人廢青,準時放工又係懶人廢青,甚至可能放 lunch 出街食又係懶人廢青.
難怪有人話,鬍鬚同葉劉都有一堆前下屬公務員幫,林鄭身邊就幾乎冇.「妳睇下自己啦」.
By the way 佢又引「果個民調」話自己民望贏wor,咁佢到底係 underdog 定民望高架,夾下口供得唔得?
原文連結


text:
要點做先可以同佢好好發展
要點做先可以同佢好好發展
過去有好多回憶,,唔好執著係某一件事上面
有咩野想做就去做啦...唔好考慮咁多野
多D同佢交流啦,應該會有成果
將來結果唔知你係咪想同佢組織家庭呢
幾時有拖拍?
你份人係超無自信,成日打擊自己...唔比自己去行
咁樣唔係咁好囉....
你好想主動架其實你內心入面....
不過咩事你都太冷靜咁去分析...係愛情方面就唔係咁好囉
因為愛情係需要感性架
我想問幾時有拖拍
心儀對象點睇我
唔該
佢覺得你擁有好多野,例如錢多,財富多
同埋你比佢感覺你唔願意去負出
你鍾意佢都係基於佢既肉體姐
不過我覺得你係想創造機會既
結果睇到都唔錯....你去既話應該都幾大機會成功
我想問幾時有拖拍
心儀對象點睇我
唔該
佢覺得你擁有好多野,例如錢多,財富多
同埋你比佢感覺你唔願意去負出
你鍾意佢都係基於佢既肉體姐
不過我覺得你係想創造機會既
結果睇到都唔錯....你去既話應該都幾大機會成功
我唔係唔想負出
我係唔知可以做啲咩 就算係傾計好多時都係講一兩句之後就冇野講
敢問大師 自從上次5年拖散左後,單身左2年
敢問幾時會遇到下一個?
想問下我依家有sp 我係咪完全冇可能同佢繼續發展成男女朋友?
我幾時先會搵到我自己既真愛?
想問下幾時有拖拍?謝謝巴打
過唔過到試用?
同心儀對象有冇發展可能?
今年7月海記請唔請我?
年年都見, 真係好想做
我咁做岩唔岩
我又問埋一份
請問今年會唔會出pool? Thanks
同心儀對象有冇發展可能?
幾時到我
想問下幾時有拖拍?謝謝巴打
你過去心目中有一個白馬王子
係你生命中出現過
而你只係識係旁邊注視住佢...你覺得愛情離你好遠,好似格左一重野咁
你選擇收埋自己係到抑鬱,,當然你有後悔過
因為你過程中太多因素去衡量,最後機會錯過左先黎唔開心


text:
15 SEPTEMBER 2013(SUN)
由小小豬出世開始,大肥豬都話好想為小小豬培養良好的宗教信仰同埋良好的身心,因為覺得可以從信仰中學習愛人,等佢可以由細開始建立良好興趣,洗滌心靈咁話.
不過,我成日都覺得小小豬仲細,如果咁快帶佢上依啲課堂學習宗教,其實我都怕佢係會唔明白.最後,大肥豬搵到一個聖堂係可以俾三歲小朋友返主日學,可以透過遊戲,唱歌,活動...等等,可以從各活動中慢慢學習及認識宗教.
其實我都覺得小小豬開始返K1,都已經大個仔,所以都係時候可以參與依啲活動.就係返左主日學之後對宗教唔會有太大認知,不過當係一個假日小節目,等佢可以同多啲小朋友一齊玩,都係一件好事嚟嘛,所以今日小小豬第一次返主日學呀~
原來上堂時係要小朋友自己上,家長係唔可以陪,所以開頭都好擔心小小豬唔知會唔會扭計唔合作.
不過,睇返今日大會同小朋友影嘅相,原來小小豬都好乖乖咁留心聽義工老師嘅講解,亦都算有參與活動,所以都要俾個叻叻佢呀~
哈哈哈...真係估唔到依個機構又幾IN,知道家長都會好想了解多啲小朋友上主日學時嘅表現,所以就影左好多相之後放上FACEBOOK,咁我地家長都可以知道大約小朋友個情況,都放心好多呀!
整體上第一次返主日學,小小豬都叫做合格啦,希望嚟緊每堂都可以繼續乖乖上堂,開開心心同啲哥哥姐姐仲有義工老師一齊玩啦!
我地嘅FACEBOOK專頁,你LIKE左未呀~
仲可以關注埋我地個微博呀~


text:
基督教真係大撚晒,同人講我唔信教好似出櫃噉.
基督教喺香港係打橫行嘅.唔好以為係大家尊重宗敎自由所以應該包容呀.大家真係淨係包容基督教,縱到佢而家周圍蝦蝦霸霸,通街傳教都如入無人之境.
周街唱自己宗敎歌曲都算(前排仲喺清真寺隔籬唱添!),你唱歌唱得難聽啲都擾民啦,成班人唱啲騎呢歌,啲唔信教嘅朋友都唔敢開聲.你試吓一班回教徒喺教堂出面讀可蘭經吖?叫 Allahu Akbar (真主萬歲)吖?唔俾人掃低都肯定有人報警呀.
香港人一般都拜祖先拜佛,都算係種信仰吖.基督徒會夠膽死同你傳教,叫你返吓教會.你試吓倒返轉,叫基督徒拜吓神吖?你就打擊基督教,損害宗教自由喇.你試吓佛教,道敎,回教學基督教上門或者周街傳教?肯肯定定俾人當係老千或者恐怖分子呀!
香港話就話多元文化,實情連啲學校都係基督教玩撚晒嘅地方.中學小學,有邊間名校唔係基督教嘅?冇得揀㗎,間間都係基督教㗎!學校係基督敎有咩問題?返學要迫你祈禱,聽聖經,上宗教堂,唸經.基督教學校迫學生祈禱就得,如果學校要大家打坐,迫大家唸佛,或者拜真主,又得唔得?
點解好似基督教咁惡?可能大家讀開基督教學校,慣咗包容,唔想頂撞信敎嘅老師同少數同學啦.有基督徒朋友傳教,問:「你有冇聽過耶穌基督嘅故事呀?」你知唔知最多嘅非教徒答案係乜呀?「我信㗎,不過冇返教會啫.」大佬,如果人哋問你「信唔信太上老君」「信唔信聖誕老人」,大家會唔會認?我諗肯定有班人會話「你都戇鳩嘅」.根本就係有一大班唔信教嘅人,不停製造假象,搞到啲基督徒以為周圍都係等待佢哋救贖(劏)嘅迷途小羔羊,佢哋先至夠膽好似傳銷咁拉客!
大家諗諗如果將基督教當係一般宗教,應該係點至啱?點樣令佢哋唔好咁囂?唔使叫佢哋耶撚,亦唔使指出佢哋戇鳩.同cut廣告電話一樣「唔需要,冇興趣」就得.


text:
兩年之前入手X-Transbot Megatron,入手第一晚已經玩到火滾唔好講話變形⋯郁動關節已經令我覺得非常之冇癮,暫時來講係我入手再放賣速度最快嘅玩具!前後不過廿四小時⋯
上年原本考慮Maketoys 中⋯但係官方公布咗消息之後就索性訂購官方算了.
玩咗上手一晚,關節方面同埋可動性,擺姿勢嘅可塑性令我好滿意👌🏼其實我認我覺得係好有當年卡通嘅味道,我真係覺得不錯,真心靚!顏色真係唔錯,除咗閃亮銀色之外⋯好肯定呢一隻色係最恰當Megatron嘅顏色!暫時拆盒放出嚟研究過手腳關節,可以好自然擺到S型甫士.
但美中不足係背脊似乎做得不夠美觀⋯
至於變成槍之後,外觀感覺好似分成太多件,未試過玩變形前的而且確只有呢一種單一嘅看法,但係嘗試過變形之後就真係好佩服負責設計變形系統嗰個人!同埋今次雖然件數多但係接合位處理得好好.要知道分成咁多散件嘅變形玩具,如果接合位在生產時候做得唔好的話會係一種對玩家嘅災難.
今次呢件產品有多句對白及發光效果,又有幾個表情俾你更換,又有1986年大電影嘅破爛件,槍托可以變成人形狀態嘅支架,武器方面更加唔使講⋯齊晒!成件事除咗係因為玩家眾望所歸,為配合返MP10之外…相信亦都係因為第三廠壓力之下而逼出來.
元祖G1 Megatron,設計上本來就係一件極之難出嘅產品⋯依家計埋第三廠一共有四個單位出咗.如果某些仁兄有幸買齊四款的話真係可以慢慢享受下整體來講嘅優劣.(我就冇咁嘅財力😅)因為我好相信今次係好難得四個品牌單位嘗試出盡全力去設計四種不同變形結構嘅MP size G1 Megatron.
資料來源:Patrick Yiu


text:
今日唔知咩風,吹到我老細傻咗竟然請食下午茶.
由於各人實在太餓,大家搶住去食,我又叫唔停佢地俾我影相先,只可以迫埋去影咗兩個角落. 我地組十多人都未試過一齊咁開心食下午茶,又傾計,又講笑,簡直旁若無人,隔離組都眼超超,因為我地都幾嘈.
事原我地果邊要裝修,所以搬咗去另一邊,裝修完就會搬番過去. 而呢邊係單邊位置,自成一國,所以老細第一時間自己話一齊食下午茶. 等到今日冇咩人出去開我地就諗住一齊叫嘢嚟食,點知原來開會果個係老細自己,不過佢好識做,放低三舊水俾我地自己買. 其實我地起初都冇諗住咁貴,點知間嘢要收一蚊一個盒,五毫一個紙杯,落order又唔講,等我地重以為計錯數.
我地叫咗必食嘅炸雞翼啦,炒蘿蔔糕同炸魚柳. 每樣都幾好食,雞翼又大隻,又入味,不過就唔係太脆. 蘿蔔糕都幾多料,重有菜莆雞蛋一齊炒,好香,好夠味. 炸魚柳就一般貨式啦,有個紫椰菜沙律伴碟,都唔錯啦,唔係點會計埋要$24一個下午茶餐吖.
其實大家都唔多介意好唔好食,志在傾吓計,輕鬆吓. 結果我地食完,乖乖咁,自動自覺做到夜夜都唔走,我八點幾走,見有份食下午茶嘅都重係度喎!!
老細,呢招使得 - 雞脾打人牙絞軟!!!!哈哈哈!!


text:
突然見容總係度推《一人一個最「un翻啅able」的旅遊城市》,我係第一次睇,睇完其實諗返其實我都幾鍾意上海,不過只限生煎包小籠包,對其他嘢冇乜留戀.果度地鐵十點幾就收wtf?! 有無咁早收皮呀咁大個城市中國最大金融中心喎十點幾就冇地鐵冇嘢呀嘛.
我又講下我冇乜特別點都唔會去多次嘅城市.
對韓國本身冇乜特別好感或者抗拒,如果唔係果陣Niantic係果度攪Ingress anomaly我都唔會主動去韓國(如果唔知咩Ingress 可以睇下呢篇 我有玩Pokémon GO,但更加鍾意玩Ingress).
我住明洞附近,去到首爾機場就搭機場線係首爾站轉地鐵.我拖著行李轉車個陣完全無出閘我好似行咗成公里,仲要唔係平路要行上行落,中間應該係設計問題無得避有好多上十幾廿級又落返去果啲西設計.大佬呀首爾站呢啲大站預咗多遊客架啦𨋢有無多部又要行上行落咩設計嚟架.
其次就買嘢啦,韓國啲shopping真係完全唔啱男人去.我去咗幾個行街熱點都買唔到想買衫褲嘅嘢,最後我成個韓國trip除咗零食買到嘅就只有一個港紙百頭嘅公事背囊,無啦.成個trip好似淨係食嘢吸引到我,個豬血腸係幾好食嘅.個人唔係幾好炸雞嗰啲,所以成個trip都係食啲傳統嘢多,同埋燒肉.
最worthy嘅就應該只係響內藏山睇紅葉,真係好震撼好靚,接著第二日我去南怡島睇紅葉都覺得冇乜嘢因為兩個地方差太遠,直情覺得有少少晒咗,應該南怡島先再內藏山咁就唔會咁後悔.
內藏山紅葉~
小弟對日本認識唔係好夠,淨係去過兩次東京之後一次大阪連阪神,不過大阪比起東京真係冇乜嘢好玩,起碼我仲會想再去多次東京.
離開首都諗住食嘢會平啲,點知大阪物價其實都係同東京差唔多.而且景點又少同散,如果有朋友叫我講返大阪有咩地方一定要再去我真係講唔出.好多地方都係去一次就夠,唔會再去,好似黑門市場,去一次感受下算啦,下次都係去築地場外啦,多款揀啲又新鮮.食嘢可能我唔識搵,我暫時幾次去日本想翻兜再食嘅一間係東京一間係京都,兩間都係行行下搵到.
係個程trip我絕大部份時間都係大阪因為幾日酒店都係果度,咁都唔比我遇到間俾我再去多次嘅理由,可能我真係同大阪無緣.
黑門市場都幾好食不過幾貴嘅海膽
我去悉尼係去讀書唔係去旅遊啦,但係頭幾日落地我都係以玩為主.如果依個moment你問我悉尼有咩好玩for 遊客嘅地方我真係答唔到你.
來咗兩個幾月帶過兩個遊客,一個台灣一個香港,佢哋都係啱啱係第二個城市順道過嚟,佢哋都一致認同係呢邊無車真係無嘢好玩.成個CBD最好咪個歌劇院囉,最多咪加埋Harbour Bridge俾你,都無乜嘢好睇呀其實.食嘢又無乜特別,反而係度做得好食嘅係越南嘢,暫時覺得啲pho做得好過香港好多(頂...同香港比),鬼佬嘢就德國嘢唔差嘅,其餘嘅啲飲食文化真係承傳咗大英祖國優良傳統.
如果有架車就唔同,啲郊區啲境差好遠,btw有車又去市區麻煩,無一度唔晒俾錢泊車而且仲要收天價.所以住嚟講都幾佗佻,如果係嚟旅遊真係唔好搞我.
Local 朋友推介嘅袋鼠肉
仲有無人續落去~呢啲經驗應該有旅行嘅人都有,等我下次去個陣可以留意下


text:
我男友都係單親,個仔7歲.拍拖果時無乜野,拍得耐問題就開始黎,最近係接近決裂狀態.
因為講唔掂結婚啲野,嫲嫲想個孫跟佢,愈黎愈多小人動作,唱衰我男友喇(其實呢個一向都係,只係愈黎愈激),
叫個孫排斥我啦,叫我男友買樓既話寫粒孫個名啦等等.
個女人介入得愈多我同我男友既關係愈決裂.一路以黎我都知遲早會遇到呢啲問題.不過我以為前妻走左(離左婚2年先識我),
最大既問題只係教小朋友.
但我無唸到原來真正既問題係嫲嫲度,即使佢以前既婚姻失敗,嫲嫲都佔左40%誘因.我接受唔到個計時炸彈放係其他人度,(我家都有個同父異母既哥哥,所以我好明白單爸既心態,我爸亦再三提示我叫我唸清楚),放係自己度,自己無本事拆,爆左係自己抵死.放係人地度,人地拆唔到,炸死埋我地我覺得唔值.而且我做唔出分開佢兩父子,我唔想老來佢後悔.為左呢個問題,大家爭持左好耐.
最後,我選擇放棄呢段感情.兩個大人又重重地傷左一次.
所以單親既你,唔好再比機會自己傷多一次.拍拖,真係要唸清唸楚.
兩夫妻,兩把口都可以有好多不合,何況係三個?更更何況係四個?
仲有,單親既你,盡可能唔好搞到上一輩,上一輩養育你地已經夠,何苦要再養育多一個?
你可能好好心覺得老人家多份寄托,自己又有人幫手,一石二鳥.
然而我可以話你知,仔交左比上一輩湊,個仔就唔會再係你架啦,特別係退左休既上一代.
如你所願老人家搵到寄托,搵到依賴,但同時間個小朋友都成為左佢既全部.試問有誰會放棄自己既全部?當佢既地位有變動既時候,佢就會出盡法寶力保自己既地位,而嚴重忽略左咩叫教育.
正如我男友同佢個仔既關係.即使我未出現問題已經存在.老人家要成為小朋友既中心,自然要踢除其他人.果個女人不斷叫孫仔親其他親戚,係因為個女人知道其他親戚唔會當小朋友係自己生,永遠都會存在住一個距離.然後不斷向個孫灌輸一個道理係爸爸係衰人,爸爸成日教,根本唔應該教,小朋友係天生天養.
而處於呢個環境下,你根本無可能搵另一半.
因為你一離開,等同放棄左個小朋友,
而個女人就會不停講爸爸唔要你喇,爸爸識左另一個,因住佢地生左個仔女你既太子之位不保啦.跟嫲嫲你就有啖好食,因住個後母重治你.(我連婚都未同佢結,佢已經經常咁講)
每日持續發放一種唔好既情緒,目的只有一個,力寶自己地位.
所以,正在單親既你,及正在與單親拍拖的你,好好唸清楚
又可以講下個女人自己既家庭,老公.
可以話因為一個小朋友,佢已經完全忘記左自己個老公係邊個,甚至乎錯當我男朋友係佢老公.屋企大大小小所有事,一叫到我男友,佢都要即刻返去.壞熱水爐,無米,你唸得出既都有.因為個女人持住自己湊住男友個仔,當左自己係個孫既媽媽.咁個女人既老公呢?我唸除左佢過身果一日之外滴過幾行鼻涕之外.基本上佢係透明既.我親耳聽住,個女人係個老公入院果時,叫佢唔好返屋企,係醫院住多幾日.返屋企無人幫到佢.個女人又要湊仔等等,成個家庭概念基本上係錯晒既.果段時間應該交小朋友比其他人湊,自己顧住個老公,但well,佢當左自己係呀媽,老公個角色可能變左老爺,所以咪變成咁.
同單爸拍拖,你要作好做小三,甚至乎小四既心理準備.
因為每馮個仔放假,佢爸都要係屋企同佢打點,幫佢溫書,教功課考試.
放假要親子時間.
基本上你霸到佢全日既時間係好小.
而我算係好彩啲啲,因為男友工作關係我可以經常去佢工作地方偷情.
又或者佢係公司扮OT.
近一年叫好啲啦,因為我地公開左,但佢呀媽成日都投訴話我同佢個仔見得密.
至於出外旅行或過夜等,
真係唸都唔好唸,特別係小朋友仲細果時.
我同男友出去過夜係要入紙向果個女人申請,拿拿拿,唔好以為一定批吖,未必架.
有次佢偷偷地同我出去過夜,well,第二日果個女人問佢係咪吊完西.
你無睇錯我無打錯,係問佢係咪吊完西.
果時我同個女人未見.
男友亦3字頭,性生活仍要等果個女人批准.
我自知自己係小三,同男友既好多野都要果個女人批准.
而果個女人好似好享受,經常係小朋友,男友面前用說笑方式話我係小三.
總之,林林總總,前因後果,作好做小三既準備,知道自己位置,跌果陣就唔會太傷架啦
所以, 如果仔女係上一輩湊既, 拍拖前請先得老人家同意.
免得到頭來一場空


text:
VJQT
每年喺呢個時間,都一定有啲朋友走嚟問毛定石,如果啲仔女喺DSE失手入唔到8大,有無其他選擇.當然係講緊學費係香港一般中產家庭可以負擔到,學術水平要好過喺香港嘅社區學院(CC),收生要求又唔好太高,而最好係可以去到美國…..每次聽到呢啲要求,我都喺腦海入面浮現咗幾個例子.咁我就趁呢個機會同大家講吓我接觸過嘅大學
由於飛站係因為天氣差引起,所以UA無責任負責佢哋嘅酒店同食宿,反而叫佢哋去claim保險(如果有買嘅話).咁當朋友問地勤會唔會安排佢去Chuuk又或者返關島,獲得嘅答覆竟然係
因為受示威者挑釁,你就可以失控去對示威者拳打腳踢嗎?咁我就同你講,你唔配做紀律部隊,你應該立即請辭.
我早兩日坐飛機由香港去關島,就用咗一間新開香港/關島直航嘅「所謂」本地航空公司嘅服務.基本上,坐廉航我毛定石就無乜要求,只係要求有基本禮貌同common_sense就已經可以.畢竟廉航已經冇嘢食(當然自費又另計),冇戲睇,只要比我好好瞓一覺,等我可以一落機就可以去玩就已經可以啦.不過我嘅經歷,又多咗一重.
如果大家記得「國王的新衣」嘅結局,就係國王好尷尬咁明知自己裸體,都要扮到若無其事咁行入皇宮.好不幸,今次穿著呢件「國王的新衣」嘅唔係一位仲識體面嘅國王,而係一班自以為是嘅黃絲同藍絲,班人當然會興奮地起身掟石啦….你踢爆咗佢自以為等同 A.T. Field 嘅「國王的新衣」喺無料到,你叫佢點面對自己?!
呢篇文唔係用嚟拉票,係用嚟講是非.呢幾日,我哋睇咗唔少評論,講話人唔好忘本,要感恩.其實,我都好同意.不過,今日我睇咗單外電,就發覺做人要思考,唔好人講乜就接受乜.呢單料喺咁嘅….
最令毛定石感興趣,係當中有45%嘅人係唔支持任何一位候選人或未決定,即係話如果真心要拉票,仲有好多票可以拉.
李太話老公無帶回鄉卡都可以被帶入中國,咁即係話,一係就用非法途徑送佢出境(用大飛?放入車尾廂?定係幫佢做多張回鄉卡?),一係就係香港政府隻眼開隻眼閉放行,無論邊種方法,都係好恐怖.
當然,大家都反對PAYO,我亦唔例外.所以,我當年亦提出話用DC.不過如果做DC要供幾多?呢個係一個好問題.OECD嘅平均年金係50%,我哋可以用呢一個做指標做一個簡單(其實係簡單到唔合理)嘅模型去做個計算:
早兩日有報導話有一位旅美大陸學者廬勇喺上海上飛機時因為無得upgrade去business class發難渣被捕,而大家就將矛頭指向西南財經大學及PennStateUniversity(賓州州立大學).好多人問毛定石:PennStateU喺名校渦,點會有啲咁無品嘅教授㗎?
李副教授無料扮四條,話自己嘅impact_factor好高.大佬,impact_factor係講成本期刊,唔係講人㗎,低能.仲有呀,唔同學術範疇嘅期刊嘅impact_factor上落可以係two_order_of_magnitude,即係可以爭成百倍㗎!理工科期刊嘅impact_factor隨時過百,平均比商科期刊嘅impact_factor高十倍以上;大部份商科頂級期刊嘅impact_factor都去唔到10,法學嘅據聞就更加少.做比較時,你都唔係apple_to_apple,_orange_to_orange.你要插阿老陳,你都搵佢屬嘅學科嘅期刊排名去插啦,咁同用明朝嘅尚方寶劍斬清朝嘅官,一樣咁荒謬!你九唔答八,eat_banana啦.
如果FIFA真係查,咁個理據即係義勇軍進行曲係外隊國歌,亦即係唔係香港隊嘅國歌喎.咁咪即係變相承認香港同中共係兩個個體?唔明呀?八九六四屠城走犯吾爾開希出選台中立委政綱~修改憲法承認中華人民共和國,即係承認中華民國再無共匪治區主權呀喂.嘩!咁即係話FIFA係曲線認同香港係被打壓,侵略,殖民嘅地方
見到中共國遊客隨街大小便,最話:「算啦,過門都係客,佢哋都係唔知廁所喺邊,又人有三急嗟.」又或者:「比你搵到邊個食煙又點嗟.」最新嘅例子就係梁孔德話:「你聽錯嗟,太久聽錯做狗.」之後再加一句無從稽考,唔好煩FIFA啦,就做到「息事寧人」嘅境界.
孫公呢隻退休老狐狸,重要劍指校務委員會學生代表,話人洩密.孫公,你講得好好聽,不過有無聽過Whistle-blower呀?!香港就係無Whistle-blower_Act先搞到水深火熱.成件事基本上就係啲人亂嚟,用權勢用規則去侵犯大學自主.就好似少林足球謝老四咁講:球證,傍證,足協當係我嘅人,你點打呀?就係遇到呢啲情況,先會有Whistler-blower.你blame個whistler-blower,就係blame_the_victim.不過,睇死你呢啲做咗幾十年官嘅人,都係唔會明啦.


text:
(貓狗茹素)主人寵物齊食素 獸醫:貓狗係肉食動物
本貼文共有 62 個回覆
DS點睇
呢d柒頭咁柒
巴打你問我點睇
食肉department就應該食肉
不過我認為應該盡力揾放養肉比佢食
屠宰cruelty 就避唔到架喇
運去屠宰場嗰程車已經夠陰公
如果做到放狗出街獵食我更加唔反對
出街獵食
起香港獵到乜
#5131/05/17 9:51 PM
DS點睇
呢d柒頭咁柒
巴打你問我點睇
食肉department就應該食肉
不過我認為應該盡力揾放養肉比佢食
屠宰cruelty 就避唔到架喇
運去屠宰場嗰程車已經夠陰公
如果做到放狗出街獵食我更加唔反對
出街獵食
起香港獵到乜
放去西貢好撚多山豬
不過唔知隻狗夠唔夠啲山豬打
#5201/06/17 1:08 AM
DS點睇
呢d柒頭咁柒
巴打你問我點睇
食肉department就應該食肉
不過我認為應該盡力揾放養肉比佢食
屠宰cruelty 就避唔到架喇
運去屠宰場嗰程車已經夠陰公
如果做到放狗出街獵食我更加唔反對
出街獵食
起香港獵到乜
放去西貢好撚多山豬
不過唔知隻狗夠唔夠啲山豬打
帶去馬騮山獵馬騮狗夠唔夠快
#5301/06/17 1:34 AM
DS點睇
呢d柒頭咁柒
巴打你問我點睇
食肉department就應該食肉
不過我認為應該盡力揾放養肉比佢食
屠宰cruelty 就避唔到架喇
運去屠宰場嗰程車已經夠陰公
如果做到放狗出街獵食我更加唔反對
出街獵食
起香港獵到乜
放去西貢好撚多山豬
不過唔知隻狗夠唔夠啲山豬打
帶去馬騮山獵馬騮狗夠唔夠快
唔得呀啲馬騮連群結黨,冇得同佢地玩
#5401/06/17 5:18 PM
DS點睇
呢d柒頭咁柒
巴打你問我點睇
食肉department就應該食肉
不過我認為應該盡力揾放養肉比佢食
屠宰cruelty 就避唔到架喇
運去屠宰場嗰程車已經夠陰公
如果做到放狗出街獵食我更加唔反對
出街獵食
起香港獵到乜
放去西貢好撚多山豬
不過唔知隻狗夠唔夠啲山豬打
帶去馬騮山獵馬騮狗夠唔夠快
唔得呀啲馬騮連群結黨,冇得同佢地玩
帶去郊野公園獵牛
#5501/06/17 5:22 PM
野狗獵食係 teams work , 單拖好難喎 , 而且一般家狗應該唔打得
#5601/06/17 5:27 PM
DS點睇
呢d柒頭咁柒
巴打你問我點睇
食肉department就應該食肉
不過我認為應該盡力揾放養肉比佢食
屠宰cruelty 就避唔到架喇
運去屠宰場嗰程車已經夠陰公
如果做到放狗出街獵食我更加唔反對
出街獵食
起香港獵到乜
放去西貢好撚多山豬
不過唔知隻狗夠唔夠啲山豬打
帶去馬騮山獵馬騮狗夠唔夠快
唔得呀啲馬騮連群結黨,冇得同佢地玩
帶去郊野公園獵牛
牛同馬騮都唔得
啲動保撚會嘈
動保撚覺得啲司機係特撚登撞死啲牛㗎嘛
#5701/06/17 5:27 PM
野狗獵食係 teams work , 單拖好難喎 , 而且一般家狗應該唔打得
好似膠登仔咁剩係識亂鳩咁吠嚇走啲入佢地地頭嘅人
#5801/06/17 5:28 PM
DS點睇
呢d柒頭咁柒
巴打你問我點睇
食肉department就應該食肉
不過我認為應該盡力揾放養肉比佢食
屠宰cruelty 就避唔到架喇
運去屠宰場嗰程車已經夠陰公
如果做到放狗出街獵食我更加唔反對
出街獵食
起香港獵到乜
落老蘭
執屍
#6001/06/17 7:40 PM
DS點睇
呢d柒頭咁柒
巴打你問我點睇
食肉department就應該食肉
不過我認為應該盡力揾放養肉比佢食
屠宰cruelty 就避唔到架喇
運去屠宰場嗰程車已經夠陰公
如果做到放狗出街獵食我更加唔反對
出街獵食
起香港獵到乜
落老蘭
放養,一定唔得,你香港咪食老鼠,街貓仔;不如唔好養
#6102/06/17 10:08 AM
先唔好講啲糧係素定肉
本身食乾糧對身體係差啲
等於叫人日日食餅乾一樣
就算啲餅有齊所有營養
都唔及食新鮮嘢好
我隻貓子就係食糧食到有糖尿病
本身食乾糧對身體係差啲
等於叫人日日食餅乾一樣
就算啲餅有齊所有營養
都唔及食新鮮嘢好
我隻貓子就係食糧食到有糖尿病
#6202/06/17 10:48 AM


text:
多謝食友安排先可以食到呢個法國名菜馬賽海龍皇湯bouillabaisse. 本身對西菜唔太喜好,不過有機會,有人安排都會試試. 今晚試過呢個海龍皇湯一定要同朋友推介. 呢個湯係用咗鮮蝦,青口,海蠍魚,海鰻,沙甸等等八,九款材料由法國直接空運來港炮製.
冇錯,呢個湯就係我地今晚主菜. 因為湯係任添,而湯料亦係任食. 飲完個湯嘅滿足係非筆墨可以形容!! 再一次多謝食友為我地安排!!!
p.s. 醒唔起ISO教大啲,搞到啲相執完都仲好樣衰. 係尾果幾張教番1600就好啲!! 失敗!
今晚包場
小食 salami
茄子mousse - 好香滑,做得好細緻.
鵝肝拼盤 - 無花果干釀篤肝醬,鵝肝醬雪糕
主廚Patrick Gobier
主廚將bouillabaisse湯料端出俾我地影相.
睇佢材料極足!!
大廚一邊行,一邊俾食友包圍不停影相.
呢個角度睇得最清楚湯料
多士,rouille醬及芝士 - Rouille係以蒜蓉,辣椒,薯仔,橄欖油,蕃紅花及部份bouillabaisse的魚汁調成的醬汁. 呢個醬極之美味. 我地食完一碟又一碟!!!
主角馬賽海龍皇湯bouillabaisse出場!!!
呢份係我嘅主菜,多到食唔哂!!
encore淨要湯,添咗三次!!
二廚再將其他湯料添加俾食友.
甜品
電話 : 2541 1401


text: 全國人大委員長張德江訪港3日,所到之處保安嚴密,尤其係灣仔,更加畀警方列為核心保安區,周圍都見到20呎水馬,人車嚴禁闖入,搞到附近食店老闆怨聲載道,話生意額大減一半.今朝早,張人大委員大軍殺入將軍澳,探訪安老服務中心,之後再到秀茂坪安達邨視察,佢嘅車隊去到邊封到邊,繁忙時間嗰陣,搞到東廊同觀塘交通嚴重擠塞,返9點嘅打工仔,若果今朝唔係揀搭港鐵,就真係有冤無路訴!前兩日張德江灣仔出巡搞到交通立立亂已經被指「佔領灣仔」,然後又喺科學園逆線行車,今日再次「佔領觀塘」,真係好大嘅官威.又咁講啦,京官訪港,警方要反恐無可厚非,不過阻人搵食,搞到雞犬不靈,就真係好事變壞事.呢幾日,日日喺facebook不斷update呢單新聞嘅邵仲衡,喺張德江訪港第一日,就喺facebook貼咗張新聞相,留言話:「如臨大敵搵個籠困住佢囉不如,懷著心虛接待人,可憐!另一邊,懷著矛盾去”視察”,冇嘢睇到.「9之孖6 真係該煨,為兒為女,自己執贏,睇吓班叫你「融合」嘅契弟送哂自己屋企細路去邊,看著辦!」見留言如見火,係火都嚟嗰種!記者今日打電話畀邵仲衡,佢語氣仲係火火哋咁話:「主要係佢訪港第一日,我太太喺港灣道返工,路封咗,連車位都封埋,搞到要鷹君中心泊day park,唔係錢嘅問題,係擾民嘅問題.其實可能個訪者冇所謂,連內地依家都話嚴禁做啲擾民嘅措施,唔明香港驚啲乜,不過最終拍板嗰個,心胸狹窄又冇遠見,擦錯鞋加上領導無方,勞師動眾去做嘢畀大陸睇,畀國際傳媒見到,成個香港都蒙羞,我身為香港人都蒙羞.我幾十歲人,講呢啲嘢唔怕!」邵仲衡話自己愛國愛港,但經過呢幾日後,有諗過同太太離開香港:「我好鍾意以前嘅香港,我係香港人,即係我姓邵,唔係姓陳,姓王.但過咗呢幾日,同太太商量完,會考慮移民去第二度生活.」


text:
今天保留清白之身,好過他朝被人千刀萬剮
特首選戰正式結束,結局亦毫不意外,林鄭將成為未來5年香港特首.對於這場馬騮戲其實我興趣不大,反倒是大家熱熱烈烈地捧到曾俊華上天,仲要人地話咗推23條都有人話佢是「民主之父」,天呀我到底睇咗啲咩……
不少曾俊華支持者可能好唔開心,但其實我完全唔明唔開心啲乜.當初林鄭被選委提名之時已經有580票,就已經明刀明槍話你聽「特首之位我志在必得」.雖然我覺得如果唔知真係好白癡,但事實係有數得計.選委得1200人,600就已當選到,當初已經有580票提名畀林鄭,仲有20票就等如當選,大家唔係真係咁天真以為曾俊華仲有機呀嘛?小圈子選舉嘅意思就係指,由選委提名到選委投票都係選委玩哂呀明無?暗咩票呢?啲票由頭到尾都係睇上頭面色咋.好馬後炮,不過我真係覺得其實賽果好正常.
好啦,無得做特首,咁又點?當年唐梁之爭唐唐輸左,你估佢會周街乞食咩?2013年,唐獲中央委任為第十二屆全國政協常務委員,而董伯伯卸任之後都成為全國政協副主席,參與中美關係的外交事務,並成立了中美關係交流基金會,代表中國到美國演講.除咗無靠山的曾要坐監之外,根據前人經驗,其實唔做特首(而本身同中央關係唔差既話),一定會有野撈唔使憂.反而做特首,由於由始至終都係中央傀儡,施政點都係艱難(睇下有幾艱難嘅啫).當年梁夠係高民望當選啦,睇下而家咩結局就知,日日都畀人問候全家.
民望呢樣嘢,其實學曾蔭權話齋,浮雲嚟嘅咋.今日你公關做得好,他日你衰唔知乜,都可以由天堂跌落谷底;尤其是特首之位,根本就係動輒得咎,順得哥情一定失嫂意.但係如果你選唔到呢?由於未來如果唔使接呢個燙手山芋,變相少好多機會出錯,反而仲可以Keep住民望之下去評論對方施政,民望更加只升不跌.
最後,就好似民選港姐朱千雪咁,正正因為佢選唔到冠軍,大家先會戥佢唔抵,更加支持佢.而家情況都係一樣,因為曾選唔到,大家就會更加戥佢唔抵同更加支持佢.姑勿論下屆佢會唔會選(下屆他已70歲了),對佢嚟講,保留清白之身,對個人聲譽嚟講都係百利無一害.所以,我覺得佢嘅支持者是真心要熱烈慶祝喎.
曾俊華在我眼中,都算係好人一個,我都唔想第日見到大家日日用粗口問候佢全家.今天你保留清白之身,好過他朝被人千刀萬剮呀.
文:殷琦


text:
得罪講句,醫委會改革,係梁振英任內鮮有嘅德政.今時今日香港醫療制度崩壞,公私營醫療嚴重失衡,公營人手短缺,排期輪後時間極長,醫護工時亦過長,頻頻出現醫療事故.私型佔整體醫護人手四成,但只有大概一成市民負擔得起(住院重症),收費過高.種種問題歸根究底,係醫委會權力過大,防止引海外醫生入香港市場競爭,自己人保障自己人,醫醫相衛.講到呢度,如果讀者唔明咩係醫委會改革,簡單啲講就係,政府將吸納張宇人提出嘅方案,提出加多4名委任議員入醫委會(即所謂4+0方案),令原本政府委任對業內互選舉嘅14:14,變為18:14.(醫委會主要負責決定醫生註冊,同埋一啲醫療事故嘅紀律聆訊,而醫管局就負責公營醫療嘅資源分配.)咁班醫生就即刻衝出黎反對,主要論點就係醫委會會權力失衡,染紅,俾689操控,跟住大陸醫生落黎令醫療水平下降,仲恐嚇話上面啲醫生用灌腸醫冠心病信唔過.事實係咩呢?現時醫委會業界對非業界比例係24名業界對4名非業界,加多4名非業界,都只係24:8,即係得25%係非業界,莫講話操控,連一半都無.而比起英國嘅50%同加拿大,澳洲嘅33%,係非常低,業界仍然壟斷醫委會.至於染紅一說,筆者絕對唔排除係梁振英嘅政治任務,條例一通過就真係可能俾大陸醫生落黎執業.但俾著你係一個癌症病人,你寧願睇個伏伏地嘅大陸醫生,定係想好似而家咁,等排期等兩年先有得睇?到時個瘤都已經大到變絕症啦!以公私營全部醫生計算,2014年本港每1,000人有1.9名持牌醫生.比起發達國家如英國,新加坡和美國嘅3.7名(2013年),3.0名(2014年)及3.3名(2013年),係差成倍.解決人手短缺,最好嘅方法就梗係增加醫生嘅數量,做法有兩種,一係就就增加醫學生數量,一係就輸入外地醫生.政府喺2016年就增加50個醫學學額,至470個,而預計呢批學生要2022年先畢業出黎做野,讀埋專科,最快要2028年,即係12年後,到時人口老化嚴重,更加供不應求.培訓一個醫學生要三百萬,等最少6年,註冊一個海外醫生,係可以即時投入市場,仲可能已經有專科資格.但每年有百幾個海外學位醫生申請考試,三份卷加埋合格率大概得一成,每年得大約15個成功註冊.筆者唔係認為,為咗增加醫生就可以無視醫療質素,但個問題係,要有能者居之.以法律專業為例,無論你係外國定香港法律學位,要成為執業律師,必須通過同一個專業考試,即係PCLL.如果醫委會決定以通過高難度考試作為海外醫生註冊嘅條件,咁港大中大嘅醫科畢業生,都應該須要通過同一個考試,以確保醫療質素,right?筆者係一個濕疹長期病患者,以前經常要睇私家專科醫生(因為等公營就真係等死),每次睇兩分鐘就收我八舊水,醫生處方俾一罌用一陣就用完嘅類固醇藥膏.每次配藥,唔睇醫生,都收兩舊水,通常一個月就要黎一次,聽朋友講,佢睇嗰個要千幾銀一次.結果我某次偷偷地去鄰近藥房配(本身要醫生處方),一大碌,五十蚊,用咗成年都未用完.香港醫生工會過強,實施唔到醫藥分家,外國輕微病症例如普通傷風咳會去藥房配藥,唔會睇醫生增加醫療負荷,當藥劑師認為你有需要搞唔清先會去睇醫生,醫生只會專注醫治重症.咁既然醫療人手不足,點解仲唔實施呢?大佬,睇一個傷風咳兩分鐘收你幾舊水,咁大舊錢,點會益你藥劑佬?然後同出面啲人講,我地唔想香港醫療質素下降(咁醫生又真係專業),咪可以食埋你啲生意囉,好合理,但係一年入面因為排唔到期等到死嘅人,真係多不勝數,你我身邊都總有一個.對於醫療人手不足嘅問題,醫生經常反映政府批得唔夠錢請多啲醫生去公營醫療.大佬,納稅人供你三百幾萬讀個學位,你唔係應該負擔應有嘅社會責任?出到黎仲要確保自己starting有幾皮野一個月?筆者認為根本一直以來香港醫生薪酬定價過高,令政府唔夠資源聘請更多人手.假如開放醫療市場,無論公私營,讓更多海外醫生於香港執業,競爭越大,按經濟原理,醫生服務價格亦會隨之降低,亦可解決輪候時間過長問題.而種種醫療事故嘅紀律聆訊,醫委會每次一查就查五,六年,期間醫生可以繼續執業,袋糧,仲要係自己人查自己人,我諗建制如監警會嘅監察機構都唔會擺警察入去啦.醫委會習醫療事故有關嘅立法權同司法權,明顯權力過大.講到尾都係供求問題,如果而家政府話要輸入內地教師來港執業,一定係無理,因為該行業人材過剩,但政府話增加醫委會非業界委員用以推動開放海外醫生註冊,喺求過於供嘅醫療市場,就好難唔支持.是次議案,係在於政府霸權同醫委霸權之間嘅選擇,但係議案一獲否決,班醫生根本唔會俾你開放個市場俾外國醫生入黎爭食,筆者寧願支持689一次,都唔想再等公營等死.希望喺facebook鳩share鳩like醫生post嘅朋友,可以有另一個角度嘅思考.筆名:瑞典佬作者簡介:喜歡去宜家傢俬食熱狗的人. 醫生
詳情


text: 佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山佛山电脑维护,佛山上门修电脑,南海电脑维护,佛山


text:
李嘉誠派錢,起初以為我自己眼花,點知真有其事.政府派錢比市民,見過,但係由富商擁有嘅基金會派錢比學生,聞所未聞.第一時間諗,有咩動機?
話說呢個基金會推出香港中學文憑試考生「善用錢」計劃,向每一位天水圍,離島區中學 2017 年嘅應屆考生無條件咁派五千蚊現金,想幫補學生係生活以及讀書方面嘅開支,用意好似幾好,但係點樣可以肯定學生會將呢五千蚊用得其所呢?可能有人會拎去買部新手提電話去玩《PoKéMoN GO》,可能有人拎去買名牌手袋,可能有人拎去買模型,無限可能,如果做唔到初衷,成件事就會失去意義.
更重要嘅係,津貼學生唔係應該由政府做架咩? 點解要由一個富商嘅基金會去做呢?因為政府無錢?咪玩啦,捐少一次錢番比大陸已經可以幫到好多香港學生啦,咁政府點解唔做呢?
問心啦,而家係香港,衣,食,住,行,好多品牌都係李嘉誠嘅,筆錢到最後分分中落番佢個袋,咁樣做場 show,好似好偉大咁,其實就名利雙收,呢啲咪係名符其實嘅奸商囉.
如果真係想為學生好,李生大可以考慮開理財班,教學生點樣理財,點樣運用手頭上嘅有限金錢去做適合嘅投資,累積財富.又或者係資助學生創業,實現夢想 ; 更甚嘅係,唔好再玩地產霸權,等學生睇到自己未來係有希望,而唔係打一世工,又唔食唔飲十幾年先上到樓囉.
派錢?真係幫到學生咩?
Photo: news.modia.com.hk


text:
正在加载中,请稍候...
UP UP 石岐话!我係石岐人梗係讲石岐话!
(包租婆,做咩无哪哪伟冇水嗰?
你班档家门吖,嗰个月都未交租仲咁多口水
做咩啊!你班斩头鬼吖真系...得你班YA係度叽呱鬼造吖拿...
哇,睇下你作到成头大汗)
UP UP 石岐话
UP UP 石岐话
UP UP 石岐话
我係石岐人梗係讲石岐话
X2
一二三四五六七
唔该听我个石岐仔乱UP
冇阿吱阿咗话难听
话讲石岐话孤D人傻靓KEN
四五六七八九十
想无厘头沟带你走去运吉
唔好理我乌SIR SIR得制
你都唔会好得过我去边呢
妖..你孤条斩头鬼又响度吹水
最憎听你又响吹水唔抹嘴
交关!哎你声契YA
UP来UP去咪又係孤几句废话
超..最睇唔起你嗰种
唔认自己係石岐佬
做香港灿先算係巴闭
连去生个仔都去香港同人争位
UP UP 石岐话
UP UP 石岐话
UP UP 石岐话
我係石岐人梗係讲石岐话
X2
(话比你听,石岐话係世界上最强嘅语言)
我成日CALL你点鬼知你又唔复机
打你个手机个小姐又话你关机
打去你屋企你阿妈话你去咗打机
日到黑稳你都唔知你去咗呢
又争我钱,又鬼咁抵死
成日唔蒲头,正係稳订哩
稳来稳去原来你去左DD
成日正係识得厄我
又放我飞机
係咁咖啦,唔妥你就班马啦
MIN早约个场再同你嚼镬杰蹋蹋
LUE你啊,惊你啊,你来吖
我采GUI坐转等你条契弟仔跌D倒
跌你条命,跌都跌死你先
屎拂鬼,档家门,MIN早实生辣哩
坑诊 你快仔收皮
坑诊 快去YA屎
坑诊 係一条鱼
坑诊 就係话你
(讲石岐话呢,孤范围好窄吖咋,只係呢个,石岐嘅城区,即係过去有个城楼孤时候呢,实际个城楼之内啊,孤呢人就系讲石岐话)
(你去边度耍,做做做咩啊)
加阵仔,D死靓KEN
讲广东话先觉得晒命
唉,唔好意思去话沟你
蟹掩仔不恼都好LEN粗皮
仲有学校推广普通话
小学鸡加下斋识得煲冬瓜
好快石岐话无人识UP
到时先后悔真系死得
蟹掩 采孤度
尽我能力UP得就UP
石岐话係我母语
唔理点都要佢一直流传
训基铲,发微梦,饼翻你唔曾
后背底牙冤,比人稳笨7
真滞运,行来行去唔知边仔订
肚饿Ya饭Ya到周身喇挨 真禽青
(烦肺)
UP UP 石岐话
UP UP 石岐话
UP UP 石岐话
我係石岐人梗係讲石岐话
...


text:
[神州股票資訊]東亞銀行 真係唔駛俾人查? 中環客2017-02-26 19:42:46 0023 香港資訊 全民媒體
曾蔭權被判監二十個月,話重唔重,話輕唔輕,對一個七十幾歲老人家嚟講,呢個判刑都唔易捱,除非佢得到醫生證明,可以長期喺醫院服刑,咁另計喇.只不過,曾蔭權案有好多手尾係未完嘅,其中一個未完嘅手尾,就係 東亞銀行 會唔會被監管機構照肺,甚至引嚟外國反洗黑錢組織嘅註意,搞到生意難撈.
其實已經有兩單高官相關嘅公職人員行為失當案,係同 東亞銀行 有關,一單係許仕仁案,一單係曾蔭權案,許仕仁案涉及果堆無厘頭無抵押貸款,隨住許仕仁坐監梗係無得還,究竟果筆貸款係點搞出嚟至得,跟住,曾蔭權案啲錢銀嘢,係經 東亞銀行 嘅,連以前做過老廉嘅林卓廷議員都問老廉,點解唔係跟佢以前做調查員果陣嘅規矩做嘢,連李國寶都傳召.隨時喺曾蔭權案重審果陣, 東亞銀行 有更多人甚至高層要上庭作供.
依家世界各國監管機構,對果啲經常處理黑錢,例如政治人物啲唔乾淨錢嘅銀行好敏感,HSBC係咁被人查,係咁被人罰,都係因為呢啲麻煩客戶,搞到依家大家喺HSBC開戶簡直難過登天,仲要依家HSBC搞到咁嚴,都仲發現有戶口懷疑同IS恐怖分子有關,又俾人查過.HSBC都搞成咁,如果香港監管機構對 東亞銀行 一啲表示都無,恐怕都好難同世界其他國家嘅監管機構交代.話雖 東亞銀行 主要業務都集中喺香港同中國,但係反洗黑錢呢家嘢,一向都係全球進行,標準亦都全球一致,唔好唔記得,雖然中國唔係全球反洗黑錢組織埃格蒙特集團(The Egmont Group of Financial Intelligence Units)嘅成員,但香港一直都係,其他埃格蒙特集團成員國,好難當 東亞銀行 喺兩單案嘅作為無到喎.
監管機構如果想認真查 東亞銀行 ,唔該快啲查咗佢,好過搞到外國啲監管機構睇到 東亞銀行 實曬,搞乜業務都麻煩多多,依家 東亞銀行 嘅業務都唔叫靚仔,如果早啲查,至少投資者早啲決定玩唔玩落去.只不過,以近年HSBC同德意誌銀行嘅濕滯經驗嚟睇, 東亞銀行 呢類連案件都涉及啲大案嘅銀行,避之則吉係好一啲,因為監管風險無理由由投資者孭嘅.


c: application/atom+xml

text:
我面點解可以越嚟越大㗎XD
今次我就去到位於尖沙咀嘅SABINE BEAUTY 試下佢地最新嘅DH HIFU
對我呢個怕痛又愛靚嘅人嚟講,絕對係天大喜訊啦!
下圖就係全港首部雙速雙軌 DH HIFU機
就係因為係行雙速雙軌嘅係關係
所以治療時間同埋痛楚度都大大減少
加上獨家雙軌頭
可以提供精確嘅HIFU能量→產生熱能(65-70度)
以最有效兆赫的達至最有效提升同埋收緊效果
再搽上舒緩CREAM就開始療程嚕~
1.5mm 真皮上層
3.0mm 真皮深層
4.5mm 淺表肌腱膜系統
DH HIFU 會有多個6.5mm 頭比雙下巴專用
完全針對我呢個低頭族嘅需要呀!
所以見到有輕微紅咗
但真心又真係唔多大感覺
治療師事前提過近牙骹位會酸軟D
我又覺得OK無咩嘢喎~
其實獨家雙軌頭嘅20分鐘, 已經等於平時普通單軌頭嘅40分鐘啦!
效果最好係3~4星期後
電話: +852 2369 9229
電郵: info@sabinebeauty.com
想當年未生BB之前, 我皮膚都算嘅OK㗎~~
呢家又要返工, 又要揍小朋友
壓力大之餘仲要唔夠瞓
幼紋同毛孔粗大問題真係出晒嚟
早前我就去到 A-PLUS Beauty Medical Center 試下佢地嘅 XEO Laser Genesis微秒激光療程
無痛之餘仲要效果好喎~
即刻同大家分享下啦!
呢部就係我一陣要做嘅 XEO Laser Genesis 機啦
佢係由美國製造,
榮獲美國食品及藥物管理局(FDA)認可
所以用起嚟特別安心安全
療程透過Short Pulse 1064nm 波長的激光
深入真皮層,刺激大量膠原蛋白增生
可以改善我最 CONCERN 嘅幼紋同毛孔粗大問題
仲有嫩膚,去黃,均勻膚色功效
如果有敏感泛紅問題,
佢仲可以加厚肌膚低層厚度,同時促進組織修復
減輕敏感煩惱添!
其實我聽到可以增生膠原蛋白就已經好吸引了
皮膚有彈性睇落先會更年輕啊!
跟手做埋個補濕面膜紓緩一下就大功告成嚕!
好多美女都用緊 amika 產品變髮
平時直髮嘅美女們都瞬間變曲髮 STYLE
而且我留意到家佢地係用直髮夾就做到卷髮效果
一機原來可以兩用, 任何時候都可以睇心情轉髮型啦!
NYX 唇膏真係好顯色, 我都抽咗嘅隻色嚟試 以非入侵性及非創傷性的療程技術幫我凍齡 紅色呢部就係我將會試嘅第七代「活肌能量水療儀」 美容師仲會幫我做PEELING去角質同深層清潔, 敏感皮膚都可以用 結合獨創的離子啫喱,讓成分滲透肌膚,深層注氧 獨特嘅手勢仲會幫我頸臉通淋巴排毒 STEP 2. 「活肌能量緊膚療程」 STEP 3: 熱能模式 完成後皮膚不論膚質同面色都變得好好 而且一次療程就FEEL到面部肌肉比較結實同有彈性 之後再搽上不同功效嘅眼/臉精華進行人手面部按摩 最後敷上面膜小睡片刻 總括嚟講呢~ 平時身體做運動就話可以自己嚟 成個TREATMENT 除咗幫我重點緊緻肌膚 做完整個膚質同膚色都大大改善 踏入中女年齡, 除咗做 FACIAL 外 GUINOT 呢盒逆轉時空眼膜 另外要特別推薦呢盒GUINOT 煥顏能量修護霜 平時當 DAY CREAM NIGHT CREAM用都非常好用 之前好紅嘅SUGAO CC Cream梳夫厘粉底唔知大家試過未呢?我自己試過都幾滿意佢嘅柔滑貼薄度呀~ 仲有日本IG 勁推嘅 Lip Tint 果凍感唇釉 佢透氣度高, 妝效又持久 (我室內工作) 仲有 SUGAO Lip Tint 果凍感唇釉 ($99/4.7ml) 搽上嘴有自然半透明的染色效果,就算食嘢後都無甩色狀況 當胭脂水用手印開,亦可以做到自然好氣色
想睇就去我 IG啦:
一部將能量注入細胞的儀器,擁有分子能量模式,熱能和電離子結合的專利技術
配合使用「活肌能量水療療程」和「活肌能量緊膚療程」
以非入侵性及非創傷性的療程激活彈性纖維和細胞
最適合30歲+ 愛美又唔想打針/怕痛嘅女仕`~
咁之後再用嘅護膚品就可以更被皮膚吸收啦~
促進細胞更新,激生彈性纖維及骨膠原
令面色更好
平時講開通淋巴就會覺得係痛
不過呢次一D感覺都無, 仲舒服到想瞓覺添!
美容儀使用新一代的電流棒設計配合獨特電流調校
面部肌肉會不自主咁跳下跳下
其實係幫面部做緊收緊運動
我覺得貼近牙骹位會比較酸軟
不過諗起可以幫面部肌肉練返結實,
睇落可以無咁鬆弛
忍一忍就過去了XD
暖暖地嘅熱能棒提升細胞活躍度,增加血液循環,
加強產品吸收達致注氧同埋凍齡效果
呢PART又係舒服到可以瞓著嘅
我見到成個蘋果肌都提升咗!!
膚色無晒黃氣睇白哲得多~
(當然如果要維持效果, 就要好似做運動咁持之以恆啦~)
更進一步呵護肌膚,達至亮肌效果!
2小時療程就完成嚕~
「活肌能量水療療程」幫我通淋巴排毒
又可以激生彈性纖維及骨膠原
幫我預防衰老同增加皮膚彈性
想幫面部做運動就真係難D
「活肌能量緊膚療程」瞓係度就可以幫收緊面部肌肉, 真係好神奇呀
絕對適合皮膚開始有鬆弛跡象嘅女士們做
同時減雙下巴及面部浮腫問題
仲有幫我補水補滋潤
素顏都無問題啦 (係我對黑眼圈深咗D者 XD)
平時係屋企都要加緊保養
尤其是對眼就最容易暴露年齡
含ATP 及細胞滋養能量元素
專利嘅蝴蝶形狀全面覆蓋眉心至眼周
8分鐘就可以幫雙眼減紋叉電
啱哂經常對住電腦工作嘅我!
之前去完韓國皮膚勁乾
我都係當SLEEPING MASK厚搽佢 (慳時間D)
第二日皮膚即刻滋潤同光澤度都UP UP!
內裡成份幫助更新及活躍細胞,
修復肌膚同時預防衰老
奶油質地瞬間滋潤肌膚同埋減淡乾紋細紋
長時間係冷氣下工作都唔怕乾燥出紋啦~
等我一齊介紹埋啦~
絕對係夏天必備!
佢係水狀質地, 單搽都唔怕乾
不論係咬唇妝, 又或者疊搽造出血色效果都非常適合
一物兩用,值得入手~
以非入侵性及非創傷性的療程技術幫我凍齡
紅色呢部就係我將會試嘅第七代「活肌能量水療儀」
美容師仲會幫我做PEELING去角質同深層清潔,
敏感皮膚都可以用
結合獨創的離子啫喱,讓成分滲透肌膚,深層注氧
獨特嘅手勢仲會幫我頸臉通淋巴排毒
STEP 2. 「活肌能量緊膚療程」
STEP 3: 熱能模式
完成後皮膚不論膚質同面色都變得好好
而且一次療程就FEEL到面部肌肉比較結實同有彈性
之後再搽上不同功效嘅眼/臉精華進行人手面部按摩
最後敷上面膜小睡片刻
總括嚟講呢~
平時身體做運動就話可以自己嚟
成個TREATMENT 除咗幫我重點緊緻肌膚
做完整個膚質同膚色都大大改善
踏入中女年齡, 除咗做 FACIAL 外
GUINOT 呢盒逆轉時空眼膜
另外要特別推薦呢盒GUINOT 煥顏能量修護霜
平時當 DAY CREAM NIGHT CREAM用都非常好用
之前好紅嘅SUGAO CC Cream梳夫厘粉底唔知大家試過未呢?我自己試過都幾滿意佢嘅柔滑貼薄度呀~
仲有日本IG 勁推嘅 Lip Tint 果凍感唇釉
佢透氣度高, 妝效又持久 (我室內工作)
仲有 SUGAO Lip Tint 果凍感唇釉 ($99/4.7ml)
搽上嘴有自然半透明的染色效果,就算食嘢後都無甩色狀況
當胭脂水用手印開,亦可以做到自然好氣色
讓我沒有成為年過30的黃面媽媽XD
蘊含超過90% PITERA天然酵母萃取液,
經過多重步驟提煉而成.
PITERA與人體肌膚保濕因子的成份結構十分接近,
有助調節肌膚新陳代謝,令皮膚維持正常的更新週期,
全面改善五大美肌範疇:細滑,緊緻,抗皺,白皙及光澤度,達至晶瑩剔透的效果.
記得!! 神仙水唔係爽膚水, 而係份子好細嘅精華液
所以最正確用法係用係爽膚水後, 面霜之前
不過我最愛都係係沖涼後倒係化妝棉濕敷 (眼/咀都敷得~)
10分鐘後再輕拍精華入肌膚
然後搽面霜就完成嚕~
勤力d可以隔日敷,一星期就FEEL到妝又貼D,皮膚又白滑細緻D^^
皮膚穩定後,可以試下一星期敷一至兩次
新一年想要晶瑩剔透肌膚 就係咁簡單~~
來年我希望可以多讀一點書籍來增值自己,
或許不再年輕,但我認為美麗源自自信!
新推出 新年鳳凰限量版 PITERA 體驗超值套裝 HK$690
絕對是完美的新年禮物!
記得襯埋 underwear 一套著係基本禮貌呀~~
除咗買一送一優惠,
憑以下 e-coupon 買內衣,再送多條underwear添!!
我自己都入手兩套粉色內衣,著上後身材果然比較好看!!
除咗新年,其實...情人節都就到,買定都啱啦 (⁄ ⁄•⁄w⁄•⁄ ⁄)⁄
再將梳係頭髮內側梳
我想要有D內卷嘅效果
可以係髮尾HOLD 10秒
放心, 就算用手HOLD都唔怕辣親手嘅~
另一邊同樣做法
大概5分鐘就令髮絲回復零毛躁狀態
睇落仲非常順滑有光澤
而且係零技巧, 就好似普通梳頭就OK
非常容易用!
我鍾意佢效果直得嚟帶有空氣感,
唔怕整到太扁睇落好似好少頭髮咁~
先知道無線環境下都可以有高解析好音質
加上具時代感嘅外觀設計同埋配戴舒適
除咗聽音樂, 亦係流行配件~
用嚟送比人都非常大方得體~
盒後係簡單的規格介紹
技術參數
外殼:合成材料
表面處理:磨砂及拋光
型式:貼耳,Bluetooth 4.1
重量:177 克
範圍:10米內
靈敏度:105 DB 聲壓級@ 1千赫
阻抗:47 歐姆@ 1千赫
頻率響應:18 赫茲 – 22千赫
開廂內裡有:
Sudio Regent 耳機
音頻連接線
充電線
說明書
保養服務卡
咁就唔會傻傻分不清楚戴錯嚕~
可除著唔同配搭同心情更換
充電時間:10分鐘(快速充電),120分鐘(完整充電)
我鐘意佢嘅耳罩海綿厚度夠厚,
可以避免漏音現象
而且機身重量僅14g, 就算長時間配戴都非常舒適
加埋按鍵遙控與配備藍芽功能的裝置,
具跳選或回播歌曲功能,
盡情享受音樂同時, 亦可以透過內置收音咪接聽電話
仔仔都話要戴上聽音樂,
點解好似即刻變咗音樂潮人….
(又有邊有人估到佢咁認真嘅樣, 其實係聽緊兒歌呀XD)
Website: www.sudiosweden.com


text:
認唔認得呢張圖!上次出咗篇一招KO男朋友,唔知大家鐘唔鐘意呢?
要贏在起跑線,首先梗係要訂間靚酒店.靚又唔一定係要貴嘅,識揀先係重點.小編建議各位男朋友上KAYAK睇睇浪漫型酒店有咩選擇,花少少時間睇埋D Review同相,女朋友實行感動啦!
揀啱心水,你仲可以set埋價格提示,上網站睇又得,收Email提示亦得.總之一見到平咗就出手,女朋友唔單止讚你浪漫,仲覺得你好醒目添!
準備就緒,今次小編再為大家介紹兩個慕尼黑景點.見到咁靚嘅地方,影到咁靚嘅相,女朋友一定開心死喇!
新市政廳其實就位於瑪利亞廣場,呢度可以話慕尼黑嘅地標.廣場附近有好多小食鋪俾大家掃街,如果有咩唔記得試或者冇買到嘅話,基本上都可以喺呢度搵到!有活動或者節日嘅時候市政廳就會有裝飾,靚好多.
下面張圖完美表現咗filter嘅重要性,所以男朋友們幫女朋友影相要醒目啦下
有位住喺德國嘅朋友同小編講鐘樓上面嘅公仔係識郁,但佢帶我黎嘅時間等到搭正過埋都仲唔識郁.都唔知係因為落雪問題停咗定維修.
Btw,歐洲啲景點冬天成日都維修,所以大家冬天去歐遊要做好心理準備有時景點會有一部份圍起咗黎進行維修.真係想完全見唔到的話可以考慮下去natural少少嘅地方,例如冰島,挪威等北歐地方.
聖誕嘅時間廣場除咗會擺滿哂裝飾之外,仲會有好多小攤檔賣野食.啱哂大家想喺市中心試哂所有美食嘅慾望.而且聖誕嘅時候可能會有人表演,就好似西洋菜街咁.當然外國嘅表演比起香港pro好多!
歐洲最大城市公園之一.由市中心伸展到城市邊界嘅英式庭園.
好啱情侶或者成大班朋友一齊玩嘅地方!
較一較個光暗,飽和度,對比度就掂哂啦喂.
真係吹到有人會喺公園條河游水!笑死呀.喺香港你敢唔攻呀?得臭河咋
.......唔係掛,滑水都得呀?
外國人就是不一樣.有性格!我鐘意.
識玩嘅朋友仔可以去試玩下,你所需要嘅係套泳衣.塊板可以搵鬼佬借架嘛!唔洗怕尷尬呀.外國氣氛咁好,分分鐘佢地主動叫你試下玩添呀.
番茄小編表示:都未見過公園有條河可以好似佢咁波淘洶湧lol
有咩理由多人到咁?不過咁多人喺度hea,公園入面都應該有好多美食車或者檔攤.仲可以ff下睇到星嘅.
好似泰國台灣啲夜市咁.
睇咗咁多圖應該知公園係超級大,想玩咩都得.
建議大家可以買個回力鏢去呢啲地方試下係咪真係回到力.喺外國買都係幾十蚊hkd咋,風箏都可以係度玩架.
睇完張圖,覺得香港都應該要返個咁上下嘅公園.
冬天幾乎每個外國人去到公園都會玩雪橇!!
冬天少人好多,所以大家要把握機會影啲靚而且有feel又夠霸氣嘅相!
男朋友們!!都係個句,記得落filter或者tune相呀~唔係哂你好耐時間,但大家一定好滿足.
英國花園咁大當然唔止咁少野做同睇,所以大家睇完篇文可以禁入去睇下,應該更加吸引大家興趣,因為佢有好多英國公園入面花卉嘅相.
最後畀多個Tips大家,如果時間彈性嘅話,上KAYAK Search機票時可以揀前後三日對比邊日出發或回程最抵.喺佢哋度開個Account,仲可以一次過睇哂一個月內邊日最平
慕尼黑機票價格參考
>>> 二月往返慕尼黑
慕尼黑酒店價格參考
>>> 二月慕尼黑住宿
今次就介紹到呢度.想睇多更景點嘅話可以睇返上星期提到嘅BMW世界同安聯競技場 (Allianz Arena).
下集番茄小編會帶大家咩地方呢.
唔知有冇人可以估到?
提示:都係同慕尼黑好近既地方
如果大家有咩地方想知或者主題想睇,歡迎係Facebook講低!
另外慕尼黑仲有超多嘢玩!即刻叫埋男朋友一齊睇下啦
▲認識KKday▲
KKday-世界旅遊體驗網站,在全球 54個國家,174 個城市, 有 5000多種不同的行程與體驗. KKday內有最特別,最意想不到的的世界行程體驗!不論你想當一日忍者,乘坐直升機享盡奢華旅程,還是你想要與猩猩共進午餐…KKday滿足旅人不同的喜好.KKday幫你省去在各論壇爬文找資料的麻煩,一站解決安排行程的困擾!現在,想來一場與眾不同的旅行就來KKday找行程,一起去冒險吧!
KKday 網頁: www.kkday.com
KKday Facebook: KKday


text:
今日我地學校開小一新生家長會,作為一個小小嘅書記,當然冇乜特別工作,只係留係校務處STAND-BY.
原本都冇乜問題,一路都好平平淡淡,點知到差唔多完嘅時候,就有遇到件衰事,真係激死我啦!
個家長會係四點鐘左右就完結,之後家長就要攪一輪出年嘅校服,校車登記......等等.
係依個時候,有一個家長衝入嚟校務處 ,話佢係剛剛嚟冇開到家長會,要我講番晒家長會講過D乜同派個D乜,等佢知道哦!
因為我成個下午都留左係校務處,當然唔知係講過乜,同老師又冇同我地講過內容係乜.所以我唯有好有禮貌同家長講:唔好意思,因為我冇去聽到個會,所以唔係太清楚講過嘅內容,不如你出去問吓D老師,睇吓佢地可唔可以幫到你.(因為出面有好幾位主任級老師企左係度)
點知...個家長又係度罵:又係你地D老師叫我入嚟,依家又叫我出去問,究竟你點呀,你點做野呀?
聽完真係火到嚟埋,但又唔可以話番佢.我就立即請個工友姐姐叫個主任入嚟同番個家長講啦!嘩~~個家長真係....一見個主任入嚟,個態度就180度改變.
當個主任處理完個家長之後,就問我乜事,好在個主任都好好人,知道係乜事,仲話唔係我問題,叫我唔好埋佢.
好在依個主任明白事理,如果換左第二個,又一定話係我錯呀!
雖然,個主任冇話我,仲明白我處境,但都真係好鬼嬲呀~~點解D人變面咁利害呀,真係唔夠一分鐘,個面口就可以有咁大改變呀!
仲有...點解一有問題就入晒嚟找我地呀!我地雖然係最前線,但唔係最多資料呀~~有好多野其實我地都唔知呀!唔好成日都係咁啦!


text:
今日因為係紅假,所以唔駛去老人中心教合唱團,而 Ryan 又要去參加婚禮而上唔到堂,所以今日就變咗 dayoff 喇!咁喺屋企有咩好做呢?梗係開爐整嘢食啦!哈,學 Louisa 話齋,真係有病 o架,難得有假期又唔休息,硬係要搵嘢嚟整,好似唔整就周身唔聚財咁!!
今次我揀咗整咖啡朱古力雪芳蛋糕,因為諗都諗到好味道啦!
咖啡朱古力雪芳蛋糕
材料:
蛋白 110 克
糖 65 克
粟粉 5 克
蛋黃 40 克
淡忌廉 15 克
水 35 克
植物油 36 克
苦甜朱古力 30 克
低筋麵粉 55 克
肉桂粉 3 克
可可粉 2 克
細磨咖啡粉 3 克
- 先將麵粉過篩 3 次;朱古力隔熱水座溶.
- 用電動打蛋器以低速將蛋白打至起泡,之後分次加入 55 克糖,用高速打至企身
後,再加入粟粉繼續打至乾性發泡,做成蛋白霜.
- 蛋黃,淡忌廉,水,油同朱古力用打蛋器低速拌勻.
- 篩入麵粉,以低速拌勻成麵糊,之後再加入肉桂粉,可可粉,即磨咖啡粉及剩低
嘅10 克糖,同樣用低速拌勻.
- 蛋白霜用膠刮分次拌入麵糊內,以切拌方式拌勻所有材料.
- 將已拌勻嘅麵糊倒入雪芳模內,然後放入已預熱 160 °C 嘅焗爐內焗約 30 分鐘.
- 出爐後就立即將蛋糕倒扣放涼,攤凍後脫模.
一路焗緊嘅時候,已經不斷聞到好香嘅朱古力味,咖啡味同肉桂
味,好心急等住食呀!
原來右邊果個模有少少滲漏呀!
蛋糕裝飾
材料:
甜忌廉 140 克
即溶咖啡粉 2 茶匙
防潮可可粉 適量
- 先將甜忌廉隔冰水用電動打蛋器打發至企身.
- 用小量水將即溶咖啡粉溶解後,加入已打發忌廉內拌勻,做成咖啡忌廉.
食譜係參考咗 Ozawo Noriko 嘅《戚楓蛋糕秘法傳授》.
以上材料份量可做 17cm 雪芳蛋糕一個.
食譜係參考咗 Ozawo Noriko 嘅《戚楓蛋糕秘法傳授》.
組合蛋糕 - 再喺蛋糕面灑上防潮朱古力粉即成. 真係好似 blog 友 A moon 咁講,啲朱古力會令到蛋白霜消泡 o架!當我將啲蛋白霜加落去朱古力麵糊度時,即刻聽到微弱嘅 "吱吱咋咋" 聲 ,係啲蛋白霜消泡嘅聲音嚟 o架,聽到都真係幾驚,好驚會失敗呀!因為消泡嘅關係,所以麵糊體積都減少咗.平時除咗可以做到兩個小型蛋糕外,仲會有少少麵糊剩,但今次就連裝兩個小型雪芳模都唔係好夠呢! 唔知係咪因為消泡嘅原因,個蛋糕攤凍後回縮得好勁,其中一個仲幾乎成個脫模咁滯!! 右面果個縮到得番好細個咋! 之前左邊果個脫咗模之後都 OK 喎,起碼無 "熟悉的凹陷位" 先啦! 右邊果個就真係想死呀!!攪到收哂腰,你估你係經典朱古力 靚啲果個抆好 cream 之後都唔錯喎,不過我啲抆 cream 技術 之前喺「二德惠」度買咗 pack 圓形蛋糕盒,要嚟送禮都幾得 個 "A 貨" 經典朱古力蛋糕見到都無乜心機整靚佢,求求其其咁 因為靚果個要送俾 Lily,所以我同老豆就食樣衰果個. 個蛋糕雖然係樣衰啲,但味道真係一流,無得頂!因為我用咗 Valrhona 72% 嘅苦甜朱古力,所以朱古力味勁香濃,仲帶有少少我最鍾意嘅肉桂味 o添!個 cream 就仲正,咖啡味好濃,Lily 實鍾意!呢個雪芳蛋糕一定會不停咁 encore,不過就要試吓用其他食譜去整,唔想再有 "A 貨" 嘛! - 根據食譜指示,如果蛋白霜變軟時,可以用打蛋器再次打發. - 如果屋企有奶的話,可直接用 50 克奶代替水同淡忌廉. - 細磨咖啡粉可放入攪拌機內打到更加幼細,以免蛋糕食落有粗粒口感. - 唔用甜忌廉的話,可用淡忌廉加 13 克糖打發,之後再加入咖啡溶液即可.
- 用抆刀將咖啡忌廉抆上蛋糕表面及內圈.
蛋糕咩!!真係無眼睇呀!
就真係有排練喇!
體呀,好啦,聽日 Lily 嚟學琴時就送俾佢 啦!
抆完 cream 之後,就灑上朱古力粉,點知灑到一邊多一邊
少,於是將錯就錯,就將佢變咗做一個 "A 貨"
Tiramisu 喇!
Notes:
- 蛋白霜打好之後,可放入雪櫃以保持蛋白霜內氣泡嘅穩定性.
- 再喺蛋糕面灑上防潮朱古力粉即成.
真係好似 blog 友 A moon 咁講,啲朱古力會令到蛋白霜消泡 o架!當我將啲蛋白霜加落去朱古力麵糊度時,即刻聽到微弱嘅 "吱吱咋咋" 聲 ,係啲蛋白霜消泡嘅聲音嚟 o架,聽到都真係幾驚,好驚會失敗呀!因為消泡嘅關係,所以麵糊體積都減少咗.平時除咗可以做到兩個小型蛋糕外,仲會有少少麵糊剩,但今次就連裝兩個小型雪芳模都唔係好夠呢!
唔知係咪因為消泡嘅原因,個蛋糕攤凍後回縮得好勁,其中一個仲幾乎成個脫模咁滯!!
右面果個縮到得番好細個咋!
之前左邊果個脫咗模之後都 OK 喎,起碼無 "熟悉的凹陷位" 先啦!
右邊果個就真係想死呀!!攪到收哂腰,你估你係經典朱古力
靚啲果個抆好 cream 之後都唔錯喎,不過我啲抆 cream 技術
之前喺「二德惠」度買咗 pack 圓形蛋糕盒,要嚟送禮都幾得
個 "A 貨" 經典朱古力蛋糕見到都無乜心機整靚佢,求求其其咁
因為靚果個要送俾 Lily,所以我同老豆就食樣衰果個.
個蛋糕雖然係樣衰啲,但味道真係一流,無得頂!因為我用咗 Valrhona 72% 嘅苦甜朱古力,所以朱古力味勁香濃,仲帶有少少我最鍾意嘅肉桂味 o添!個 cream 就仲正,咖啡味好濃,Lily 實鍾意!呢個雪芳蛋糕一定會不停咁 encore,不過就要試吓用其他食譜去整,唔想再有 "A 貨" 嘛!
- 根據食譜指示,如果蛋白霜變軟時,可以用打蛋器再次打發.
- 如果屋企有奶的話,可直接用 50 克奶代替水同淡忌廉.
- 細磨咖啡粉可放入攪拌機內打到更加幼細,以免蛋糕食落有粗粒口感.
- 唔用甜忌廉的話,可用淡忌廉加 13 克糖打發,之後再加入咖啡溶液即可.


text:
好姊妹夾租唔出錢仲用我地名周圍呃人借錢...過唔過份左d?
張嘉欣小姐(古力) 我都忍得您耐啦
咪以為扮消失就當可以解決到d問題
曾經我地幾個當您真心姊妹
一句話想一齊住我地搬埋一齊
好,我地搬埋一齊住!
您食我地住我地著我地既有冇同您計過?
買野比您食要幫您拎到您面前,食完要幫您汁垃圾
個陣您話您冇錢ok,我地幫您出!
您用我個名問人借錢話我冇錢交租?
您用人地張卡買化妝品要我地找數?
您仲好意思要我地幫您條仔交埋電話費既
算,到我地話搬您又打又殺咁,話比一個鍾時間我地汁野走?間屋用您名登記嫁?
您咪系出面講到自己幾偉大啦,好多小動作系您造成嫁!
邊個系背後搞事搞非?個個咪您自己囉!
系呀,您話我地淨系識系fb打野罵您,系因爲您玩消失呀嘛,我地有乜計姐?
有好多人唔知咩事所以幫住您,到而家講晒出黎囉!
系您自己唔要面咋!仲有咪以為您偷左我地一齊儲既錢唔洗還!
您想既我地一定幫您宣揚既,睇下您仲可以呃到邊個!
您同我地講既每一句我地都有cap低既,我地真系有圖有真相嫁!
咪系度再扮咁多野,一陣又話您同過邊個一齊有過人地bb,一陣又話人地點對您
真系唔好意思,我地聯絡過晒佢地,有幾多真幾多假大家心照啦!
PS,大家幫手share出去,等多d人知咪比佢呃仲有等佢出下聲!
搬走仲要搞到間屋咁!
頁: [1]


text:
究竟去咗外國耐 係咪真係會唔記得廣東話?
以前係香港嘅時候,成日見到啲竹升妹,又或外國返黎嘅人,成日扮唔識講廣東話,見到就真係討厭,明明你係香港出世,去個外國一兩年,返到香港就廣東話講到一舊舊,算掂先.不過,當自己真係去咗外國兩年,發覺有時有啲嘢,原來自己親身經歷,先發覺原來唔係咁講.
由於讀書唔成,好細個係香港就開始出黎工作,做咗十幾年,開咗winandmac.com,搞到變咗間公司winandmac Media,壓力愈來愈大.兩年幾前,決定暫時放手,去英國抖一抖,一抖就抖咗兩年.初黎英國,照常搵工,照常返工,雖然同事之間都有大陸人和澳門人,都仲有機會講中文.但係,基本上放工或者唔搵講中文嘅朋友嘅話,完全都係強逼性講英文.個腦自自然然好多時,就算講一句說話前,都會自動用英文去諗.
本來以為其實都無乜嘢,但因為一啲白事要趕番香港,先發覺真係會有啲問題.第一日同朋友食飯,先發覺真係會有啲嘢唔記得咗點講.雖然未至於話完全唔記得點講咁誇張,但就係講廣東話無以前咁順.係個一下,我先發覺以前識個班外國返黎嘅人,原來唔係扮的.
住咗一年左右之後,再搬去一個英國鄉村地方,要搵個講中文嘅人都無咁濟,情況就變得更差.可以去到有幾個星期,都無機會講中文或者廣東話咁濟.當突然間要開始再講番廣東話嘅時候,又或甚至要寫嘅時候,真係難咗好多.
當然,可能因為筆者本身好容易受環境影響.寫呢篇唔係想話,去到外國住得耐連母語都完全唔記得點講,只係想講語言嘅嘢真係好受周圍環境影響,唔用,唔講,唔寫,就算係你母語都好,都一定會退步的.另外,下次見到外國返黎嘅朋友,就體諒一下啦.


text:
老一輩成日話麻雀枱上看人性,但其實在日常生活之中,餐枱之上都可以清楚睇出一個人嘅性格.
有啲人對食真係冇乜要求,但求飽肚.呢啲人你真係畀舊屎味嘅朱古力佢食佢都照啃.想當年令人聞風喪膽,而家已經光榮結孽嘅明將喺佢面前都係濕濕碎.
呢種人性格隨和易相處,但鑑於佢太冇要求,同呢種人食飯千祈唔好畀佢揀餐廳,大伏.
有一種人,來來去去食死嗰幾個餐.喺你去到去開嗰幾間餐廳之前,你就已經知道佢陣間會嗌邊個餐,唔講仲以為佢嫁咗比個餐,同佢訂立咗一生一世嘅盟約🙂
呢種人你話佢固執又得,話佢忠誠又得.呢種人事事追求絕對的安全感,害怕改變,即使在人面前表現得熱情,其實有隱藏在內心真實的一面不為人知.穩定得不過不失,但生活會缺乏激情.
簡稱,選擇困難症.江湖人稱,「快啲啦仆街」.無論係揀餐廳,定係揀餐,呢種人都要諗一大輪.
呢種人其實係心思比較細膩,諗得多.識照顧人,但同時做唔到決定呢樣嘢,又會為朋友帶來煩惱.例如,三個選擇困難症一齊食飯的話,你哋就聽一齊餓死把啦.
同上面嗰類人啱啱相反,有啲人可以一坐低望完個餐單一秒,就決定好自己要食咩.
呢種人性格比較果斷,有領導風範.但有時會因為缺乏考慮而帶來問題.譬如,因為揀得太快太求其,好容易會食到屎.相傳689個老婆就係咁㨂番黎,誤一生,誤一生呀.
每次翻開餐牌,都唔會叫set meal,而係揀最新奇最陌生嘅菜式,乜嘢「你阿嬤個彈彈波」咁嘅名佢就實會揀.
呢種人喺生活其他範疇中都會係個喜愛新挑戰的冒險家,同食死一個餐嘅人相反,佢唔中意留喺comfort zone內.但冒險得多都會成日撞板,食到屎都咪怨天尤人🙂.
但無論點揀,日日咁揀來揀去都真係好鬼煩.范統議員辦事處最近新推出咗一項社會服務,只需透過Facebook chat inbox 一句肚餓了就可以快速幫你揀定今餐食乜嘢,以後食飯,唔洗再煩!


text:
其實justice係Sol原女友呢樣野
元祖就有提係Sol 故人 (3個老朋友)
好耐之前X plus 同XX再講白點
之後又出drama CD講一個黑暗未來 Dizzy叫Justice做阿媽
yeah!劇情派
無錯,Dizzy係Justice生出黎一早已經講左
所以Sol係Ky既外父
講開有一點可能大家諗太多
Dizzy係3歲因為gear係急速成長啦,咁其實精神年齡係跟住大架而唔係有 D 人諗3歲細路仔有青少年外貌,Ky某程度上唔係蘿莉控,佢地係你情我願,所以請不要再咒罵Ky了
另一點好喜出望外係相隔左咁多年,每個角色性格上都有 D 轉變,畢竟經歷左咁多野...Sol真係好慘
自己心愛o既人變怪物仲要係敵對,其實唔多唔少都已經
Dizzy得3歲
身材18歲
3歲係xx果陣,而家應該8-9歲
順帶一提仔仔Sin係5歲~
佢話一星期要剪一次頭髮(因為半gear關係頭髮長得好快)
而老豆ky係每一代造形都愈來愈長頭髮都係因為gear影響)
呢一點又係好多人誤會,應該唔係因為同Dizzy結合過所以連佢都有影響,xrd劇情中係講過聖戰果陣因為知道唔夠打所以有一部份騎士係做左實驗打左少少gear入身,咁我估佢都有打過
呢個真係係無意間發現,當時連Leo聽完之後都突哂眼
而家o既Ky唔再係一個熱血傻的嗎,已經係一個冇野係絕對o既人,只要覺得呢件事係o岩o既佢就會去做,唯一就係少左少少信心


text:
29 JANUARY 2010 (FRI)
今日既心情真係可以話搭過山車咁,一早約好左今日放工去醫生度覆診照OSCAR,雖然成日都叫自己唔好諗...唔好緊張,小小豬一定會PASS到個TEST,不過始終依個都係一個幾重要TEST,所以口就話唔擔心,不過都好緊張.
但依個心情隨住LUNCH之後就改變左,係心情仲差左...簡直係好似跌左落谷底咁.
當LUNCH後回到OFFICE如廁時,發現有流血情況出現,一見到啲血真係成個人都震晒,即刻打電話俾大肥豬同小豬媽,邊喊邊講,因為除左喊我都真係唔知自己可以點啦!
由於睇開醫生正值LUNCH HOUR,所以小豬媽就叫我即刻搭的士去養和醫院,到時再CALL主診醫生返嚟睇我.
原先我都係打算過左3個月先同老細講,不過冇辦法,我要即刻去睇醫生,所以迫住要提早同老細講我有左BB嘅事,講完之後我就一支箭咁走去搭車.
係我搭車途中,大肥豬都已經請左下半假同樣去緊醫院.小豬媽同小豬爸原本係入左新界拜神,佢地都唔繼續行程飛車去醫院陪我.
一入到醫院就即刻去登記,相信我個樣真係好慌亂,姑娘一見到我就即刻叫我放鬆唔好緊張,等左一陣,見姑娘將我個情況打電話話俾我嘅主診醫生.最後醫生叫我直接去診所,話可以順便照埋機.
既然醫生都咁決定,所以我就係醫院等埋大肥豬同小豬媽之後,再由小豬爸車我出銅鑼灣睇醫生.
一上到診所,醫生就即刻幫我檢查,瞓上婦科床上真係從未如此驚恐過.經醫生檢查後發現原來只係一個小問題,唔係小小豬嘅問題,一聽醫生咁講,我個心就即刻定一定,放心左少少.雖然係冇事,不過醫生都開左一日假俾我叫我休息多啲.
之後醫生幫我做埋OSCAR TEST,係超聲波機見到小小豬已經大個左好多,已經有可以睇到成個人仔樣,醫生話度頸皮度數好好,仲話小小豬胎身比預產期大左三日.
相信小小豬會係一個好活潑嘅小朋友,因為從超聲波機睇到小小豬手仔腳仔不停咁郁,好似打拳咁,仲表現左彈跳起身俾我地睇添,見到依個情況,真係完全放心晒,仲勁開心呀!
睇完醫生就再去化驗所抽血,做埋下半PART嘅OSCAR TEST,雖然通過左度頸皮,不過都要睇我個驗血報告先知係唔係完全PASS個TEST.
唉...要等三日先有報告出,真係攪到心情都15/16,不過想信一定會冇事,小小豬一定健健康康呀!


text:
其實我都好少係網誌上發"勞蘇",不過今日真係發生左一件不吐不快嘅事,所以請大家容許我發一發"勞蘇"啦!
事緣今朝要陪小豬媽去睇醫生,當我地去到銅鑼灣準備轉車時小豬媽話肚餓,見時間尚早,所以就係附近搵間餐廳食個早餐先再繼續行程.
我之前都已經食左少少嘢,我就唔肚餓,只係陪小豬媽食.
點知....我地一入到間餐廳先睇到佢地個牌話,人均消費要$20.就算小豬媽嗰杯飲品轉凍飲都係唔夠$40,但我又真係食唔落一個早餐,所以就只係散叫左杯凍檸茶俾自己.
點知一睇張單真係嚇C人呀~
嘩......真係冇飲過一杯要廿幾蚊嘅凍檸茶,佢個SIZE仲要俾出面嗰啲茶餐廳嘅細啲,真係有少少離譜呀~
其實佢俾我地睇嘅餐牌全部都係早餐SET好晒價錢,但就冇寫散收費,諗住最多都係十幾蚊,真係完成冇諗過要成廿幾蚊,仲要係咁細杯,真係勁嬲囉!
散叫收費高係一個問題,其次就係啲嘢係勁難食,小豬媽叫左個排骨番茄通粉,一粒排骨都冇都唔緊要,小豬媽食左一啖之後就唔再食.原來碗粉一啲番茄味都冇,只係得個甜味(仲要係甜到無朋友嗰隻),我真係以為食緊糖水呀!
小豬媽原本想倒左啲糖水出嚟用熱水冲過,諗住可以繼續食,點知過一過熱水都仍然係好甜,最終都係食唔到.(最衰當時自己太嬲,唔記得影低碗糖水同大家分享,相信大家見到都真係會食唔落呀!)
依間嘢已經俾我BLACK LIST左,相信亦都唔會再有下一次機會入去啦!


text:
侯任行政長官梁振英未正式上場,已經凌駕現任政府推出一籃子措施,近來鬧得最熱烘烘的,應該都係由2013年1月1日起落實二手單位要列明實用面積,我相信對大部份地產從業員來講,一定唔多受落,一來多咗工作要做,往後又未知政府有咩配套,部份地產代理分分鐘唔夠盤無單開之餘,仲可能會有講錯野計錯數既亂像.
不過點講都好,我作為買家,列明實用面積絶對係天大既喜訊,始終買樓唔同買斤菜,唔係個個人都可以閑閑地拎一千幾百萬出嚟,買埋個啲根本唔屬於自己,又或者睇唔到嘅屋企面積.除非你唔係投資者同資深買家,否則一定會知道建築面積同實用面積係真係可以好大差別,所以自我開始投資物業以來,考慮入貨前,除了建築面積,都必定會先去查核發展商所寫和政府提供既實用率同實用面積,再計算同比較建築呎價及實用呎價.
建築面積嘅漏洞,已經俾發展商賺多咗好多年,變本加厲既情況屢見不鮮,現在都好應該還番個公道俾市民,以實用面積來計算呎價/樓價,保障大家既血汗錢.
但話分兩頭,支持歸支持,立法歸立法,究竟執法部門,政府機構喺背後點樣操作,既可以保障買家,又可以令地產代理有效咁維持生計,唔會係呢個胡同裡面猝死,暫時仲未睇到.就好似會否公開所有二手物業單位既實用面積俾大眾免費查詢,地產代理需要點樣做先唔會觸犯法例,有無清晰指引,買家點樣先可以保障自己嘅權益,一堆問題未傾好就先立法既做法實在太兒戲.我認為政府部門應該先處理好相關既解決辦法同操作程序,然後先去執法,如果唔係大家都無所適從.現時夕陽政府又好,候任政府又好,我都未見到過任何有前瞻性同遠景既政策推行過,無論對政府既威信定係平民百姓既荷包黎講,都唔係一件好事.


text:
點都係買pro
個價差個少少
pro 嘅fps 可以去到60喎
點都係買pro
個價差個少少
pro 嘅fps 可以去到60喎
2080 vs 3180
貴53%叫差少少
點都係買pro
個價差個少少
pro 嘅fps 可以去到60喎
2080 vs 3180
貴53%叫差少少
點都係買pro
個價差個少少
pro o既fps 可以去到60喎
2080 vs 3180
貴53%叫差少少
去sony store 正價買ps4 pro
有4K電視就買PRO啦
點都係買pro
個價差個少少
pro o既fps 可以去到60喎
2080 vs 3180
貴53%叫差少少
一千蚊有幾多
有時唔係話提升幾多percent價錢就要提升幾多percent效能
有d人只係想買最好o既product而個價錢老實講wfc 1千都拎唔出學乜人打機
我好後悔成拎日打機
你依加番轉頭仲黎得切
BTW
放ps4 pro
冇盒冇單 90%新 功能正常
另外加未開盒手制1隻 3個月會員
同 5隻game
看門狗 2 中文
人中6 中文
人中極 中文
Uncharted 4 中英合
勇者鬥惡龍 創世小玩家 中文版
一炮過3500 唔分開賣
荃灣或東涌線 交收
樓主諗下買咩game玩仲好啦
假如唔係咩game都玩接受到
要偏向玩某類,Ps4注定封箱
我部ps4買gta5同龍珠xv
玩左唔夠一星期就封箱
過兩個月pc又買gta5同龍珠xv
樓主諗下買咩game玩仲好啦
假如唔係咩game都玩接受到
要偏向玩某類,Ps4注定封箱
我部ps4買gta5同龍珠xv
玩左唔夠一星期就封箱
過兩個月pc又買gta5同龍珠xv
呢樣真
我為左GundamVS 買機, 而家諗緊PS4 仲有乜game 玩
機+大掣+game, 差唔多5k, 為左一隻game, 諗返起有d 傻
前排高登先有個slim苦主post話冇光纖
買ps4使唔使額外買手制
大家有無去過非藍店買
有無保養
大家有無去過非藍店買
有無保養
你係買制貨,上網登記,香港sony同你保啦


text:
9 MARCH 2015(MON)
今日去帶左小小豬返學之後,我就去左鰂魚涌公園一轉,因為想去搵下傳聞嘅鬧市中的櫻花樹.今日一見,比我係網上相片見嘅靚好多呀~
其實初時係網上知道鰂魚涌公園有一棵櫻花樹時,我都已經好想去睇下見識下.因為除左N年前蜜月旅行係日本見過一次之後,都冇見過櫻花,原本都有考慮過入長洲睇櫻花,不過大肥豬又冇依個興趣,所以一直都只係得個"諗"字.
既然知道係咁近嘅地方有得睇,當然想去觀摩下,見今日天氣都幾好,所以就去睇/影一轉啦~
其實全場都只係一棵櫻花樹,不過就俾好多人圍,個個都想影靚靚櫻花~
當然我係其中一個圍佢者,唔覺唔覺我都對住依棵櫻花樹影左半個鐘,自己都覺得有點傻,不過咁靚嘅櫻花,真係影多啲都唔會覺多呀!
遠睇就好似唔多覺靚~
不過唔同覺度睇,真係好唔同,啲櫻花好靚呀~
除左我地之外,都有小蜜蜂對櫻花好有興趣哦~
就連平日唔多鐘意影花嘅大肥豬睇完啲相之後都話啲櫻花靚,仲讚我影櫻花嘅角度攞位唔錯添,真係聽到我有啲飄飄然.當然比起專業人仕我啲櫻花相都可能係差好遠,以一個師奶仔嚟講都算OK啦,不過最重要係自己同身邊人都覺得靚就夠啦!
我自己就覺得影得好靚,你地覺得呢?.....呃下我都好呀....哈哈哈!


text:
2017年運程預測
只係講出轉運,而講唔出會轉什麼運,轉成點,轉出乜嘢後果,會讓人覺得你冇料到,廢話.本欄絕對唔會浪費大家閱讀時間,亦唔會浪費本人時間寫作廢話,預測未來少不免.2017年復稿,作全年預測在所不辭.
加息不會推跌樓價
樓價係唔會跌,就算你加幾多次息都唔會跌.按揭利率同樓價從來沒有直線關係,供樓兩厘息樓價升,但廿幾年前供樓十幾厘息,樓價一樣有得升.從來要樓價跌只有一個原因,就係香港經濟玩完,香港失業率攀升,香港人冇嘢做,供唔起樓,甚至要賣樓套現,咁就樓價跌.而家嘅樓市,同創業板嘅股票一樣.點解創業板股票可以上到幾百億市值仍屹立不倒,個個都話佢冧,佢都唔冧?只要揸貨嘅人冇諗住沽,再上一千億市值都仲可以.你以為終有一日要散貨,火箭上升始終抵受唔住地心吸力?但其實佢哋係哈勃望遠鏡,從來冇諗過返落地球,價錢又點會重歸起點?
樓價被辣招夾到市場冇貨,全部業主都唔想賣,樓價又點會下跌?2017年除非香港玩完,業主要賣樓套現,否則想賣樓嘅人仲少過創業板股票嘅沽家.橫睇掂睇,香港人可以玩完,但香港唔會玩完,因為大量有銀紙嘅大陸人想代替你香港人.全中國有邊個一線城市,冇霧霾,食物冇毒,唔可能輕易地在機場畀人帶走?香港唔只係中國境內嘅美元區,仲係中國境內唯一可以住人嘅安全城市,大陸人唔知幾想香港人走晒,佢哋落嚟嘆世界唔使咁逼.香港人假如移民或玩完,要沽售手上嘅優質樓盤,自然有人接.冇能力爭贏優質樓盤嘅香港人,走晒去接啲二級樓盤,大陸人唔識嘅地段.


text:
返工返工返工,其實好多人返工都係為咗放假,咁問題又嚟喇,咁放假其實又算唔算代表公司嘅一部分呢?因為一直以嚟好多打工仔,放假之前原來都會知會老闆.日前有討論上嘅網民話自己公司規定,放1星期或以上嘅大假,都要提交原因.好多人都話,其實員工放假原因係屬於私人原因,所以自己點解放假係屬於個人私隱
好多人都知,香港地地小人多,連住都成問題,莫講話要養車;好多時擁有一部車已經畀人視為「大使」,「奢侈」,更認為係中產以上嘅玩意;但偏偏有人愛車如命,哪怕每個月賺一萬幾千都好,都希望有架車開下.最近討論區有人出文,指責公司一位新入職嘅初級文員,竟然每月開車由將軍澳返中環公司.公司內唔少同事都眼紅,指責「後生仔唔知米貴」,「洗腳唔抹腳」,「充大頭鬼」等.事件引起網民兩極回應,有人指有罪,有人話無罪;最基本話人有罪嘅原因我諗唔使多講,反而係無罪嘅觀點更加值得人深思.
正常返工與老闆同其他同事之間,都好應該保持一定距離,即係話太私人嘅事都不如自己收埋,唔好畀大家多人知道,但偏偏好多人都唔知機,自己八卦人哋同事嘅家事,又要多口搭嘴,非常唔識做.其實大家有無諗過,同同事之間保持應有嘅距離,唔係保障邊個,係保障你自己咋!嗱,外國就有新聞指有位老闆無意間講咗畀下屬知自己有情婦,下屬仲以為老闆當佢好朋友,同佢交心,點知後來老闆諗諗下覺得佢知道自己秘密好危險,決定突然炒咗佢,連公司都入唔到,無仇報!所以好多時,就算人地同你講,保障自己,都係唔好聽好過!亂畀意見好大件事知道咗,你實無可避免要畀幾句意見,結果可能有幾個,第一個就係搞禍人哋;第二個就係畀人覺得你多;正面評語呢?對唔住喇,都好難有,除非你真係同嗰位同事好好朋友啦.畀人誤會爆大鑊知道人地家事,另一個危險就係萬一呢件事無端端畀其他人知道咗,頭幾個畀人懷疑爆料嘅,就一定有你份,瓜田李下,水洗都唔清啦陰公豬!有事鍾無艷如果發展到後期,同事不停同你Update家事,反而你成為咗佢嘅輔導傾心對象,對方有事無事都對你講,你反而會覺得煩,記住辦公室係工作嘅地方,所有外事都會阻礙你收工架!
細細個聽童話故事,螞蟻一定係被評為「勤力」嘅象徵,仲畀父母話要好似螞蟻咁勤力!不過姑勿論勤力喺今時今日仲有無用,而係螞蟻係咪真係咁勤力?!外國科學期刊《Science Alert》剛公佈昆蟲學家一項新研究,發現原來40%螞蟻每日都只係扮忙!
香港人返工係好大壓力,乜都要快,連行路速度都係世界知名地快,喺秒秒鐘幾十萬上落嘅香港,原來行慢少少都係罪,唔㩒𨋢門都會畀人炒!係架話說討論區有網民就話因為自己唔喺香港土生土長,以為香港同外國一樣㩒閂門掣係代表無禮貌,所以返工坐升降機時唔會㩒閂門掣,如是者,要等到升降機自己閂門,如是者呢個令搭客多用咗3秒嘅行為,畀公司嘅老屎忽知道咗,後來就過唔到試用期,搞到呢位網民鬼死咁無癮.其實呢單嘢就真係唔可怪呢位網民,畢竟外國返工文化同香港實在太大分別,真係玩死呢班「海歸」打工仔架.以下呢啲情況,你又同唔同意呢 ?
大家可能都知,香港鼓勵公司聛請殘障人士,好多時更會提供津貼,而香港好多公司仍然覺得麻煩,又或者純綷從工作效率層面,又或者係因為公司硬件上無配套,即係未能提供合適工作空間.所以話香港公司比較短視,近日美國紐約著名Startup Agency「Albany」嘅首席人力資源阿頭Lisa Barone就直言「請殘障員工,係幫公司填值.」聽落去係咪好有啲唔係太好廳,好似係利用佢哋咁;但其實據Lisa嘅理論,大家都係互惠互利,畢竟到最後公司係為咗賺錢唔係做慈善,斷唔會做一啲損害利益嘅事.睇下Lisa有咩觀點:
好多香港人都怨返工好悶好辛苦,係就係香港地出名工時長係世界第一;不過另一邊廂其實好多人返工係無嘢做,無嘢做係一個咩情況?幻想一下,返工9個鐘入面,對住電腦,唔可以做自己嘢,其實好慘.有好多返工好忙嘅人唔明,會問「無做嘢都好怨?」因為當你無試過咁悶,你都唔會明白,悶住咁返工,唔比忙住咁返工開心;而當你要悶住咁返工,但又要扮有嘢做,就更加係心理身理都有相當大嘅壓力
好多公司都賣創意,例如廣告,市場推廣,銷售等唔同類型公司,賣嘅服務就係創意Idea,呢類公司通常設計會非常有格調,又有嘢食又有嘢玩,務求令到上去開會嘅客人耳目一新,令佢哋感覺到公司嘅創作力!不過,要成就大事,其實每一個細節都唔可以放過,注重公司設計及裝潢之外,有嘢樣好多公司都會忽略,就係會議室名稱!
辦公室從來係弱肉強食嘅地方,不過好多時唔係指員工同員工之間嘅競爭,而係講員工同老闆之間.因為大家可能都會見過,好多公司所謂嘅「優秀員工」,「最佳員工」,公司頒晒奬,升晒職加晒人工,表明會重點培訓嘅員工,轉個頭就已經跳槽走人.好多人會覺得呢啲員工唔感恩,唔珍惜公司嘅重視,視升職加薪為跳槽嘅跳板.但事實上又係咪咁呢?
獵頭公司好似已經由當年神神秘秘嘅行業,變成宜家好似可以公開同人講嘅職業.不過與此同時有關獵頭公司嘅負面新聞都屢有不斷;上星期就剛有新聞本地有一間獵頭公司竟然張2萬分資料履歷外洩,當中當然包求佢哋好多個人資料;搞到私隱專員公署要開File查喇.所以家面對Headhunt,收到佢哋電話,唔好掛住開心,要注意嘅事仲有好多.
其實香港法例,除非係個別工種,例如銀行Teller,否則普通員工無須就自己錯誤向公司賠償,最高只有$300墊底費;但當然一旦發生呢種事,你都好難保得住份工,而且公司可以另外由民事途徑向該位員索償!
近年多得欣宜,展現真我大無畏,覺得肥就肥,無需理別人目光,活出自我最緊要.小編係欣賞佢嘅勇氣同堅持嘅,不過人哋係歌手,專業係唱歌(仲有身家雄厚);試諗下現實當大家係打工仔,肥又係咪一個值得自豪嘅地方?如果我話你知,肥人喺公司無歧視,你都唔信啦!外國著名HR資訊網站Evil HR Lady主持人Suzanne Lucas就直接講過:「肥,絕對會阻礙搵工.HR都係睇觀感,而外表係最快標纖一個人嘅方法.」網上亦有唔少肥人分享一啲公司嘅不公平待遇,大家睇睇.
雖則已經去到2017年,其實返Office嘅衣著都已經唔再咁講究一定要西裝骨骨或者Formal女裝;好多人返工都不過Smart Casual,或者T恤長褲就算.不過近日討論區有人話公司一向可以著便服,但最近卻因為戴帽而畀老細「照肺」,警戒佢要注意衣著,話唔合適兼不合禮貌喎.咁大家又有無諗過,點解返工可以著便服,但又唔可以戴帽呢?
好多人話「喺度食唔好喺度屙」,難聽就難聽啲,不過其實好貼切,尤其喺辦公室,偷食同事,一定係死罪.係咪真呢?睇下以下網友提供嘅真實例子:男同事A同對面位女同事B搭上,偷食出軌,最後更加同老婆離婚,而且自己放棄仔女撫養權,因為想一身清白咁同B重新開始.公司同事議論紛紛,批評A始亂終棄,拋妻棄子,但部門阿頭竟然以「工作表現未受影嚮,有公私分明能力」之理由,於年終評核中畀A級成績;但經過HR時,HR阿頭卻因「人品」問題,由A級改成C級
要喺辦公室之中食得開,好多人以為靠硬實力,即係「做得嘢」就可以,其實係太天真喇!好多時軟實力先代表一切,即係「人事關係」.當然唔係要求大家做到面面俱圓世界仔一樣,畢竟性格係天真,唔係咁滑頭都無謂勉強.不過今日講嘅呢一點呢就人人都可以做到,就係講「早晨」.
辧公室當中嘅設施,係唔少打工仔對公司有無歸屬感嘅來源之一,例如公司咖啡機靚唔靚啦,有無公家雪櫃啦,Pantry嘅枱好唔好用啦,有無免費茶水等等;但偏偏對於洗手間呢,大家又好似無咩要求,頂多頂多係唔污糟就可以喇.
辦公室可唔可以拍拖呢?呢條問題真係千古難題,不過好多人都會贊成呢個答案「可以,不過請你低調」;無錯嘅,好多時同另一位同事拍拖,其實唔係咩大不了事情,只要公私分明,其實大家都唔會故意去刁難;但係,最麻煩嘅事係,老闆同下屬拍拖,而且你只係同Team嘅同事仔一名,面對Team入面直屬老闆同你Teammate拍拖時,你應該如何自處?
根據外國著名網站Glamour嘅「1000男士大調查」中,超過46%男人都唔介意因為「多賺錢而投入一段愛情」,即係睇錢大過感情;而且84%男人更話唔介意女伴比自己每年收入多10萬美金或以上!另外亦有問及男人最擔心嘅事情,最多人揀係「貧窮」有成36%;另外23%男人擔心「死亡」.
「暖男」呢個形容字大家近年都聽得多,主要都係形容日常生活上遇上嘅暖男,尤其係基於愛情之上,暖男更加可以話係買少見少嘅筍盤!不過大家形容愛情上嘅暖男就多喇,但其實大家日常返工時間佔大半日,坦白講,有時對同事多過見朋友,親人,愛人.即係話如果辦公室之中嘅暖男,其實更加煞食架!想成為人見人愛,人緣極佳嘅Office暖男(升職都易啲架!)不如睇下有無做到以下行為啦.
如果去到最Worst嘅情況,就請一定要訴諸更高權力層喇,畢竟粗口其實已經算係言語上嘅欺凌同騷擾,無可能被公司接受.不過你要有心理準備,行得呢一步你都預咗遲早要離開,因為你老細唔會畀好日子你過,就算佢已經唔講粗口.
最近講起網購呢,就一定要講到淘寶同順豐鬧翻,最多人關心嘅問題係「我啲貨點算呀?」「以後買唔到嘢呀?」諗深一層,網購真係影嚮到我哋目前呢代人好深,足不出戶已經可以買晒全屋物品,更多時候仲會買埋一啲本身唔需要嘅物品,真係有好有壞啦! 不過當然,自從網購之後,似乎大家又行少咗商場喎,喺美國,今年商場零售業績極差,在目前今年已經有8,600家商店倒閉,比起2008金融海嘯嘅6,200間仲要多
特朗普自上任後,似乎搶盡國際焦點,因為並非講佢嘅外交政策或者國策,而係佢嘅身體語言!一向喺商界威慣嘅佢,做咗總統仍不改霸氣作風,而近日焦點就係佢嘅「特朗普式握手」. 特朗普呢論不停外出作外交探訪,會見多國領袖,而傳媒留意到佢嘅方式係好大手上下搖動對方嘅手,並且用大力將對方拉埋自己身邊,更試過好似拍小朋友咁用另一隻手拍一拍對方嘅手.肢體語言專家就話特朗普係想顯示權力,突顯地位於他人之上


text:
老公成日都話夏天熱辣辣唔洗煲咁多湯,但其實夏天都一樣係要飲多啲湯水,所以今日我就煲左准山赤小豆扁豆湯,等佢兩父子清熱袪濕啦
其實依家啲天氣又濕又熱,都總係會令人頭脹脹身腫腫咁,成日都攰攰冇精神,所以就煲多啲袪濕湯,好好調理下自己身體.
赤小豆同扁豆可以話係夏天多數煲嘅湯,因為扁豆可以健脾和中,消暑化濕.赤小豆就利水除濕,和血排膿,消腫解毒.
原本我打算係買老黃瓜煲,不過行晒整個街市都唔見有大大粒嘅黃瓜,所以最後有朋友就教我用生熟薏米,北芪及准山一齊煲,除左可以清熱袪濕之外,仲可以健睥胃,強肺同預防感冒.
見咁簡單就當然買齊材料返屋企煲,豬肉眼$35,果皮1小角,無花果4-5粒,生熟薏米,北芪,准山,赤小豆及扁豆,藥材份量方面你同藥材店職員講大約幾多人飲用,佢就會幫你執份量啦
豬肉洗乾淨,氽水準用;果皮浸透去囊;其他藥材浸洗一陣備用
煲內放約3L水,然後加入果皮
水滾後放入所有材料
待水再次滾起時,先繼續用大火煲約15分鐘,然後轉慢火加蓋煲1.5小時
最後加入少少鹽調味,就可以飲啦
好坦白講,其實個味道係偏向有一陣比較重嘅赤小豆味,所以如果唔太”好”豆味重嘅人,可能會唔多鐘意飲依個湯(小小豬就係表表者,要三吹四請之下先飲一湯,真係激C我呀).
不過..其實又唔係好難飲,我自己都飲左兩碗,只係可能豆味重左啲,所以小小豬先唔鐘意啦,等我下次買到老黃瓜嚟煲依個袪濕湯,我諗佢一定會鐘意!
溫馨提示:由於材料都涉及藥材成分,所以係好因應個人體質,大家記得煲之前了解下自己,或者問下相熟中醫/藥材店職員,呢個湯料啱唔啱自己呀!


text:
D13: 麗江古城->拉市海->束河古鎮
萬里無雲, 最適合郊悠,黎左咁多日麗江, 第一日可以喺古城望到玉龍
報左散客中心嘅團去拉市海, 初頭好驚俾人賣豬仔, 因為冇領隊, 麵包車司機車我地去到, 再有馬夫接我地, 好彩最後都冇事 (唔知係咪散客團都係咁, 只係我地唔慣)
馬夫拉左幾步, 之後2個幾鐘就自己騎
馬上風光, d馬好鬼鍾意行埋d邊位, 好驚佢跌左落去
沿路都有好多油菜花
有人話而家嘅茶馬古道係假, 唔係原本嗰條, 不過大家都只係諗住騎下馬, 睇下風景, 係咪真又有咩所謂呢?!
行一段時間就會有d位落馬休息下, 順便影下相
呢個就係拉市海
呢度都望到玉龍
拉市海前都有d烤魚, 薯仔嘅小攤, 遊湖前可以食下
行行下隠隠聽到d好熟悉嘅歌聲喺呢間屋仔傳出, 竟然係......Billie Jean???????真係估佢唔到(黎左雲南咁耐, 第一次聽倒有英文歌竟然係呢度)
我地陣間就係坐呢d船遊湖
成個旅程最乾旱嘅土地
馬夫係佢, 船夫又係佢, 世界難撈
船上風光
遠處嗰d係海鷗
好大片油菜花呀~勁靚
r4個散客團仲包左餐晏仔, 雜菜火鍋, 雖然比較齋, 但加左辣粉好味勁多
回程返麗江執拾行李後就去束河古鎮 (喺麗江搭公車, 落左車仲要行勁遠先到, 多得一個大叔教路, 教我地抄小路入, 可以避左每人$50 嘅門票)(其實一早知有條小路, 不過唔sure點行就問下路邊大叔)
今晚就住呢度, 冇記錯係rmb$80/晚
頭先拎住一大袋行李要抄小路入, 而家兩手fing fing可以出返正門影下相
束河離玉龍超近
可能平日關係, 呢2日麗江已經少左人, 平時已經少人嘅束河就更加少人 (呢個位已經算多人)
行到出汗, 食枝雪條先
同想像有好大出入, 麻麻地
一個人都冇嘅食店(基本上成條街都冇乜人)
小鍋米線
三鮮米線


text:
2010年7月22日 星期四
Amaroni's Little Italy
又一城係一個好地方,又多好野食,Amaroni's Little Italy絕對係其中一間,平靚正,每人百幾,可以食到好飽.
大家去到呢到,d waiter 就會放低一籃麵包,香草包配上黑醋同橄欖油,係提升餐前小食.
呢到最吸引我,又係我最鍾意食既,就係白汁忌廉焗薯片.
平時大家可能食開既洋蔥小食,應該就係洋蔥圈,但係呢到既炸洋蔥絲,係好特別架.而個凱撒雞沙律,呢到做得好好,d菜好爽同好脆,d汁都岩岩好.
d牛扒都烤得好好,六七成,食落又juicy,又夠肉味.個大拼盤包含好多野食,少d人都唔食唔哂,有呢到既名菜rosemary chicken, 腸, 牛肉丸, 燴牛尾.黎到呢到,點可以唔叫pizza,個classic pizza份量真係好大個,但係我覺得唔係太好食.
接下來,梗係要叫d pasta,呢到既carbonara真係好美味,每條意粉都coat滿汁,d意粉好煙靱,另一個好味既就係雜菜蕃茄天使麵,素食既人岩哂佢地.意式千層麵雖然好食,可是實在太過濟.
呢到既甜品,首推tiramisu,真係好正,不過好可惜無影到相.另外,如果有人生日,記住提早同佢地講,佢地會送一個麵包布甸,呢個係我至愛.
地址:九龍塘達之路80號又一城LG1層32號舖
訂閱: 張貼留言 (Atom)


text:
《潮流教主》差唔多八成角色都係做奸人堅,莊思敏,李佳芯,陳瀅個個都各懷鬼胎,其中陳奐仁直情係笑面虎,為人自私自利,睇到啲網民真係想打爆陳奐仁.一向都係FINALBOSS嘅鄭子誠,今次就做好人,論戲最奸嗰個一定要數長腳蟹呂慧儀!以往大家對呂慧儀嘅印象,一直都係佢對修長美腿,同埋N年前嘅中門大開嘅晚裝LOOK.不過,長腳蟹唔係淨係識sell對波,佢其實都有演技,今次喺《潮流教主》入面,長腳蟹就有機會發 ...
《潮流教主》差唔多八成角色都係做奸人堅,莊思敏,李佳芯,陳瀅個個都各懷鬼胎,其中陳奐仁直情係笑面虎,為人自私自利,睇到啲網民真係想打爆陳奐仁.一向都係FINAL BOSS嘅鄭子誠,今次就做好人,論戲最奸嗰個一定要數長腳蟹呂慧儀!
以往大家對呂慧儀嘅印象,一直都係佢對修長美腿,同埋N年前嘅中門大開嘅晚裝LOOK.不過,長腳蟹唔係淨係識sell對波,佢其實都有演技,今次喺《潮流教主》入面,長腳蟹就有機會發圍啦!
長腳蟹為咗要嬴陳豪,不惜一切,單係佢嗰幾個表情,真係明白咩叫「最毒婦人心」.以往大台演奸角嘅女仔唔多,今次長腳蟹呢個毒婦,應該可以殺出重圍!以後呂慧儀唔止係sell 波咁簡單,仲可以sell 奸啦!


text:
(原載於:KURSKHK.net)
其實郊野公園都係英國人埋下嘅炸彈.
首先,麥理浩攪出個郊野公園計劃,勁宣傳郊遊樂趣同愛護大自然,跟住中小學童軍,中學愛丁堡公爵獎勵計劃(回歸偉大祖國後叫AYP)成日帶啲青少年去行山露營,後來樂思會引入毅行者行者,香港人慣咗放假去行埋啲咩麥理浩徑同衛奕信徑(淨係個名已經大逆不道),咁咪一個二個都懷念港英囉.果啲行山徑同營地又鬼咁靚,入埋啲咩世界大十,攪到郊野公園好似神聖不可侵犯咁.
咩expedition, 咩wild camping, 咩conservation,根本唔符合我國國情.我國國情係「人有多大膽,地有多大產」同「向大自然要地」嘛,而家成個國家最緊要係發展,所以華北沙漠化,所有河道都污染到唔飲得咁滯,周圍都係癌症村都冇辦法.而領導唔怕,佢地有特供飲食,可以有專屬渡假區或者出國玩.
而家梁同志班子同佢啲金主開到口話要「發展」郊野公園,你地香港人點解咁唔識大體響度嘈?要你地啲郊野公園地嚟發展就好似拆你祖墳咁.郊野公園發展少少駛死咩?咩話?點解唔發展丁地,golf court,閒置軍事用地?痴線架你地?收番丁地,咁啲原居民點賣丁權出去俾地產商起豪宅呀?收番golf court,咁啲有錢人去邊度打golf呀?收番啲空置軍事用地,咁解放軍第時增兵香港住邊呀?呢啲都係香港嘅特供地皮嚟架,唔郁得架.
實不相瞞,我就係果啲俾港英荼毒既港人,童軍,愛丁堡,毅行者,露營我都玩過.我一直以為郊野公園保育大自然,為普羅市民提供免費娛樂,為香港淨化空氣同水源係德政,而家先明白原來又係港英埋下嘅另一個炸彈,令人心回歸唔到,仲阻住香港發展!
我見到梁同志班子,劉皇叔,陳啟宗開口話要發展郊野公園覺得忿怒,係我唔啱.我等蟻民,為咗一己私慾阻礙香港發展,罪該萬死!理應反醒!


text:
清新头像女生白色背景
- qq头像女生白色背景qq头像女生白色背景清新头像女生白色背景qq头像女生白色背景清新头像女生白色背景qq小清新头像女生带字qq小清新头像女生小清新头像女生小清新头像女生带字森系小清新头像女生小清新头像女生背影自然小清新头像女生小清新头像女生唯美qq清新头像女生qq清新头像女生侧脸qq清新头像女生带字qq清新头像女生露半身qq小清新头像女生qq小清新头像女生带字海滩清新头像女生qq小清新头像女生带字qq小清新头像女生小清新头像女生小清新头像女生带字森系小清新头像女生小清新头像女生背影自然小清新头像女生小清新头像女生唯美qq清新头像女生qq清新头像女生侧脸qq清新头像女生带字qq清新头像女生露半身
qq真人头像冷酷帅哥qq头像冷酷帅哥不带字qq小帅哥头像可爱qq2014头像小帅哥qq头像 小帅哥萌qq小清新帅哥头像动漫帅哥头像图片大全穿西装小帅哥qq头像qq小帅哥头像帅哥小清新qq头像小帅哥头像大全小平头帅哥qq头像可爱清新小帅哥qq头像动漫帅哥银发头像大全短发成熟帅哥头像图片成熟稳重的帅哥头像成熟眼镜帅哥头像图片qq帅哥带字头像qq头像成熟帅哥成熟帅哥头像图片大全白发血瞳动漫帅哥头像qq男生小帅哥头像成熟帅哥头像动漫忧郁冷酷帅哥头像qq成熟帅哥头像大全中系情侣头像超萌可爱小朋友头像小朋友最可爱的头像小朋友头像qq小朋友头像
相关文章:
清新头像女生白色背景
女生白色背景图头像
qq头像女生白色背景
qq女生白色背景头像
小清新头像女生,qq头像男生和女生
小清新头像女生无脸,性感的女生qq头像
qq小清新头像女生草地,萌女生头像
小清新头像女生桌面,qq头像 小女生
小清新头像女生壁纸
拿着花小清新头像女生
小清新头像女生花
手绘小清新头像女生
小清新头像女生森女
qq小清新头像女生草地
张依依清新头像女生
非主流小清新头像女生
qq动漫清新头像女生
qq好看小清新头像女生
森头小清新头像女生
动漫古代唯美人物图片1P*854665...
lol唯美战队名字2P*853007...
qq群头像显示不正常3P*43835...
yy频道管理密码忘了怎么办?yy频道安全设置4P*502577...
动态恐怖图片下载5P*392539...
卡通兄弟头像一对6P*54727...
qq名片个性背景墙7P*176964...
同学们早上好表情8P*198410...
唯美清纯在线亚洲9P*1482611...
高清扣扣头像 气质女生唯美小清新略带伤感10P*191067...
怎么制作头像加文字11P*24635...
唯美清纯小77新地址12P*8619...


text:
自從食量大大縮減之後,因為每次只能夠食少少,變得比以前容易肚餓,所以我依家會長期買定啲麵包,蛋糕,餅乾之類東西喺屋企,方便隨時醫肚.
早前喺百佳見到隻蛋糕做特價,只需 $10 一盒,見個樣都唔差,於是就揀咗呢盒朱古力味:
今日終於開嚟食啦!呢隻雙重朱古力蛋糕係杜拜嘅出品 ( 感覺上好似好 high class,係杜拜啲有錢佬專食咁款 ),打開個盒攞舊蛋糕出嚟時,覺得好重,好墜手,重過舊莎莉蛋糕,感覺就好似成舊都係實心朱古力咁.
切開之後,睇到舊蛋糕好多 " 蜂巢窿 ",成舊印尼黃金糕咁,食到落口個質感都有少少似,比較硬淨,唔似一般雪藏蛋糕般都會有番少少蛋糕鬆軟嘅感覺,再加上佢係用咗雙重朱古力去整,所以朱古味好濃,似食緊舊朱古力多過似食緊蛋糕!
如果當自己係食緊舊蛋糕的話,我就覺得麻麻哋,因為太過實淨,唔似蛋糕,無咗蛋糕嘅鬆軟;但係如果唔當自己係食緊蛋糕,只係食緊一舊用朱古力做嘅甜品,咁我就覺得唔錯,因為啲朱古力味真係好香濃,又唔會太過甜,配埋杯紅茶就仲掂!
P.S. 最失敗就係唔似莎莉蛋糕咁有個錫紙兜裝往,每次食之前都要喺個膠袋度拎出嚟,食完又要放番入個膠袋度,好鬼麻煩.由於個膠袋嘅 size 係做到啱啱好,所以拎出嚟易,放番入去難,好易整到隻手同個膠袋係哂朱古力!


text:
《想像共同體》一派嘅民族學,認為生成民族,需有建國神話,以建立身份認同.神話一詞,直接譯自英詞嘅Myth,另事情增添左無必要嘅神秘性.再加上幾十年來學界所提出嘅例子,如美國嘅五月花號同日本嘅天皇萬世一系論同小中華論,都係源自固有歷史,令人誤解建國神話必然係幾代甚至幾十代之前嘅事,所以先會出現香港史嘅訴求.依一方面,逐漸見到民間努力.例如本報就有同仁專文論述香港同百越族嘅關係,以及英治時代嘅歷史事件.最近兩個禮拜,又有團體紀念香港保衛戰.(詳情參看Watershed Hong Kong嘅FB)
見到依類型嘅活動有所發展,絕對係好事.論述歷史可以為香港尋根,實有巨大貢獻,值得我地支持.不過,除左幾代之前嘅歷史之外,建國神話亦包括近代事件.上台灣論壇,睇到台灣人談論1996年總統大選同導彈危機,講返當日軍部提升戒備級別,各營都裝上實彈,氣份緊張.就算素未謀面,台灣人都知道大家都係同一時間,係唔同地點準備決戰,已經係一次共同經驗,將大家拉得更近.之後每次總統大選,政綱倡議,候選人辯論,媒體發酵,其實都係共同思考前路,加深咗佢地對共同體嘅認同.
所以建國神話,其實如同處境喜劇,每日都有新故事.歷史故事,獨立語言,自有文化等等係民族基石,適宜廣泛宣傳,教育後代.而係基石之上,就係每日我地都經歷緊嘅事.將近代事件與及時事拉入建國神話,重要性不下於論述歷史.建國神話,係靠一日一磚堆砌出來.
八三年中英談判之後,香港經歷過好多事件.上一代嘅政治醒覺,來自六四事件.當時嘅百萬人遊行,就係之後幾十年港豬式示威嘅濫觴.之前香港係「借來時間,借來空間」,大家雖然有《獅子山下》電視劇果種鄰里互助精神,但政治活動一片空白,並無團結捍衛任何人,任何事嘅覺悟.尤其係「借來」論之下,好多上一輩都係蛙人,相信划夠水之後就走,對香港歸屬感唔大,更加顯得當日示威,其非輕易.當然當日嘅動機,情操,同埋手法,係今日未必切合時宜.但係作為民族醒覺嘅源頭,如果未能將之去蕪存菁,化為我方嘅故事,實在係好可惜.
之後嘅維園集會,雖然後來演變成大中華膠圍爐之舉,甚至連北京死難者親屬都睇唔過眼.及後港獨興起,年輕一輩係脫離大中華身份認同之外,亦要思考點樣將「全世界得我地紀念六四」依個共同回憶,化成香港意識嘅一部份.所以先會有尖沙咀集會,全港宣傳,校區討論等新模式,希望將之淨化.依種百花齊放嘅狀況,包括中間嘅路線爭論,部份老一輩重出江湖撐維園集會等等,其實都係建構緊香港嘅共同價值.
最有力嘅例子係特首選舉,記者仍然會問候選人是否支持平反六四.其實大家都知小小嘅香港特首,唔會推動到任何平反,但係是否支持,就顯示出該人嘅價值觀.而依層價值觀,就係香港人身份認同嘅一部份:唔肯平反六四嘅政治人物,係深黃眼中係港奸,係淺黃眼中亦係奶共嘅變節者.點解將平反六四去中國化,昇華成為香港民族自己嘅旗幟,或者就係深黃政治人物需要思考嘅課題.
九七之後,神話素材更加多.由九七到零三嘅經濟衰退開始,香港經歷零三沙士,反廿三條,幾次政改,到過去四年更加係年年都有大事件,其實全部都係香港人獨有嘅共同經歷.有部份事件,對家無可能竄改,例如對家唔可能話零三年反廿三條係「中央恩惠」.但係好多事件,已經被人偷走:例如九八年金融危機同零三年沙士就已經被論述成中央救港.假如我地自己唔捍衛依類事件嘅演繹權,好快就會忘記其實咁多難關,都係我地自己咬實牙關捱出來.以色列人固然懷緬大衛同所羅門王時代嘅威勢,但係亦唔會忘記摩西嘅四十年荒漠之旅同後來兩千年嘅忘國之恨.有正有反,有起有落,先係完整嘅故事,先會成為一代又一代人嘅情感基礎.
香港現階段嘅政治倫理,政治人物新陳代謝速度好慢.到今日企係台前嘅,仍然有當日大事件嘅主理人物.有人為咗一啖氣,要證明自己可以執行十幾年前嘅政治任務,企圖將失敗路線敗部復活.佢嘅政綱,甚至要強行逆轉時鐘,將香港政治史撥回2014年9月1日,抹去雨革同之後嘅所有政治變化.單向發展論述,可以固本培元,但係唔會入屋.一旦化成辯論,則可以引起民眾興趣.故此,此人出現,反而係好機會,俾我地深化論述.


text:
今日Boxing Day, 一家人又唔想匿埋喺屋企, 但又唔想去太遠!
見好耐冇踩過單車, 所以就揀咗去九龍灣公園個單車場玩!
因為我哋有私家單車, 所以我哋拎埋單車就咁樓下搭的士$63落車
單車公園門口已經見到租單車既地方!
呢度既單車都幾新! 我就冇走去問價錢點租法, 因為我哋帶咗自己單車嚟!
單車場既設計係一個"8"字加一條長幾十米既直路!
喺門口都有一個小小圓形單車徑俾初學朋友
當我想拎出相機預備同佢哋邊踩邊影既時侯
同類事件再一次發生喺我身上, 就係冇哂電...
所以今日全程iPhone攪掂!
我哋先喺圓形單車徑度熱吓身先! 呢度既單車都會比較慢, 踩得安全D!
踩到一半會發現圓形中心有個小斜坡, 俾小朋友可以衝落斜刺激一下!
熱身完我哋正式踩上去個"8"字
哥哥對上斜都仲係有少少困難, 有個D要教佢"S"字上斜!
妹妹反而一開始就上"8"字單車橋...但係仲係好懶要人推, 自己唔肯踩!
呀哥一支箭咁我已經追唔到佢喇!
呢條路其他D小朋友都踩得幾變態, 各位真係要睇住自己小朋友
呢度有個暫緩區, 哥哥每次踩完一個圈就會嚟呢度抖一抖!
繼續上斜!!!!!
芊芊轉咗踩Scooter! 一樣係咁懶
哥哥轉咗踩Scooter就自如得多喇!
我哋踩完單車之後就過條馬路去隔離個兒童遊樂場玩!
個場都OK大! 同天水圍天瑞對面差唔多大!
呢條瀡滑梯算係我遇見過最斜, 超過45度!!!
芊芊對旋轉瀡滑梯真係情有獨種!
最後差唔多5點我哋就走番過對面馬路截的士番屋企lu (好方便即刻就有的士)
Photo by CANON 5D Mark III, Len | EF 24-70mm f/2.8L USM
呀劍評分: 7分
呀劍評語: 唯一缺點公園裡面冇一個小賣部, 附近都冇7仔或餐廳, 所以要買定少少嘢食嚟玩!
九龍灣公園 簡介
踏單車是一項有益身心的運動,康樂及文化事務署為市民提供一個合適的場地,其轄下的九龍灣公園設有一個設計新穎的單車場,對踏單車人士確是一處理想的練習場地.單車場於2005年3月底啟用,毗鄰麗晶花園,設有一條不銹鋼單車橋.單車場劃定初學者練習區,並有單車租賃服務.九龍灣公園的其他設施包括七人人造草地足場球,十一人天然草地足球場暨欖球場,兒童遊樂場,太極園及卵石徑.
地址
九龍灣啟禮道18號
開放時間
單車徑:上午7時至晚上11時
交通
於九龍灣港鐵站轉乘專線小巴 51M 號或步行15分鐘
(以上資料更新至文章當日)


text:
September 27, 2017
夏日炎炎,最好嘅消暑方法就係去玩水囉!澳門新落成嘅酒店一間接住一間,酒店泳池有埋一系列大型玩樂設施似乎變成咗近年嘅趨勢.配套咁完善又豐富,包你玩到皺晒皮都唔捨得上水呀!今次我哋去咗巴黎人水世界度玩,想試好耐喇!終於一償心願!大家都嚟睇下啱唔啱你同你嘅小朋友玩啦!
Wow~Ho~~ 玩水喎!有邊個小朋友唔鍾意㗎?自從晴朗學咗游水之後,玩得仲放,更加熱愛玩水呀!
泳池周邊啲水柱會時高時低,起落不定,晴晴越玩越high喇!
原來泳池後面就係巴黎鐵搭,好近!一邊游水,一邊望住鐵塔,直情可以幻想自己去咗巴黎渡假呀!XD
一於嚟番張selfie先!雖然影唔到鐵塔個頂,但好鍾意我哋兩個嘅笑容,發自內心嘅笑容係最靚㗎!o^^o
呢個名為儒勒.凡爾納飛船嘅玩樂設施,據聞十分刺激...
September 26, 2017
每次計劃澳門行程嘅時候,都好鍾意安排時間到playhouse玩.小朋友可以放電之餘,大人又可以鬆一鬆,抖一抖嘛!今次我哋就去咗開業未夠一年嘅Q立方王國,為大家深入探索一下有咩嘢玩先!有興趣想知嘅跟貼啲,跟住我哋嚟啦!
Q立方王國位於澳門巴黎人酒店之內,佔地1,858平方米,除咗有室內遊樂場,仲有戶外遊樂區㗎!
我哋特別安排咗平日朝早嚟玩,冇假日咁多人丫嘛!事不延遲,ACTION囉!
嘩!一入到去首先見到嘅係幾艘太空船,好巨型,好有太空feel.連大人都覺得龐大嘅太空艙,小朋友更加覺得超巨型啦!
太空艙內設有唔同嘅攀爬架,滑梯,橋樑,秘道等等,極具挑戰性,好啱好奇心重又富有探索精神嘅小朋友呀!
晴晴同好友都急不及待要登船喇!gogogo~~
登入太空艙後,頓時化身成為小小...
September 22, 2017
豐富嘅早餐,係一天嘅好開始!每次預訂酒店,我都會選擇包埋早餐,貪佢一落樓就有得食,唔駛餓住個肚四出搵食丫嘛! Cafe Panorama位於鷺環海天度假酒店,環境優美,景色怡人~
晴晴知道有大餐食特別醒神呀!(嚇親後面個鬼佬添~XD)
最吸引晴朗嘅梗係甜品啦!晨早流流就食甜品?不過我都有啲心郁郁~
一次半次冇緊要啦!即管睇睇有啲咩食先~
蛋糕,酥,餅都有九款,應該係十款至啱!有一碟迷你牛角酥沽清咗!好想每款試下呀!*o*
早餐嘅話,方包一定唔少得啦!仲有長條法包,任君選擇.可以放入多士爐烘番熱暖笠笠咁食㗎!
唔同味嘅果jam同牛油都齊備,啱晒唔同人口味啦!
仲有幾款曲奇餅任揀,鍾意食甜點嘅我哋又點會錯過呀?^o^
影完相番到嚟見個個都開梗餐,樣子好滿足喔!輪到我出去搵...
September 20, 2017
Sanrio自1960年創立至今,已經推出超過400個卡通人物.當中好多你同我都好熟悉,算係陪住我哋一同成長.仲記得讀幼稚園嘅時候,曾經為咗一個Melody文具夾而同同學仔鬧交,印像好深刻,諗番起都覺得好好笑.晴朗媽媽鍾意過嘅Sanrio卡通都唔少,超花心!My Melody, Peta Peta Peppy, XO, 馬騮, PC狗, Little Twin Stars….全部都係讀書時候嘅最愛.可能大家鍾意嘅比我仲多啦!不如一齊穿越時光隧道,一同重拾童年回憶囉! 一去到澳門新濠影滙就已經見到三個Sanrio紅人化身成為氣球高高掛!Wow~ 好巨型呀!心情越來越興奮喇!*o*
購票前先度高,好明顯我哋全部都過咗90cm啦!買飛入場囉!gogogo~
晴朗已經急不及待入去喇!我都唔講咁多住,跑呀!~
入到去好色彩繽紛!牆上地上到處都貼滿唔...
嗱喳麵邊間好味就唔知,不過論最具創意都可算係非佢莫屬喇!平時食車仔麵都係叫開果啲餸啦!冇咩特別!但睇睇呢間「村爺爺」嘅menu,竟然有龍蝦喎!一向鍾意食龍蝦嘅朋友又點可以錯過呀?快啲跟住嚟睇真啲啦!村爺爺位於油麻地,交通方便~
門外貼滿大大塊餐牌,可以散叫,亦可叫套餐~
散叫嘅就有呢啲,配料有四十幾款選擇,7~8蚊價位嘅配料比較common啲,去到9~10蚊果啲就較為特別,唔係周圍可以食到.粉紅色highlight果啲就係村爺爺推介之選!而粉麵選擇都非常之多,有伊麵,油麵,河粉,米粉,銀針粉,烏冬等十多款~ (可按圖放大)
餐牌之中,以店鋪主打嘅龍蝦湯車仔麵最為觸目,幾十蚊就已經食到龍蝦伊麵,我冇睇錯丫嘛?*o* (可按圖放大)
唔食得海鮮嘅朋友,可以揀其他套餐,連湯底...


text:
呢個薯仔包同樣係「黑麥」嘅出品,當然,我能夠食到 「Pumpernickel 」啲咁正嘅麵包,梗係要多謝表妹 Lily,唯有佢買俾我食我先至有機會食到佢地嘅出品,皆因無論係金鐘抑或係天后舖,都好唔就腳,所以我較難有機會親自去買嚟食,除咗上次約咗 Winnie 聽 concert 前無聊周街逛先至特登走去搵呢間舖.
我習慣咗將啲麵包焗番熱嚟食,呢次都唔例外,不過今次我又學到嘢啦,就係先喺麵包上面灑少少水,然後用錫紙包住嚟焗,果然無之前咁乾身,甚至焗到脆口,仍然保持鬆軟,好食好多,所以即使係雪咗喺冰箱嘅麵包,焗熱之後同剛出爐嘅麵包都乜分別,一樣熱辣辣,好吸引,呢個方法係喺學生屋企睇到本教整麵包嘅書度學番嚟嘅.
講番個包,因為落咗香草,焗緊果陣都已經聞到好香,到食果陣就更加唔駛講啦,簡直係香到飛起,加上面頭嘅洋蔥,就香上加香,而且個包嘅 texture 係我鍾意食嘅硬包 (三哥仔將之形容為 "石頭" ),所以直情係我嘅 favourite 啦!不過唔知點解,我食極都食唔到有薯仔,但係我記得上次 Lily 俾過少少我試過,係好明顯有薯絲喺入面,但今次就無,唔知係 Lily 今次講錯咗個名俾我聽呀,店員俾錯咗包佢呀,定抑或個師傅唔記得落薯仔呢?不過無所謂啦,反正個包都一樣咁好食,如果媽咪喺度就好啦,我哋兩個可以一齊食,個包肯定仲好食呀!


text:
-
林鄭月娥造勢大會,我呢啲小市民當然只能喺facebook睇直播,但我估唔到隔住個mon都感覺到佢chok,chok年青,chok風趣,chok貼地……為得到一份工而將自己chok成另一個人,咦!其實我同你都試過,人生如戲,人生亦成日要交戲,特別喺見工/爭取升職時,呢啲場合人人都知你交緊戲,點樣喺對方已知嘅情況下,將啲戲做得真啲?
疏理自己特質,避重就輕
幽默感呢樣嘢係要時間培養,我諗林太一向都唔係走幽默路線,「正經」,「硬淨」其實唔係罪,包裝得好一樣可以變成受歡迎嘅賣點.偏偏,唔知點解成個造勢大會都要耍幽默,當林太帶笑咁話西貢人形容佢為「西貢嘅外嫁女」,我諗大部份人都無共鳴同唔明笑點喺邊.
一個幽默嘅人的確係會令人喜愛,但如果唔係自己強項就真係不如罷了,需知道大家都好怕老闆講一啲唔好笑嘅笑話,然後要比面發出好假的哈哈哈笑聲.又例如造勢大會個司儀介紹自己,特別提到自己係前香港劍擊代表隊,仲要重複:「你無聽錯,我係劍擊隊」OK,我估呢個係幽默位,但出到嚟個效果就係……笑就對唔住自己良心,唔笑又驚傷你心.幽默係好難的,所以黃子華啲飛賣到咁貴都賣斷,唔識幽默並唔係咩缺點或災難,但要接受同面對自己係一個點嘅人,喺公開同重要場合,唔專嗰樣就避啦.
例如見工,你明知自己英文唔叻,就唔好講講吓中文扮外國返嚟夾幾隻英文落去,仲要讀錯音,無謂最後迫到個interviewer同你講「不如我地用英文interview?我想知道你大概程度.」結果就是自暴其短.
Chok唔緊要,做足功課先
林太想sell聆聽年青人說話,營造打成一片感覺,出發點好合理但有個畫面好突兀,就係佢同班後生仔high five,喂!真係有後生仔同人見面嗰陣咁樣做㗎咩?香港喎.事前有無接觸過「真.年青人」?
見工都係,我當你入護膚品公司做文員,見工前都應該有基本護膚知識,上網睇吓公司主要競爭對手係咩,最近出咗咩新產品?你連潔面乳同潔面粉都唔識分,如何令僱主信任你場戲係有誠意呢.
淡定自信
要說服別人,當然先決條件係你要說服到自己,「淡定」同「自信」,對於見慣大場面嘅林太嚟講當然無乜難度,但對於唔算成日見工嘅你,難免會緊張,所以見工前其實係要熟讀自己CV,諗真自己每份工工作內容,負責咩嘢,有無威水project值得拎出嚟講,有無幫公司解決過咩困難危機等等,仲要試講試練,流暢除咗令聽嗰個人舒服,亦係增強自信良方.
一番說話真唔真誠,對方好易睇得出,林太好真心咁話佢半夜去便利店買唔到廁紙,佢真心覺得呢個故仔係值得同大家分享,所以無人懷疑佢講大話,唔會懷疑佢係交緊戲.你對住老闆都一樣,只要你真心覺得件事要提高成本先完成到,就無人會懷疑你講大話,即使佢唔相信你能力,都增加對你誠信,過去五年,香港人知道誠信比能力重要.
(作者Facebook)
特首選舉倒數:
原文連結


text:
今日我諗起最近青衣城有大富翁既展覽, 同埋半年多前屋企樓下多咗條68E既巴士線, 可以直去到青衣城落車, 所以就試吓搭!
其實我好少會去追呢D商場既POPS, 不過今次真係做得好靚同好認真, 所以都專程嚟望吓, 如果好似上次FROZEN咁, 我就冇嚟啦...
不過在元朗公園開出既68E唔係咁密, 差唔多半個鐘先一班, 所以最好睇定咗幾點會開車時間表先至去等車!
我哋上咗車之後, 小朋友都開始瞓覺, 大約40分鐘就在青衣港鐵站落車, 轉個彎就到咗青衣城啦!
一入到去就見到大富翁的POPS啦!
我整蠱哥哥叫佢行入去, 之後佢先知呢個係監倉!
佢哋其實未接觸過大富翁, 不過一見到一格格就跟住行同埋跳!
有一樣要讚, 商場搵咗2個姊姊工作人員喺度, 專為到場朋友影相!
同埋大家好有秩序, 唔駛大家喺度爭, 如果喺Harbour City或者Timesquare
肯定幾班人企埋去同一個POPS, 影個陣要避開人!!! 可能青衣區比較少自遊行!
仲有好多其他POPS, 好多都係大富翁的棋子!
影完相玩完之後, 都差唔多6:00, 我哋就去食妹妹最鍾意既烏冬! 因為太早, 入到去想坐邊都得!
食飽飽後去個厠所, 商場真係醒目, 專登係厠所入口外面放咗好多部$5機動車!
喺你等呀媽去厠所既時侯就要俾小朋友坐, 我都最後要俾$5佢哋玩...
Photo by CANON 5D Mark III, Len | EF 35mm f/1.4L USM
呀劍評分: 6分
呀劍評語: 同一般商場比較佢好在一行出商場就見到海濱長廊! 可以散步睇海吹吹風! 如果要加分就要視乎埋當日商場的活動同埋你食個餐好唔好食啦haha
青衣城簡介
青衣城是以海洋為主題的商場,有140多間商店,售賣潮流服飾,童裝,科技電器產品;還有多間餐廳.
地址
新界青衣島青衣站青衣城一樓「夢幻島大堂」
開放時間/ 交通/ 其他詳情
請參考網址 http://www.maritimesquare.com/
(以上資料更新至文章當日)


text:
台遊系列做個小車手
今次係「台遊系列」嘅第二篇,玩完 IG 印相,又係時候講吓啲親子嘢先!
仲記得舊年 12 月中,《50tips》有一期係講「親子樂遊台灣」嘅題目,入面介紹咗好多台灣親子嘅好去處,今次編者去高雄,當然都有搵呢啲地方去啦,而行程住嘅第一間酒店,就係台南嘅「Hotel Cozzi 和逸台南西門館」,同上次「蘭城晶英酒店」有啲似,都係有電動小跑車比小朋友揸嘅,不過 Hotel Cozzi 就唔係走廊當馬路,而係集中響 4 樓一個好大嘅室外平台度玩,小朋友可以排隊等揸車,兜完一個圈就到下一位.
有樣嘢幾得意,就係呢度有小朋友自己揸嘅電動小跑車,但竟然仲有啲係可以遙控嘅電動小跑車,呢啲遙控車係比年紀細啲未識轉彎同踩油門嘅小朋友坐嘅,坐咗上去後,阿爸阿媽就揸住個遙控器跟響後面操控架小跑車,等佢可以坐吓順風車兜吓風咁;唔單止有電動小跑車,呢度仲有號稱全台灣唯一嘅親子小火車可以坐,圍住外圈行又會捐山窿,大人仲可以陪小朋友一齊坐;如果唔啱玩車,呢度仲有沙池同噴水池玩,肯定小朋友樂而忘返呀!
唔好以為 Hotel Cozzi 淨係顧住有小朋友嘅 Family 喎,查實呢間酒店仲有個特色,就係有全台灣唯一嘅「XBOXONE 主題客房」,係呀!真係有部 XBOX ONE 遊戲機擺響房比你任打㗎!主題客房有兩層樓,全部用晒綠色牆,好易認!編者住咗兩晚普通房樓層,但見到有唔少後生仔女住 XBOX 樓層,一 Pair Pair 咁攞住啲 Game 出𨋢,又有得換 Game 打,真係打到天昏地暗唔使出房門口半步呀!最啱幾個 Fd 一齊閉門練功打餐飽,唔爆機唔退房!
其實呢間酒店並唔係新開,睇返啲介紹開業咗兩年有多,但編者覺得確係幾有諗頭,唔止啱小朋友玩,連鍾意打機嘅年輕人都啱,而且酒店嘅整體服務,地點周邊,設施配套等都好唔錯,嗱嗱嗱……唔係賣廣告㗎!唔信嘅就自己去試吓啦!


text:
中秋都過埋,又係時候約埋班friends去BB蕉喇!不過,年年唔係去大尾督就係去城門水塘或者大欖之類度燒,都燒到有啲悶.嚟緊介紹嘅呢5個燒烤場,有啲有靚景,有啲就好腳,搞手可以睇一睇做下功課.
無敵海景燒乳豬 白石燒烤
呢個場喺馬鞍山,靚景到一個點,可以望住個無敵海景嚟燒嘢食.如果人多嘅仲可以卜埋個活動房,燒燒下嘢食入去嘆下冷氣唱下K打下牌都幾爽.講返重點,即係嘢食,呢度提供嘅食物種類都幾多,丸呀腸呀扒呀梗係唔少得,仲有好多海鮮添,例如帶子,青口,龍蝦等等通通都有,最屈機嘅係,仲可以用個架掛住隻乳豬或者燒雞嚟燒,好有霸氣!燒完仲有專人幫手切添,皮脆肉嫩.
煲仔硯殼成煲嚟 巴希雅海灣重慶燒烤
圖:nicolechau20,义燒包
大埔都有唔少燒烤場,其中呢個就提供重慶燒烤.大部分嘢食都用竹籤拮好晒,一串串肉,一串串腸咁拎去燒好鬼方便.嚟到唔好齋食肉,腸喎,有個煲仔硯殼一定要留肚食,成煲嚟放上個爐度都唔係好激動啫,可?最後仲可以燒香蕉同菠蘿,香蕉燒完可以拎去加埋朱古力醬先食㗎!
燒雞翼我鍾意食 吉吉燒農莊
喺美孚嘅呢個燒烤場,有成7款唔同口味嘅雞翼咁多,南乳,麻辣,咖哩味,鹽味等等,都醃得幾入味,但可惜偏鹹咗少少.呢度海鮮唔多,海鮮控睇嚟要失望了,但BBQ指定要燒麵包嘅朋友就會好開心,方包,法包,熱狗包,漢堡包都有得揀,識燒一定會搽埋蒜蓉牛油嚟燒,香到呢,隔住個mon都聞到!如果你真係好想食海鮮,都唔係唔得嘅,自己買完帶入去就OK!
燒豬大腸是王道 勁嘆燒烤場
喺元朗嘅燒烤場,一樣提供好多丸類肉類同海鮮類嘅嘢食,唔使自己買完再一袋二袋咁拎入去燒,的確比以前方便得多.呢個場仲有啲其他場好少提供嘅食材,例如日本廣島蠔,帆立貝等等,識得燒真係可以燒到好好食,特別係帆立貝,一定要加牛油蒜蓉咁去燒.呀,連豬大腸都有得燒呀!
出旺角燒嘢食 旺角天台燒烤
想燒嘢食,唔使下下都入到大纜西貢之類咁遠嘅,近近地旺角都有場.有時收工後成班同事一齊去都幾方便,而且提供嘅嘢食種類都唔少㗎,基本嘅腸,肉,丸,菜都會有,當然,質素就未必有自己預備嘅咁高啦,但貪方便嚟計都OK.
文:Kar
隨時接收最新資訊
讚好OpenRice專頁!


text:
中環出更:黃志祥夫人買玩具氹孫
玩具陪伴小朋友成長嘅角色相當重要,好似信和置業主席黃志祥太太就對乖孫玩嘅玩具都好有要求,日前仲親自挑選合適嘅玩具.卓妮日前喺中環見到黃太行入玩具精品店,佢企喺塑膠玩具嘅貨架前精心挑選,揀揀吓仲索性踎低,逐一細心檢查過至買,最終揀咗幾款造型逼真嘅動物玩具.呢批玩具有恐龍又有蛇,啱男仔玩多啲,莫非真係買畀孫仔玩嘅?
卓妮當日食完晏途經太子大廈,一眼就認出黃太把曲髮.佢打扮樸素,一個人閒逛.當時佢挽住三,四個膠袋,仲有一把雨遮,但當日冇落雨,可能佢用嚟擋太陽都未定.
投其所好買「恐龍」「青蛇」
黃太搭扶手電梯上到三樓,見到玩具店就一枝箭咁走入去,然後專注咁揀玩具.店內玩具款式多,有毛公仔又有Barbie,但黃太似乎對造型可愛嘅玩具冇乜興趣,反而向傳統嘅塑膠動物玩具打主意.
店內嘅玩具貨架分開一格格,黃太線視就一直往下移,佢愈睇愈落,之後仲踎低專注咁揀玩具.佢先睇中一隻啡色嘅恐龍仔,之後再揀多一條青色蛇,呢啲都唔係女仔所好,睇嚟係想送畀男仔玩.唔夠十分鐘,黃太已經揀到一手都係玩具去畀錢.問黃太係咪買玩具畀孫仔玩,佢就笑笑口話:「係呀,平時都會買!」仲話啱啱喺過去嘅中秋節同仔女,孫仔一齊過,認真溫馨.
卓妮
贊助商:


text:
專輯:Jazzy Do It
主唱:噔哚
今日 自己摟埋我嘅血脈 四圍及
街上每個人都自戀帶上耳塞
笑面佛 面對核核突突嘅現實
繼續拍拍屁股講嘢帶骨 碌柒
我抽起條根不能自拔 自我獨奏逃離鬧事悶鬱
我懶理你懶理我喺度小你笨柒
百墓達:
DUMDUE的精神表示廣州相連同一血脈
我幫你發言講出你心間統一同一秘密
肥寶 阿龍 肥軒 類似發癲嘅怪物喺度乜乜柒柒
用簡單嘅口語笑面阿彌陀佛 正餘我哋嘅權利攞起咪
比氣勢 講重點 做咩咁老西各位?小弟喺度獻醜失禮
血氣方光 又有小小大麻助勢 唔得睇
講真實說話先至最實際 嗱各位街坊
有你地的支持我地以後有得發威
以後點樣去發揚 就要你哋點睇
KIDGOD:
迷上自娛的音樂係咪比人認定墮入迷途
世俗目光下我踱步時光隧道搏命虛耗
隨住恥笑目光 我話你未必知道
乜嘢係我有我嘅大腦 你有你去繼續苦惱尋求生活嘅味道
我心中詞庫 阻擋盲流沾污
我係一個盡責的匹夫將我僅餘嘅權力保護
用力高呼 為自由而戰我哪怕一命嗚呼
生命一道菜式裡面充滿酸甜辣苦
只要你嘅思想鞏固 豁出去嘅音符會把你愛護
講話 發瘋對住咪高鋒 講話
我每日發傻對住電視機 講話
個社會講話 只得我講無你講話
你要聽話 我惟有掙扎
用我僅餘嘅些小權力 再去講話
收到嘛 聽到嘛


text:
原本都無諗過要整 sorbet 嘅,但係之前喺超市買咗幾個西柚返嚟,食咗一個,發覺苦得好緊要,連一向鍾意食苦瓜嘅我都頂唔順,但係又無理由加糖落去食 o架!突然記起 Rachel 本《知廚之樂》有個柚子酒香雪葩嘅 recipe,所以我就參考咗個食譜,做咗呢個鮮橙西柚雪葩.
材料:
橙 1 個
西柚 2 個
檸檬 半個
水 50 毫升
糖 100克
- 先將糖同水倒入煲內,之後加熱煮至濃稠,熄火,攤凍備用.
- 將所有水果榨汁,連同留喺榨汁器上嘅果肉一齊倒入糖漿內拌勻.
- 之後放入冰格,雪凍 1 個鐘後,拎番出嚟,用叉將半結冰嘅果汁同果肉翻鬆.
- 放回冰格後,再雪 1 個鐘,重覆以上步驟 4 - 5 次即可.
Notes:
- 如果想雪葩食起上嚟質感較幼滑的話,就唔好將果肉加埋一齊整,而果汁份量就
要加多一倍.
- 想整但又要偷懶,唔想做咁多功夫的話,可以買現成鮮橙汁及西柚汁代替.
- 糖漿毋須煮得太耐,因為攤凍後會自動凝固.若果攤凍後變得太硬而無法拌勻的
話,可以將果汁倒入煲後,再次放上爐上,用最慢火邊加熱邊攪拌,但一拌勻就
要立即離火.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
靚抽王
Cap圖龍虎榜
美國同志婚姻合法化,邊個最開心/唔開心?
首先最開心當然係大愛同盟黃耀明同何韻詩啦,睇佢哋揸住寓意同志驕傲嘅彩虹旗,簡直好似剛剛驅除匈奴打勝仗咁.另一邊廂,好多 facebook用家為表支持,都將 profile picture轉晒做彩虹色,不過有人就覺得此舉如同「閃光彈」,於是又有人整咗呢幅圖應景.
在宜家迷失的毒男
至於黃之鋒,佢就由於身穿同網上一張常用毒男 cap圖同款嘅套裝,又試被高登巴打們恥笑.明明只係去買吓嘢,都掩飾唔到佢作為一個出眾男人嘅身份.不過之鋒果然係之鋒,絕對唔會好似建制派咁冇幽默感,佢喺臉書度直認自己外形好毒,仲貼番自己畢業晚會時嘅相,俾大家睇吓佢型棍嘅一面.而且大家請留意,佢個 profile picture都非常可愛,係一隻充滿靈氣嘅卡通河童.
齊齊去宜家
上星期宜家嘅「深宵瘋狂購物夜」,搞到成個商場逼滿人,加上香港社運寶貝黃之鋒都喺度,令人懷疑又係佔領運動.由於人太多,有市民企到暈,又有人排排下隊頂唔順走.呢單嘢,買到嘢嘅人遠遠唔及食花生嘅人多.
平日一打開 facebook同 WhatsApp,可謂 cap圖滿天飛, cap圖已經成為我哋生活嘅一部分.今期至 hit嘅 cap圖係乜?睇 Cap圖龍虎榜啦!!


text:
唉⋯⋯過咗噚日端午節,又要等到十月先有紅假喇.今日返工嘅心情真係仲Blue過平日Monday Blue呀!不如飲杯Expresso提下神先啦~但係靚咖啡都唔係隨時隨地有得飲㗎,你估度度都有星巴巴呀Pat私fic咩,如果可以好似魔術師咁變出嚟就好喇~
之前有個魔術師就可以將啲奶倒入個iPad度,唔知幾時可以調返轉,喺部iPhone度倒啲咖啡出嚟飲呢?
科學開拓未來嘅時刻到喇!只要有呢個電話殻,喺電話撳一個掣就可以倒杯熱辣辣嘅咖啡出嚟喇 ,好神奇呀!典解嘅?典解嘅?
呢個魔術嘅竅妙就係個電話殻同隔籬呢包叫Mokaromi嘅咖啡包,咖啡包係用咗隔熱又防水嘅物料嚟做嘅,可以保存咖啡3個月.
最正係用法簡單,將個咖啡包一嘢插入去個電話殼度,等條嘢篤穿塊膜就得喇,毛毛意思係等條導管篤穿喺咖啡包出口位塊薄膜呀~
再Download佢個app,撳個掣等個電話殻加熱啲咖啡,煲到50-60度嗰陣,個app就會有第二個掣畀你撳,打斜部機咁就倒到啲咖啡出嚟㗎喇~
仲要設計埋隻便攜杯畀你,方便你隨時咖啡癮起就整杯飲𠻹.不過呢個殻暫時未有現貨,淨係接受網上訂購㗎咋,而家畀住一半訂先,到9月1日就會送貨㗎喇!不過都要成港幣500幾蚊㗎⋯⋯
Any肥,對於咖啡精嚟講,可以隨時飲咖啡咁爽喎,500幾蚊都可能會買嘅.再唔係,呢個殻咁神奇,如果毛毛買咗咪可以扮晒變魔術咁請女女飲咖啡囉~溝到女嘅話,500蚊又算得係咩吖~雖然窮L連500蚊都冇⋯⋯
封面圖片及資料來源:Oddity Central,Mokase,Caters Clips


text:
昨天參加呀仔幼稚園畢業禮,有個嘉賓喺台上邊講到小朋友就係父母嘅一面鏡,如果小朋友係父母眼中揾到讚賞同支持,小朋友就會慢慢建立到自信亦提升了抗逆力.我認同之餘更家諗起另一句說話就係”有其父必有其子”.見到小朋友嘅表現其實唔多唔少都可以知道佢父母係點樣嘅人.其實只要成日將呢個諗法放喺心入面,咁我哋應該就會好小心我哋嘅言行舉止.係好似好麻煩,好晒時間.但相反如果我哋喺小朋友仲細時唔做,其實將來都係只己全部受番.好似有啲家長平時乜點幫小朋友處理學業問題,就算有都只不過炒炒鬧鬧,到要升中或者越嚟越高班先好似突然發覺成績差,到時根本好難解決問題.其實好多時我哋話小朋友個基礎打得唔好,所以先成績唔好.但小朋友個基礎係咪佢自己可以打得好呢?咪又係要家長幫手,咁我哋有無用方法去幫呢?有啲家長覺得交咗個小朋友俾學校之後自己就好似無責任一樣,小朋友有問題只會怪責學校,其他人或者小朋友,咁家長嘅責任喺邊呢?
我成日都覺得有樣嘢好奇怪,就係個個BB出世都又得意又可愛,個個出世都係會扭計同喊但又會好容易笑得好開心.但當佢哋慢慢長大,未入學校前性格上已經可以有好大分別,點解呢?咁我哋作為父母點可以唔小心自己嘅一言一行呢?我都試過阿仔會問點解有啲嘢你可以做而佢唔得呢?我一定會解釋原因俾佢聽而唔會講因為我係大人囉!
我以前係一個好心急,無耐性同容易發脾氣嘅人.當人越大越發覺咁樣嘅性格其實對任何人同自己根本無好處,做人爸爸對住小朋友尤其是要做功課其實更加容易發脾氣,但每當諗到對小朋友嘅影響,自然要按下去,停一停然後再諗其他方法處理.有時係大人以為啲嘢好淺,佢哋無理由唔識所以越講越火,但其實我試過好多次都係大家都停吓然後試吓其他方法再解,反而可以解決問題.做父母真係需要無限愛心,耐性;心急同鑽牛角尖解決不到問題,只會令問題走進惡性循環.
我哋同仔女都互相係對方嘅一面鏡,究竟會照到一個怎樣嘅像呢?


text:
After_all,我沒有試到滑浪,我的設計Fed也沒有拿來用,做了一個星期看似白做,專誠為這個工作買的機票亦看似白廢.不過,我真的覺得世界上沒有任何一種努力是浪費.況且誰說做你想做的事情會很容易?誰說追夢的路上會一帆風順?人生流流長總會遇上一兩個人渣,與其跟他們周旋再把自己的底線降低,那倒不如留些自尊給自己.
「你唔好以為我地真係好OUT先得架.」然後講完之後就可以無其他理據咁樣鳩BAN你D橋,搞到成件事都推唔到為止,於是一係就再諗過,一係就係班人整條完全係唔WORK既絕世好方案出黎,你然後只能夠TAKEORDER膠做,最後當然係車毀人亡.當然小鳳姐都未出黎可憐你
相信大部份同事都知道,好多高層都唔知我哋呢啲低層嘅民間疾苦,所以當經理要屈某同事,其他高層好大程度都會相信經理嘅說話.但係我哋呢班平民嚟講,好明顯知道究竟係邊個發放負能量,究竟邊個「賊喊捉賊」,邊個「含冤受屈」.
Office入面總有一班女仔,經常三五成群去到邊都要痴埋一齊,返工約埋落Canteen買早餐,食Lunch一齊排隊叮飯,放工都要打晒眼色夾埋時間執袋走.柴娃娃成日嘻嘻哈哈的確為Office帶嚟生氣,對較為含蓄嘅小熊都係好事,有佢地搞下氣氛,心情都輕鬆啲.
每個職位申請,大家表達自己嘅方式都大不同,多多少少睇得出個人性格係點,好Show_off事無大小都List一餐?定係比較含蓄只係寫認為我地要知嘅事實就夠?又抑或喺網上左抄右寫走出一堆唔通順嘅Job_description嚟交功課?哼哼,憑著曾經過濾數千數萬份CV嘅精明眼HR,邊走得出我地嘅法眼呢?不過,唔洗驚,八卦還八卦,幾時都記得目標係要為公司做啱Matching!
其實新人真係唔好太介意數字,因為畢業生嘅價係好穩定而且透明度好高.你叫價多極都係比其實人高10%以下,上下多數係4—5%左右.係你未有任何成績出黎嘅時候,為左呢少少人工而同公司爭論值唔值呢?
有無得續約,除非咁唔好彩機構要Cut_budget或者成個部門轉Structure,否則多數都係人為因素決定你嘅去留.有人可以日日舔老闆腳搏佢高興,有人不屑討好,當有忍受唔到嘅屈辱時會拍枱出聲,有人白白讓時間過等運到,呢三種人小熊都見過.其實,都係睇你份工嘅前途仲有份糧嘅重要性去到邊.第一種人小熊細個唔識野會鄙視,梗係諗著做人要有骨氣,使唔使咁樣托大腳法,醜唔醜架.當儲多幾年社會經驗嘅時候,就會自愧不如,因為自己固執嘅性格係永遠做唔到佢地咁樣能屈能伸.只要佢地唔係有害人之心,為份工去搏老闆開心係人之常情嚟嘅.
老老竇竇其實返工為乜?我好現實,我真係為錢㗎咋.初初出嚟做嘢嘅時候都仲會好天真咁話返工係希望學到嘢,拎到成功感,識到班好同事等等,有時真係傻到會為咗上司嘅一句讚美說話而搏晒命去做,加班都在所不計,但係當努力得唔到回報嘅時候,個人就會開始醒
「您會不會嫌麥仔窮同hea呢?」(因為曾經有段時間是我在工作他沒有工作)沒有.是我從來沒有想過這個問題,沒有想過他很窮這件事..(窮在我心目中應該係自己都養唔起要借錢度日先叫窮掛,不過喺好多人心目中沒有高薪厚職已經算是窮)而且我知道比起窮有樣野更可怕,叫不快樂.
最令我驚訝嘅係,點解咁耐以黎佢身邊無一個人(親戚,朋友,舊同學etc.)起佢底,開佢名話佢做傳銷呃人?喂佢呃人喎,你同佢身邊啲親戚朋友都可能出事架喎,你唔將佢身份公諸於世,咪即係任由你親戚朋友啲血汗錢被人呃?你仲係人黎嘅?須知傳銷就係一種靠呃身邊人幫自己賺錢嘅仆街行業,曾經身受其害嘅朋友,一定會明我點解咁講.
成日睇啲膠劇都會聽到以下呢句:奉天承運皇帝,詔曰.後面嘅內容唔重要亦唔關我事,但其中個奉字有啲irritating.「奉」呢個字其實都好subjective同inferior下,詞彙嘅角度黎睇佢係配埋啲奉旨,奉子,阿諛奉承之類,總之係個含規範化,有從上而下convey一啲message,同時從下而上要做啲嘢嘅意思嘅字.subjective嘅原因係因為你做呢樣嘢係你覺得或有人覺得你「應該」要順從一啲嘢去作出一啲行動,不論你是咪自願
野唔做,有咩困難就要搵人幫,然後暗地裡收割人地既法寶,搶奪其他人既成果.欺善怕惡,但係出左事,又第一件事鬆人
分兩類人講,一啲就黎退休既「海鮮」老闆明明人工唔錯,除左係新同事入職個日請過食飯之外,就以後都唔會再有咁既機會啦!無錯,就算係成條team一齊同新人去食welcome_lunch,老闆只會請新人一個,其他人唔該AA,一講錢就係會分得好清楚,唔洗旨意係佢身上搵到丁點著數.當老海鮮拎啲一盒二盒既曲奇,蛋卷,糖果,朱古力番黎pantry時,新同事誤以為海鮮咁闊綽專登買黎慰勞下同事,舊人已經充滿戒心,第一時間提醒食之前翻去後面睇一睇個食用日期到幾時.係啊,以前出過事架啦,有同事好雀躍拎曲奇食,一咬,膉既!好明顯過年既賀年禮盒食唔晒,諗住反正擺左係屋企幾月只會繼續擺,不如借花敬佛請同事食!我地睇睇個底,全部已過期,再打開望望,唔係霉左就係淋晒.大家靜靜蓋番好晒返埋位,無人敢講亦無人再敢食……老海鮮如意算盤打唔響,反而奠定左佢孤寒至極既形象.
你唔覺由搵工到番工(甚至升職),根本就同拍拖嘅過程一樣!唯一唔同嘅係:搵工係倒敍囉,即係見家長先啊,HR 同事/Supervisor 就係份工嘅監護人,你可唔可以抱得好工歸,就係要過佢嗰關啊!
保安最大的樂趣就是與市民打交道,談天,分享自己的日常生活點滴,當然大多家庭主婦與長者也願意與保安談天說地消磨時間.保安每次也樂於與住戶打交道,有時會說得開懷大笑,漸漸地,保安已經成為了屋苑的一部份也成為了我們的家人.那一天不見保安與住戶談天,我反而會有點不習慣.
個清潔阿嬸大概50幾60歲啦,福建人,剩係識講福建話,連普通話都講唔清.平陣時佢剩係中午黎公司幾個鐘,拖下地,倒下垃圾,洗下廁所咁,做完就走人.公司d人同佢都無乜交流(其實都無野好交流),佢講嘅野我有成80%都要靠估,平時多數係佢幫我們清完垃圾桶之後會禮貌咁同佢講聲「謝謝」.


text:
19 FEBRUARY 2015(THU)今年新年我地都唔可以去參與拜年活動,所以就約埋各家中成員,一行八人返內地一齊輕輕鬆鬆玩返三日呀~
由於我地有大又有細,為方便計所以都係決定跟啲小型旅行團.跟旅行團都可以話有好有唔好,不過我就覺得返內地始終都係人生路不熟,搵得食嚟又要搵搭車,所以都係跟旅行團方便啲.
晨咁早出發,又坐左約三個鐘頭車之後,終於嚟到我地嘅旅程嘅第一個目的地 - 觀音寺~
可能係年初一關係,所以人流都算多,不過內地勝在地方大,所以都唔會好迫迫咁.唔知係唔係座左咁耐車,依隻好動豬係一解散之後,就一支箭咁跑跑跑啦~
跑跑跑...我地行到半山,第一座可以拜神嘅地方~
哈哈哈...我地都有帶小小豬去拜拜,不過只係去左文殊殿,希望小小豬拜完之後就學業進步,返學乖乖,最重要就係可以考到間好小學~
沿途仲有一個洗心池,帶小小豬去洗下先,等佢個心繼續純潔呀~
之後我地就繼續行,小小豬就搵到佢嘅靠山,就係佢舅父,因為舅父可以抱佢繼續行嘛~
終於行到成個寺院嘅最高地方,原來除左林村有計願樹之外,依度都有一棵呀~
哈哈哈...見我地離集合時間仲有一段時間,我地依個貪玩之家當然又拋下玩下啦!
小小豬話佢要揀返個靚波波先~
寫返個願望毛~
哈哈哈...難得一張三口子合照小小豬係影得幾好哦~
好認真咁拋哦,不過依個小小豬唔多夠力,拋左好多幾次都係唔得.最後就由我執手尾,我一拋即中,自己都覺得勁呀(哈哈哈...有人唔知醜)~
拋完之後時間又剛剛好,我地準備回程啦!依個小小豬今次就舒舒服服咁落山,因為舅父仔同佢騎膊馬呀~
話明係觀音寺,行遍都唔覺有,原來就係依個水上觀音.回程時聽導遊介紹,原來依個水上觀音係好有名氣呀~
行完山,之後我地就去食午餐.個午餐都係一般嘅食物,唔太特別亦都叫做可以接受.不過,我地午餐嘅焦點就落左依個飯後活動,就係玩砂炮啦!
原來依一間酒家個小買店有得賣,一個錫甥生嘅舅父買左兩盒俾隻豬仔玩呀~
今次都係小小豬第一次玩,估佢唔到完全唔驚,仲不知幾鐘意玩,拋得不知幾興奮~
每次玩完一粒就再問舅父拎,都算小小豬玩得斯文~
小小豬玩得不知幾落力,但就唔多夠力,所以有時拋落地唔多大聲.成日拋完冇聲就係度扮傻咁笑,之後執起再拋,睇小小豬拋嗰個攪笑樣,都令大家笑聲不斷呀!
《續待》


text:
13 APRIL 2010 (TUE)
由於一開始都已經決定左去私家醫院生,所以我都冇去到政府醫登記.不過早排大肥豬建議我去埋政府登記,可以多一個醫護人員去睇住成個懷孕過程,同埋又可以參加醫院所舉辦嘅產前講座. 原本我都唔太願意,但諗諗吓都覺得多一個檢查好似好啲,又可以聽吓啲講座,所以個多月前我就去左聯合醫院約時間,終於等到今日去做正式登記啦! 今朝一早大肥豬就陪埋我一齊去醫院,我地係最早嗰一個所以開頭都以為好快就完成成個登記,不過最後都要逗留左係醫院差唔多三個幾鐘先走得. 當完成啲基本檢查(量高,磅重,驗小便)之後,就見姑娘講吓啲我嘅病歷資料,就係差唔多結束時,姑娘就話轉頭安排我去照結構性超聲波. 完全冇諗過今次嘅登記就可以照超聲波,仲要係做照結構,所以嗰一刻都真係打左個突,可能姑娘見我剛好夠時間照結構,所以就安排埋俾我啦. 雖然係私家已經照左,有得再見多次小小豬,我又點會介意照多次結構呢....哈哈.不過我都到等左差唔多一個鐘先輪到我照超聲波(算啦...政府醫院就係有排等啦). 係超聲波機入面睇到小小豬當然又係好活躍郁嚟郁去,姑娘都好細心咁幫我照左約唔多二十分鐘,不過佢有佢照....我地有我地睇,好少解釋佢當時係睇緊邊一個位置. 姑娘話整體上小小豬都係健康正常,個SIZE同都預產期一樣.最後問我係私家照超聲波時有冇照到小小豬性別,當時我就問可唔可以幫我睇吓. 姑娘話性別就會太在意幫我地睇,因為主要都係幫我地檢查BB個結構是否正常,不過見我地咁想知就幫吓我地睇睇.就係咁..姑娘就好細心咁幫我睇機,最後話俾我地知係仔仔嚟. 哈哈..其實上兩次私家醫生都照到係仔仔,再經今次姑娘確定多一次,咁就可以完全確定係男仔嚟啦!(對我嚟講仔女都冇所謂,最緊要就係小小豬健健康康嘛!) 之後抽血同約下次見醫生時間就走. 再去醫院覆診就係兩星期後,下一次就可以就係由醫生檢查同可以聽小小豬心跳,所以都應該會再去. 經過今次都覺得私家同政府兩邊一齊做檢查都幾好,起碼可以知多啲小小豬個生長情況.當然我始終都係對私家醫生信心大好多啦,不過都會因應情況去多幾次政府檢查.
由於一開始都已經決定左去私家醫院生,所以我都冇去到政府醫登記.不過早排大肥豬建議我去埋政府登記,可以多一個醫護人員去睇住成個懷孕過程,同埋又可以參加醫院所舉辦嘅產前講座.
原本我都唔太願意,但諗諗吓都覺得多一個檢查好似好啲,又可以聽吓啲講座,所以個多月前我就去左聯合醫院約時間,終於等到今日去做正式登記啦!
今朝一早大肥豬就陪埋我一齊去醫院,我地係最早嗰一個所以開頭都以為好快就完成成個登記,不過最後都要逗留左係醫院差唔多三個幾鐘先走得.
當完成啲基本檢查(量高,磅重,驗小便)之後,就見姑娘講吓啲我嘅病歷資料,就係差唔多結束時,姑娘就話轉頭安排我去照結構性超聲波.
完全冇諗過今次嘅登記就可以照超聲波,仲要係做照結構,所以嗰一刻都真係打左個突,可能姑娘見我剛好夠時間照結構,所以就安排埋俾我啦.
雖然係私家已經照左,有得再見多次小小豬,我又點會介意照多次結構呢....哈哈.不過我都到等左差唔多一個鐘先輪到我照超聲波(算啦...政府醫院就係有排等啦).
係超聲波機入面睇到小小豬當然又係好活躍郁嚟郁去,姑娘都好細心咁幫我照左約唔多二十分鐘,不過佢有佢照....我地有我地睇,好少解釋佢當時係睇緊邊一個位置.
姑娘話整體上小小豬都係健康正常,個SIZE同都預產期一樣.最後問我係私家照超聲波時有冇照到小小豬性別,當時我就問可唔可以幫我睇吓.
姑娘話性別就會太在意幫我地睇,因為主要都係幫我地檢查BB個結構是否正常,不過見我地咁想知就幫吓我地睇睇.就係咁..姑娘就好細心咁幫我睇機,最後話俾我地知係仔仔嚟.
哈哈..其實上兩次私家醫生都照到係仔仔,再經今次姑娘確定多一次,咁就可以完全確定係男仔嚟啦!(對我嚟講仔女都冇所謂,最緊要就係小小豬健健康康嘛!)
之後抽血同約下次見醫生時間就走.
再去醫院覆診就係兩星期後,下一次就可以就係由醫生檢查同可以聽小小豬心跳,所以都應該會再去.
經過今次都覺得私家同政府兩邊一齊做檢查都幾好,起碼可以知多啲小小豬個生長情況.當然我始終都係對私家醫生信心大好多啦,不過都會因應情況去多幾次政府檢查.